അന്ന് സരിതയുടെ സാരിയുടെ എണ്ണമെടുത്തു, ഇന്ന് സ്വപ്നയുടെ സൗന്ദര്യത്തിന്റെ വർണന; പെണ്ണ് കുറ്റകൃത്യം ചെയ്യുമ്പോൾ മാത്രം സംഭവിക്കുന്നത് | swapna suresh body shaming | jeena alphonsa facebook post\nTuesday 07 July 2020 02:39 PM IST : By സ്വന്തം ലേഖകൻ\nഅന്ന് സരിതയുടെ സാരിയുടെ എണ്ണമെടുത്തു, ഇന്ന് സ്വപ്നയുടെ സൗന്ദര്യത്തിന്റെ വർണന; പെണ്ണ് കുറ്റകൃത്യം ചെയ്യുമ്പോൾ മാത്രം സംഭവിക്കുന്നത്\nTuesday 07 July 2020 02:39 PM IST\nവിമാനത്താവളം കേന്ദ്രീകരിച്ചു നടത്തിയ ഏറ്റവും വലിയ സ്വർണവേട്ടയുടെ വാർത്തകൾ കേരളത്തെ ചൂടുപിടിപ്പിക്കുകയാണ്. ഇതിനിടയിലും കുറ്റകൃത്യത്തിന്റെ എല്ലാ ഗൗരവവും മറന്നു കൊണ്ടാണ് പലരും പ്രതികരിക്കുന്നത്. കേസിൽ കുറ്റക്കാരിയെന്ന് കണ്ടെത്തിയ സ്വപ്ന സുരേഷിനെ ബോഡിഷെയ്മിങ്ങ് നടത്തുന്നതിലാണ് പലർക്കും കമ്പം. കുറ്റകൃത്യത്തിന്റെ വ്യാപ്തി ചർച്ചയാക്കുന്നതിനു പകരം സ്വപ്നയുടെ ശാരീരിക സൗന്ദര്യം ചർച്ചയാക്കുന്ന വികലമായ ചിന്തകൾക്കെതിരെ കുറിപ്പ് പങ്കുവയ്ക്കുകയാണ് ഫ്രീലാൻസ് എഴുത്തുകാരിയായ ജീന അൽഫോൺസ ജോൺ.\nപെണ്ണ് കുറ്റകൃത്യം ചെയ്യുമ്പോൾ അവളുടെ ശാരീരിക സൗന്ദര്യം കൂടുതലായും ചർച്ച ചെയ്യപ്പെടുന്നത് എന്തു കൊണ്ടാണെന്ന് ജീന ചോദിക്കുന്നു. ഫെയ്സ്ബുക്കിലൂടെയാണ് ജീനയുടെ കുറിപ്പ്.\nപെണ്ണ് കുറ്റകൃത്യം ചെയ്യുമ്പോൾ അവളുടെ ശാരീരിക സൗന്ദര്യം കൂടുതലായും ചർച്ച ചെയ്യപ്പെടുന്നത് ശ്രദ്ധിച്ചിട്ടുണ്ടോ?? അന്നത് സരിത ആണെങ്കിൽ ഇന്ന് സ്വപ്ന. ഇന്നലത്തെ, രാത്രിയിലെ ചൂടുള്ള അന്തിചർച്ചകളിൽ പല ബഹുമാനാർഹരായ വ്യക്തികൾ പോലും, "സ്വപ്ന സുന്ദരിയായ സ്വപ്ന" "മാദക സൗന്ദര്യം " എന്നൊക്കെ പറയുന്നത് കേട്ട് പുച്ഛം തോന്നിപ്പോയി.\nഏകദേശം7വർഷങ്ങൾക്ക് മുൻപ് സോളാർ കേസിന്റെ സമയത്തും ഇതൊക്കെ തന്നെയായിരുന്നു അവസ്ഥ. സരിതയും അവിഹിതങ്ങളും എന്ന നിലയിൽ മാത്രമാണ് അന്ന് ആ കേസ് മുഴുവനായും സഞ്ചരിച്ചത്. സരിതയുടെ അലമാരിയിലെ സാരിയുടെ എണ്ണവും, എങ്ങിനെ നന്നായി സാരി ഉടുക്കാം എന്നതൊക്കെയായിരുന്നു അന്ന് പല യൂട്യൂബ് ചാനലുകളിലെയും ഓൺലൈൻ മഞ്ഞ പത്രങ്ങളിലെയും trending ചർച്ച വിഷയം. എന്തുമാത്രം പേജുകളാണ് സരിതയ്ക്ക് വേണ്ടി നവ മാധ്യമങ്ങളിൽ ഉയർന്ന് വന്നത്.. പലതിനും പതിനായിരക്കണക്കിന് ഫോള്ളോവെർസ്. സരിത ഫാൻസ് അസോസിയേഷൻ പോലും സ്ഥാപിയ്ക്കപ്പെട്ട് ചൂടുള്ള വാർത്തകൾ കൈമാറി.. അതുകൊണ്ടൊക്കെ തന്നെ, കേസ് സ്വാഹാ... !! പെൻഡ്രൈവ് തപ്പി മാത്രം എന്തുമാത്രം നികുതി തുകയാണ് സംസ്ഥാനം ചെലവിട്ടത്... എന്നിട്ടും, പുറത്തു വന്നത് പല കേട്ടാലറയ്ക്കുന്ന ഫോൺവിളികളും കഥകളും മാത്രം.. കേസ് എന്തായി?? ഇന്നും നമ്മൾ ഇരുട്ടിൽ തപ്പുന്നു, സരിതയ്ക്ക് പിന്നാലെ പായുന്നു.\nസ്വപ്നയുടെ കേസും ഇന്ന് വിഭിന്നമല്ല. അവിഹിത കഥകൾ പലതും പുറത്തു വന്നുകൊണ്ടേയിരിയ്ക്കുന്നു. പലർക്കും സ്വപ്ന മദ്യപിയ്ക്കും, പല പുരുഷന്മാരായ ഉദ്യോഗസ്ഥർ അവരുടെ വീട്ടിൽ വന്ന് പോകും എന്നതൊക്കെയാണ് വലിയ കണ്ടുപിടുത്തങ്ങൾ.. എന്തൊരു കഷ്ടമാണ് മനുഷ്യന്മാരെ.. അവിഹിതത്തിലും "ഒരു ഹിതം " ഉണ്ടെന്ന് എന്നാണിനി നിങ്ങൾ മനസിലാക്കുക?? സ്വപ്നയുടെ മാദക സൗന്ദര്യം, അഴകളവുകൾ എന്നൊക്കെയുള്ള പേരിൽ അവരുടെ പല ഫോട്ടോസും എടുത്ത് പെരുമാറാൻ ആരാണ് നിങ്ങൾക്ക് അനുവാദം നൽകിയത്??\nഎന്റെ അറിവ് ശരിയാണെങ്കിൽ സ്വപ്നയുടെ ഒപ്പം സരിത്ത് എന്ന പുരുഷനാണ് ആദ്യം പിടിയിലായത്.. സത്യത്തിൽ അയാളുടെ പേരുപോലും എവിടെയും ആരും പരാമർശിച്ചുകണ്ടില്ല.. എല്ലാവർക്കും സ്വപ്നയുടെ ആരും പറയാത്ത കഥകളും, നെഞ്ചളവുമൊക്കെ കണ്ടത്തുന്നതിലാണ് കൗതുകം.\nരാജ്യത്തിന്റെ വിദേശ ബന്ധങ്ങളെ പോലും സ്വാധീനിയ്ക്കുന്ന, നമ്മുടെ നേതാക്കളും - പല ഉന്നത ഉദ്യോഗസ്ഥരും അടക്കം ഒരു സിസ്റ്റം മുഴുവനായും സംശയത്തിന്റെ നിഴലിൽ നിൽക്കുന്ന ഒരു കേസ് ആണിത്. തെളിയിക്കപ്പെടേണ്ടത് യാഥാർഥ്യങ്ങളാണ്. കുറ്റവാളികൾ ആരായിരുന്നാലും നിയമത്തിനു മുന്നിൽ കൊണ്ടുവരണം. സത്യം വിജയിക്കണം. വളച്ചൊടിയ്ക്കപ്പെടാതെ നീതി നടപ്പാക്കണം. ഇത്തരം കേസുകൾ രാഷ്ട്രീയ വത്കരിയ്ക്കപ്പെടുന്നതിനോട് കടുത്ത വിരോധമുണ്ട്. എന്നിരുന്നാലും ജനങ്ങൾ കബളിപ്പിയ്ക്കപ്പെടാതെയിരിയ്ക്കട്ടെ.\nഇത്രയും ധീരമായ വെളിപ്പെടുത്തൽ നടത്തിയ, നടപടി സ്വീകരിച്ച നമ്മുടെ custom ഉദ്യോഗസ്ഥരോട് മുഴുവൻ ബഹുമാനവും.. ഇവരെപോലുള്ളവരിലാണ് രാജ്യത്തിൻറെ പ്രതീക്ഷ... ?❤\nമഴയും മഹാമാരിയും വകവയ്ക്കാതെ രക്ഷാപ്രവര്‍ത്തനം; മനുഷ്യസ്‌നേഹത്തിന്റെ മലപ്പുറം മാതൃക; പ്രശംസിച്ച് മുഖ്യമന്ത്രി\n‘അവസാന ശ്വാസം വരെ നീ പൊരുതിയത് മകൾക്ക് വേണ്ടിയാണ്, ഞങ്ങൾക്കറിയാം’; മെറിന്റെ ഓർമകളിലൂടെ കൂടപ്പിറപ്പുകൾ..\nവിവാഹത്തിനായി നാട്ടിലേക്ക് തിരിച്ചു; എയർപോർട്ടിൽ വൈകിയെത്തിയത് ഭാഗ്യമായി, അഫ്സൽ രക്ഷപ്പെട്ടു!\nകണ്ണടച്ചുതുറക്കും മുൻപേ ദീപന് നഷ്ടപ്പെട്ടത് ഗർഭിണിയായ ഭാര്യ ഉൾപ്പെടെ കുടുംബത്തിലെ ആറു പേരെ; ഇനി കൂട്ടിന് അമ്മ മാത്രം!\nപ്രിയതമനെ കാത്തിരുന്നവര്, ഗര്‍ഭിണികളായ മക്കളെ പ്രതീക്ഷിച്ചവര് ; എത്ര പെട്ടെന്നാണ് സന്തോഷങ്ങള് നിലവിളിയായി മാറിയത്; കുറിപ്പ്


nisha sarang against flowers tv nisha sarang against flowers tv\nഫ്‌ളവേഴ്സിനെ തള്ളി നിലപാടിലുറച്ച് നിഷ; ‘....\nPublished on July 9, 2018 at 11:28 am\nഇന്നലെ സംവിധായകനെതിരെ നടി ഗുരുതര ആരോപണങ്ങളുമായി രംഗത്ത് വന്നിരുന്നു.ഈ പശ്ചത്താലത്തില് ചാനലിനെതിരെ വ്യാപക പ്രതിഷേധങ്ങളുണ്ടായ സാഹചര്യത്തിലാണ് ചാനലിന്റെ പ്രതികരണം. നിഷ സാരംഗിനെ ഉപ്പും മുളകും പരമ്പരയില് നിന്ന് മാറ്റിയെന്ന് ചില മാധ്യമങ്ങളില് വന്ന വാര്‍ത്ത സത്യമല്ലെന്ന് ഫ്ളവേഴ്സ് മാനേജ്മെന്റ് അറിയിച്ചിരിക്കുന്നത്.\nസംവിധായകനെ മാറ്റുന്നത് സംബന്ധിച്ചോ നടി ഉന്നിയിച്ച ആരോപണങ്ങള് സംബന്ധിച്ചോ ചാനല് ഇതു വരെ പ്രതികരണമൊന്നും നടത്തിയിട്ടില്ലെന്നത് ശ്രദ്ധേയമാണ്. അറനൂറ്റി അമ്പതോളം എപ്പിസോഡുകള് പിന്നിട്ട ഉപ്പും മുളകും പരമ്പരയിലെ ‘നീലു’വെന്ന കഥാപാത്രത്തെ നിഷ സാരംഗ് തന്നെ തുടര്‍ന്നും അവതരിപ്പിക്കും. നിഷ സാരംഗുമായി ചാനല് മാനേജ്മെന്റ് ഇന്ന് രാവിലെ ചര്‍ച്ച നടത്തിയിരുന്നു. ഈ ചര്‍ച്ചക്കൊടുവിലാണ് വരും ദിവസങ്ങളില് ഉപ്പും മുളകും പരമ്പരയുടെ ചിത്രീകരണം കൊച്ചിയില് തുടരാന് തീരുമാനിച്ചതെന്നും ചാനല് വ്യക്തമാക്കിയത്. എന്നാല് മിനുറ്റുകള്‍ക്കകം ചാനലിന്റെ നിലപാട് തള്ളി നടി രംഗത്തെത്തുകയായിരുന്നു.


മാധ്യമങ്ങള് സ്വയം നിയന്ത്രണം പാലിക്കണം; 'മാറിനില്‍ക്ക്' പരാമര്‍ശത്തില് വിശദീകരണവും ഉപദേശവുമായി മുഖ്യമന്ത്രി; വീഡിയോ കാണാം | News Moments | The world in your palm top\nമാധ്യമങ്ങള് സ്വയം നിയന്ത്രണം പാലിക്കണം; ‘മാറിനില്‍ക്ക്’ പരാമര്‍ശത്തില് വിശദീകരണവും ഉപദേശവുമായി മുഖ്യമന്ത്രി; വീഡിയോ കാണാം\nമാധ്യമ പ്രവര്‍ത്തകരോട് മാറിനില്‍ക്കാന് പറഞ്ഞ സംഭവത്തില് വിശദീകരണവുമായി മുഖ്യമന്ത്രി. മന്ത്രിസഭാ യോഗത്തിനു ശേഷം നടത്തിയ വാര്‍ത്താ സമ്മേളനത്തിലാണ് മാധ്യമപ്രവര്‍ത്തകര്‍ക്ക് ഉപദേശം നല്‍കാന് മുഖ്യമന്ത്രി സമയം കണ്ടെത്തിയത്. തന്റെ മുഖത്ത് മൈക്ക് മുട്ടിയതിനാലാണ് മാറിനില്‍ക്കാന് പറഞ്ഞതെന്ന് മുഖ്യമന്ത്രി വിശദീകരിച്ചു.\nമാധ്യമ പ്രവര്‍ത്തകര് ഇടിച്ചുകയറി ഫോട്ടോ എടുക്കേണ്ട സ്ഥിതി ഒരിടത്തുമില്ല. അല്‍പ്പം അകലെ നിന്ന് എടുത്താലും ചിത്രം ലഭിക്കും. പ്രധാന വ്യക്തികള് എത്തുമ്പോള് മാധ്യമപ്രവര്‍ത്തകരുടെ ബഹളം പ്രദേശത്തെ ഒരു സംഘര്‍ഷഭൂമിയായി മാറ്റുകയാണ്. ഇതില് മാറ്റം അനിവാര്യമാണ്.\nമറ്റ് സംസ്ഥാനങ്ങളില് വ്യത്യസ്തമാണ് അവസ്ഥ. താന് ചെന്നൈയിലും മറ്റ് സന്ദര്‍ശിച്ചപ്പോള് അവിടെ മാധ്യമങ്ങള് ഒരു നിശ്ചിത സ്ഥലത്ത് നിലയുറപ്പിക്കും പറയേണ്ടവര്‍ക്ക് അവിടെയെത്തി പറയാനുള്ളത് പറയാം. പ്രതികരിക്കാന് താല്‍പര്യമില്ലെങ്കില് പോവുകകയും ചെയ്യാം.\nഎന്തെങ്കിലും അത്യാഹിതം സംഭവിച്ച് പ്രധാന വ്യക്തികള് സന്ദര്‍ശിക്കുമ്പോള് മാധ്യമങ്ങള് ആശുപത്രിക്കുള്ളില് പ്രവേശിക്കുന്നത് രോഗികള്‍ക്കും മറ്റും ബുദ്ധിമുട്ടാകുന്നുണ്ട്. ഇത്തരം സന്ദര്‍ശഭങ്ങളില് മര്യാദ പുലര്‍ത്തേണ്ടത് മാധ്യമങ്ങള് തന്നെയാണ്. ഒരു പ്രോട്ടോക്കോള് മാധ്യങ്ങള് സ്വയം വരുത്തണമെന്നും മുഖ്യമന്ത്രി പറഞ്ഞു.\nഫോണ്‍കെണി വിവാദത്തില് അന്വേഷണം നടത്തിയ ജസ്റ്റിസ് പി.എസ്.ആന്റണി കമ്മീഷന് റിപ്പോര്‍ട്ട് സമര്‍പ്പിക്കാനെത്തിയപ്പോള് മാധ്യമങ്ങള് സെക്രട്ടറിയേറ്റില് പ്രവേശനം നിഷേധിച്ചിരുന്നു. മുഖ്യമന്ത്രിയുടെ ഓഫീസ് നിര്‍ദേശിച്ച പ്രകാരമാണ് മാധ്യമങ്ങളെ വിലക്കിയതെന്നാണ് അറിയാന് കഴിഞ്ഞതെങ്കിലും ഇക്കാര്യം സ്ഥിരീകരിക്കാന് ഓഫീസ് തയ്യാറായിരുന്നില്ല. മാധ്യമങ്ങളെ വിലക്കിയില്ലെന്ന് മുഖ്യമന്ത്രിയും വ്യക്തമാക്കി. മാധ്യമവിലക്ക് വിവാദമായ പശ്ചാത്തലത്തിലാണ് മാധ്യമങ്ങള് പെരുമാറ്റച്ചട്ടം പാലിക്കണമെന്ന നിര്‍ദേശവുമായി മുഖ്യമന്ത്രി എത്തിയത്.\nമാധ്യമ പ്രവർത്തകർക്കു സ്വതന്ത്രമായി വാർത്താ ശേഖരണം നടത്താനുള്ള സൗകര്യവും സാഹചര്യവുമൊരുക്കാൻ എൽ ഡി എഫ് സർക്കാർ പ്രതിജ്ഞാബദ്ധമാണ്. മാധ്യമ പ്രവർത്തനവുമായി ബന്ധപ്പെട്ട് ചില ചോദ്യങ്ങൾ വാർത്താ സമ്മേളനത്തിൽ ഉയർന്നിരുന്നു. അവയ്ക്ക് നൽകിയ മറുപടി:\nPosted by Pinarayi Vijayan on Tuesday, November 21, 2017


മോഹൻലാൽ നാലുകാലിൽ ഓടും, തെങ്ങിൻറെ ഉയരത്തിൽ ചാടും ! | Webdunia Malayalam\nമലയാളികളുടെ മനസിൽ മോഹൻലാലിൻറെ സ്ഥാനം ആകാശംമുട്ടെ ഉയരത്തിലാണ്. സാധാരണക്കാർക്ക് ചെയ്യാൻ കഴിയാത്തതു പലതും മോഹൻലാലിന് ചെയ്യാൻ കഴിയുമെന്ന് അവർ വിശ്വസിക്കുന്നു. അതുകൊണ്ടാണ് മോഹൻലാൽ പുലിയെ നിസാരമായി വേട്ടയാടുമ്പോൾ നാം അവിശ്വസിക്കാത്തത്. അദ്ദേഹത്തിന് അത് കഴിയുമെന്ന് നാം വിശ്വസിക്കുന്നു.\nഇനി വരുന്ന മോഹൻലാൽ ചിത്രവും അമാനുഷികമായ കഴിവുകളുള്ള മാണിക്യൻ എന്ന കഥാപാത്രത്തെയാണ് കാണിച്ചുതരുന്നത്. വി എ ശ്രീകുമാർ മേനോൻ സംവിധാനം ചെയ്യുന്ന ഒടിയൻ ഓഗസ്റ്റിൽ ചിത്രീകരണം ആരംഭിക്കുകയാണ്. ഒടിയൻ പരമ്പരയിലെ അവസാന കണ്ണിയായ മാണിക്യനെയാണ് മോഹൻലാൽ അവതരിപ്പിക്കുന്നത്.\nമാണിക്യൻ ഒരു ഒന്നാന്തരം അത്‌ലറ്റാണ്. അയാൾക്ക് നാലുകാലിൽ ഓടാനും തെങ്ങുയരത്തിൽ ചാടാനുമുള്ള കഴിവുണ്ട്. ഒരു കൺകെട്ട് വിദ്യക്കാരൻറെ കൗശലത്തോടെ ജനങ്ങളെ മായവിദ്യകാട്ടി ഭ്രമിപ്പിക്കാനുമറിയാം. ഒടിയൻ എന്ന സങ്കൽപ്പത്തിൻറെ രസകരമായ ചിത്രീകരണമായിരിക്കും ഈ സിനിമ.\nദേശീയ അവാർഡ് ജേതാവായ ഹരികൃഷ്ണൻ തിരക്കഥയെഴുതുന്ന സിനിമയിൽ പ്രകാശ് രാജ്, മഞ്ജു വാര്യർ എന്നിവരും സുപ്രധാന കഥാപാത്രങ്ങളെ അവതരിപ്പിക്കുന്നു. പാലക്കാടും വാരാണസിയുമായിരിക്കും പ്രധാന ലൊക്കേഷനുകൾ.


Dera Sacha Sauda IT Head Arrested | കോടതിയുടെ മേൽ നോട്ടത്തിൽ പരിശോധനയ്ക്ക് എത്തിയപ്പോൾ കമ്പ്യൂട്ടറിലെ വിവരങ്ങൾ നീക്കം ചെയ്തു; ദേരാ സച്ഛാ സൗദയുടെ ഐ.ടി മേധാവി അറസ്റ്റിൽ; ഇയാളിൽ നിന്ന് 60ഓളം ഹാർഡ് ഡിസ്‌കുകൾ അടക്കം നിരവഘധി രേഖകൾ പിടിച്ചെടുത്തു - MarunadanMalayali.com\nകോടതിയുടെ മേൽ നോട്ടത്തിൽ പരിശോധനയ്ക്ക് എത്തിയപ്പോൾ കമ്പ്യൂട്ടറിലെ വിവരങ്ങൾ നീക്കം ചെയ്തു; ദേരാ സച്ഛാ സൗദയുടെ ഐ.ടി മേധാവി അറസ്റ്റിൽ; ഇയാളിൽ നിന്ന് 60ഓളം ഹാർഡ് ഡിസ്‌കുകൾ അടക്കം നിരവഘധി രേഖകൾ പിടിച്ചെടുത്തു\nSeptember 14, 2017 | 08:11 AM IST | Permalink\nചണ്ഡീഗഡ്: പീഡന കേസിൽ 20 വർഷത്തെ ജയിൽ ശിക്ഷ ലഭിച്ചതിനെ തുടർന്ന് തടവിലായ ആൾദൈവം ഗുർമീത് റാം റഹീമിന്റെ ആശ്രമമായ ദേരാ സച്ചാ സൗദ ആസ്ഥാനത്ത് നടത്തിയ പരിശോധനയിൽ മൂന്ന് പേർ അറസ്റ്റിലായി. ദേര സച്ഛാ സൗദയുടെ ഐ.ടി മേധാവി വിനീത് കുമാർ, ആഡംബര വാഹനത്തിന്റെ ഡ്രൈവർ, ദേര അംഗം എന്നിവരാണ് അറസ്റ്റിലായത്.\nകോടതിയുടെ മേൽനോട്ടത്തിൽ ദേരാ ആസ്ഥാനത്ത് നടന്ന പരിശോധനയ്ക്ക് തൊട്ടുമുമ്പ് അവിടുത്തെ കമ്പ്യൂട്ടറുകളിലെ വിവരങ്ങൾ നീക്കം ചെയ്തുവെന്ന് കണ്ടെത്തിയിരുന്നു. ഇതേത്തുടർന്നാണ് ദേരയുടെ ഐ.ടി മേധാവി അറസ്റ്റിലായത്. വിനീത് കുമാർ നൽകിയ വിവരങ്ങളുടെ അടിസ്ഥാനത്തിൽ 60 ഓളം ഹാർഡ് ഡിസ്‌കുകൾ കണ്ടെത്തിയതായി സിർസ പൊലീസ് സൂപ്രണ്ട് അശ്വിൻ ഷെൻവി മാധ്യമങ്ങളോട് പറഞ്ഞു.\nമരിക്കാനും കൊല്ലാനും മടിയില്ലാത്ത അനുയായി വൃന്ദത്തിന്റെ വോട്ട് ബാങ്കിൽ കണ്ണ് നട്ട് രാഷ്ട്രീയക്കാർ ഗുർമീതിനെ നമിച്ചു; ക്രിമിനൽ കേസെടുത്തപ്പോൾ ചോദ്യം ചെയ്യലിന് അയച്ചത് ഡ്യൂപ്പിനെ; ഒടുവിൽ ലൈംഗിക പീഡനക്കേസിൽ കൈവിലങ്ങ് വീണപ്പോൾ ഒറ്റപ്പെട്ട് കരയാൻ വിധി; റോക്ക് സ്റ്റാർ ബാബ തഴച്ചുവളർന്നത് വിവിധ രാഷ്ട്രീയ പാർട്ടികളുടെ തണലിൽ\nപരിശോധനയ്ക്ക് തൊട്ടുമുമ്പ് ദേര ആസ്ഥാനത്തെ നിരവധി കമ്പ്യൂട്ടറുകളുടെ ഹാർഡ് ഡിസ്‌കുകൾ ഇളക്കിമാറ്റിയതായും സുപ്രധാന വിവരങ്ങൾ കമ്പ്യൂട്ടറുകളിൽ നിന്ന് നീക്കിയതായും കണ്ടെത്തിയിരുന്നു. പഞ്ചാബ് ആൻഡ് ഹരിയാന ഹൈക്കോടതി ചുമതലപ്പെടുത്തിയ പൊലീസ് കമ്മീഷണറുടെ നേതൃത്വത്തിലായിരുന്നു ദേരാ ആസ്ഥാനത്തെ മൂന്ന് ദിവസം നീണ്ട പരിശോധന. ഐ.ടി മേധാവിയെ ചോദ്യംചെയ്ത ശേഷമായിരുന്നു അറസ്റ്റ്.\nഗുർമീതിന് തടവുശിക്ഷ ലഭിച്ച ഓഗസ്റ്റ് 28 ന് ദേര ഉടമസ്ഥതയിലുള്ള ആഡംബര വാഹനം അഗ്‌നിക്കിരയായിരുന്നു. തെളിവ് നശിപ്പിച്ചുവെന്ന കുറ്റം ചുമത്തിലാണ് ദേര ആസ്ഥാനത്തെ ഡ്രൈവറെ രാജസ്ഥാനിൽനിന്ന് അറസ്റ്റ് ചെയ്തതെന്ന് പൊലീസ് പറഞ്ഞു. ദേര അംഗമായ ഭാഗ് സിങ് എന്നയാളെയും പൊലീസ് അറസ്റ്റ് ചെയ്തിട്ടുണ്ട്. 14 ലക്ഷംരൂപ ഇയാളിൽനിന്ന് പിടിച്ചെടുത്തു.\nദേരാ ആസ്ഥാനത്ത് നടത്തിയ പരിശോധനയിൽ രണ്ട് തുരങ്കങ്ങളും അനധികൃത പടക്ക നിർമ്മാണശാലയും അടക്കമുള്ളവ പൊലീസ് കണ്ടെത്തിയിരുന്നു. വനിതാ ഹോസ്റ്റലിലേക്ക് നീളുന്നതായിരുന്നു തുരങ്കങ്ങളിൽ ഒന്ന്. ഗുർമീത് റാം റങീം സിങ്ങ് ബലാസ്തംഗക്കേസിൽ കുറ്റക്കാരനാണെന്ന് കണ്ടെത്തിയതിന് പിന്നാലെയുണ്ടായ അക്രമ സംഭവങ്ങളിൽ 35 പേർ കൊല്ലപ്പെട്ടിരുന്നു. ഇതിന് പിന്നാലെയാണ് ദേരാ ആസ്ഥാനത്ത് കോടതി മേൽനോട്ടത്തിൽ പൊലീസ് പരിശോധന നടത്തിയത്.


മലയിറങ്ങിയ ന്യൂയോര്‍ക്ക് ടൈംസ് റിപ്പോര്‍ട്ടര് കൊച്ചിയിലേക്ക്; സുഹാസിനി രാജിനെ എത്തിക്കുന്നത് വന് സുരക്ഷാ സന്നാഹത്തില് – Malanad Online\nThursday, March 21, 2019 01:04:50\nമലയിറങ്ങിയ ന്യൂയോര്‍ക്ക് ടൈംസ് റിപ്പോര്‍ട്ടര് കൊച്ചിയിലേക്ക്; സുഹാസിനി രാജിനെ എത്തിക്കുന്നത് വന് സുരക്ഷാ സന്നാഹത്തില്\nWeb Desk | October 18, 2018\nപമ്പ: ശബരിമലയില് റിപ്പോര്‍ട്ട് ചെയ്യാനെത്തിയ ന്യൂയോര്‍ക്ക് ടൈംസ് ലേഖിക സുഹാസിനി രാജിനെ വന് സുരക്ഷാ സന്നാഹത്തോടെ പത്തനംതിട്ടയിലേക്ക് കൊണ്ടുപോയി. രാവിലെ ശബരിമലയിലേക്ക് പോകുന്നതിനിടെ ഇവരെ പ്രതിഷേധക്കാര് തടഞ്ഞിരുന്നു. പിന്നീട് തിരിച്ചുവരാന് സന്നദ്ധയായ ഇവരെ വന് പോലീസ് വലയത്തിലാണ് പോലീസ് തിരിച്ചെത്തിച്ചത്. ശബരിമലയിലെ വനിതാ പ്രവേശനവുമായി ബന്ധപ്പെട്ട സംഘര്‍ഷങ്ങളേത്തുടര്‍ന്ന് പ്രഖ്യാപിച്ച നിരോധനാജ്ഞ വെള്ളിയാഴ്ച വരെ നീട്ടിയിട്ടുണ്ട്.\nപോലീസ് വാഹന വ്യൂഹത്തിലാണ് ഇവരെ ശബരിമലയില് നിന്ന് മാറ്റിയത്. നിലവില് ശബരിമല മേഖല പൂര്‍ണമായും പോലീസ് നിയന്ത്രണത്തിലാണ്. അയ്യപ്പന്മാര് പോകുന്ന നടപ്പാതകളിലുള്‍പ്പെടെ സുരക്ഷ ശക്തമാക്കാനാണ് പോലീസ് ശ്രമിക്കുന്നത്. സുരക്ഷ ശക്തമാക്കാന് എല്ലാ നടപടികളും എടുത്തുവരികയാണെന്ന് ഐ.ജി മനോജ് എബ്രഹാം പറഞ്ഞു.\nഅതിനിടെ ശബരിമലയിലേക്ക് മാധ്യമപ്രവര്‍ത്തകയെ പോകാന് അനുവദിച്ചതില് പ്രതിഷേധിച്ച് അയ്യപ്പന്മാര് പമ്പയില് പ്രതിഷേധം നടത്തി. എന്നാല് ഒരു സംഘടനയുടേയും പിന്തുണയോടെയല്ല ഇതെന്ന് അയ്യപ്പന്മാര് വ്യക്തമാക്കി.\nസംഘടിക്കരുതെന്ന് പ്രത്യേക നിര്‍ദേശമുള്ളപ്പോഴാണ് ശബരിമലയില് പ്രതിഷേധക്കാര് കൂട്ടം ചേര്‍ന്ന് മാധ്യമപ്രവര്‍ത്തകയെ തടഞ്ഞു. വ്യാഴാഴ്ച രാവിലെയാണ് ന്യൂയോര്‍ക്ക് ടൈംസ് ലേഖിക സുഹാസിനി രാജിന് നേരെ നാടകീയ രംഗങ്ങള് നടന്നത്. തനിക്ക് നേരെ അസഭ്യവര്‍ഷമുണ്ടായതായും കൈയേറ്റത്തിന് ശ്രമിച്ചതായും അവര് പറഞ്ഞു. തേങ്ങകൊണ്ട് അവരെ അടിച്ചതായും റിപ്പോര്‍ട്ടുകളുണ്ട്. കാനന പാതയിലൂടെ മരക്കൂട്ടത്തെത്തിയതോടെയാണ് നാടകീയമായി എല്ലാ ഭാഗത്തു നിന്നും വലിയ ജനക്കൂട്ടം വന്നെത്തിയതത്.\nപിന്നീട് അസഭ്യവര്‍ഷവും ആക്രോശവുമായിരുന്നു. ഇതേത്തുടര്‍ന്നാണ് അവര് തിരിച്ചിറങ്ങിയത്. തിരിച്ചിറങ്ങുന്നതിനിടെ മാധ്യമപ്രവര്‍ത്തകരുടേയും പോലീസിന്റേയും നേരെ അസഭ്യവര്‍ഷം തുടങ്ങി. ഏതാണ് 30 കിലോമീറ്റര് ഭാഗത്ത് നിരോധനാജ്ഞ നിലനില്‍ക്കേയാണ് ആള്‍ക്കൂട്ടം അക്രമം നടത്തിയത്..\n#suhasini Kerala, Latest News, Local News, News, Todays Special No Comments » Print this News\n« കോഹ്‌ലിയുടെ ആവശ്യത്തിന് ബിസിസിഐയുടെ പച്ചക്കൊടി; വിദേശത്ത് താരങ്ങള്‍ക്കൊപ്പം ഭാര്യമാരും (Previous)\n(Next) ശബരിമലയില് കലാപാഹ്വാനത്തിന് തെളിവുമായി ദേവസ്വംമന്ത്രി; ശബ്ദസന്ദേശം പുറത്തുവിട്ടു; സര്‍ക്കാരിന് ഗൂഢലക്ഷ്യമില്ലെന്ന് കടകംപള്ളി »


• വിവരാവകാശ നിയമം എന്ന എട്ടിൻറെ പണി. | [[Skeptical Razor]]\nവിവരാവകാശ നിയമത്തിൻറെ ആഗമനത്തോടെ ആദ്യം ‘പണി കിട്ടി’യത് അത് പാസ്സാക്കിയ യു.പി.എ സർക്കാരിനു തന്നെയാണ്. പൗരന് തൻറെ ‘അറിയാനുളള അവകാശം’ ഉപയോഗിച്ചപ്പോൾ അഴിമതി കഥകളും കുഭകോണവുമെല്ലാം മറ നീങ്ങി പുറത്തായി. തത്ഫലമായി, ഇന്ത്യന് ഭരണം തന്നെ മാറി.\nജനങ്ങള് അങ്ങനെ ഓരോന്നോരോന്നായി ചുരുളഴിച്ച കൂട്ടത്തിൽ അടുത്ത ‘പണി’ മഹാത്മാ ഗാന്ധിക്കായിരുന്നു. റിക്കാഡ് പ്രകാരം ഗാന്ധി ‘രാഷ്ട്രപിതാവ് ‘ അല്ല എന്ന് സർക്കാരിന് പറയേണ്ടി വന്നു. ഇതിനിടെ രസകരമായ ഒരു വാർത്ത കണ്ടത് ഓർക്കുന്നു – “വിവരാവകാശ നിയമപ്രകാരം ആളുകള് അനാവശ്യ ചോദ്യങ്ങൾ ഉന്നയിക്കുന്നു.”ഡെൽഹിയിൽ എത്ര മരങ്ങൾ ഉണ്ട്?, ഒരു പോലീസ് കോൺസ്റ്റബിൾ ഒരു ദിവസം എത്ര ചായകുടിക്കും? ; ഇങ്ങനെ പോകുന്നു ചോദ്യങ്ങൾ.\nഇങ്ങനെ നിയമത്തെ ദുരുപയോഗം ചെയ്യുന്ന അൽപബുദ്ധികളുടെ നാടാണെങ്കിൽ പോലും അടുത്തിടെ സർക്കാരിനെ വെളളം കുടിപ്പിച്ച ചില വിവരാവകാശ ചോദ്യങ്ങൾ കുറിക്ക് കൊണ്ടു എന്ന് തന്നെ വേണം പറയാന്.\nനമ്മള് മനസ്സില് പലപ്പോഴും ചോദിച്ച ആ ചോദ്യം രേഖാമൂലം ഒരാൾ ചോദിച്ചിരിക്കുന്നു – “ആരാണ് ഈശ്വരൻ?” ഈ ചോദ്യത്തിനു മുന്നില് നിയമ മന്ത്രാലയം ശരിക്കും വിയർത്തു. “എന്ത് അടിസ്ഥാനത്തിലാണ് ഭരണഘടനാ സ്ഥാപനങ്ങളിലേക്ക് തെരഞ്ഞെടുക്കപ്പെടുന്നവര് ഈശ്വരനാമത്തില് സത്യപ്രതിജ്ഞ ചെയ്യുന്നത് ?” “‘സത്യമേവജയതേ’യിലെ സത്യം എന്താണ്?” എന്നീ ചോദ്യങ്ങൾക്കു മുന്നിലും നിയമമന്ത്രാലയത്തിന് കൃത്യമായ ഉത്തരം നല്‍കാനാവുന്നില്ല. ശ്രദ്ധാനന്ദ് യോഗാചാര്യ എന്ന വ്യക്തിയാണ് വിവരാവകാശ നിയമപ്രകാരം ഈ ചോദ്യങ്ങള് ഉന്നയിച്ച് അധികാരികളെ കുഴക്കിയത്.\nരാഷ്ട്രപതിയുടെ സെക്രട്ടറിയേറ്റിലേക്ക് വന്ന അപേക്ഷ പിന്നീട് ആഭ്യന്തര മന്ത്രാലയത്തിനും അവിടെ നിന്ന് നിയമമന്ത്രാലയത്തിനും കൈമാറി. മൂന്ന് മന്ത്രാലയ വൃത്തങ്ങള്‍ക്കും ഉത്തരം മുട്ടിയെന്ന് മനസിലാക്കിയ ശ്രദ്ധാനന്ദ് വിഷയം കേന്ദ്ര വിവരാവകാശ കമ്മീഷന് മുന്നില് എത്തിച്ചു. അതിനിടെ ശ്രദ്ധാനന്ദുമായി വീഡിയോ കോണ്‍ഫറന്‍സിംഗ് നടത്തിയ നിയമമന്ത്രാലയ ഉദ്യോഗസ്ഥന്, രേഖകളിലുളള വിവരങ്ങള് മാത്രമേ നല്‍കാനാകൂ എന്ന് പറഞ്ഞ് തടിതപ്പി…!!\nഈ ചോദ്യങ്ങള് ഒരു ശരാശരി ഇന്ത്യക്കാരനെയും ചിന്താക്കുഴപ്പത്തിലാക്കുന്നു. നമ്മുടെ ഭരണകാര്യങ്ങൾ കൂടാതെ ജുഡീഷ്യറിയിലും മതങ്ങളുടെ തായ് വേര് ആഴ്ന്നുകിടപ്പുണ്ട്. കോടതിയിൽ ക്രോസ് വിസ്താരത്തിന് മുമ്പ് സാക്ഷി/പ്രതിയുടെ മതം നോക്കി ഗിതയോ ഖുര്‍ആനോ ബൈബിളോ സാക്ഷി നിര്‍ത്തി നിർബന്ധപൂർവ്വം സത്യം ചെയ്യിക്കുന്നു. അടുത്തിടെ നിരീശ്വരവാദിയും ബുദ്ധിസ്റ്റുമായ സുനിൽ ബാലിറാവുവിനെ കൊണ്ട് നിർബന്ധപൂർവ്വം ഗിത സാക്ഷി നിര്‍ത്തി സത്യം ചെയ്യിച്ച നാഗ്പൂര് മജിസ്ട്രേറ്റിൻറെ നടപടി വിവാദമായിരുന്നു\nസ്വതന്ത്രചിന്തയെ നിയമ സംവിധാന തന്നെ പരിഹസിക്കുന്ന അപലപിനീയമായ ഇത്തരം കോപ്രായങ്ങൾക്ക് പറ്റിയ പരിചയാണ് വിവരാവകാശ നിയമം എന്നതിൽ തർക്കമില്ല. യുക്തിരഹിതമായ എന്തിനെയും ചോദ്യം ചെയ്യാൻ പൗരന് പ്രേരണ നൽകുന്ന ഇത്തരം നിയമങ്ങള് പ്രാബല്യത്തിൽ വരണം.\nവാൽകഷ്ണം : നിയമം മാത്രം പോര. നടപ്പിലാക്കാൻ ശേഷിയുള്ള ഭരണകൂടവും വേണം :p\nCategories: Atheism, Malayalam, Politics\n← •ഖുര്‍ആന് ശാസ്ത്രം അഥവാ വെജിറ്റേറിയൻ ചിക്കൻ ഫ്രൈ :\n• പ്രാർത്ഥന : ഒരു നീരീശ്വരവാദിയുടെ അപഗ്രഥനം →


UUKMA News ലണ്ടനിൽ വീടിന് മുകളിൽ ക്രെയിൻ തകർന്ന് വീണ് സ്ത്രീ കൊല്ലപ്പെട്ടു; നാലുപേർക്ക് പരിക്ക് - UUKMA News ലണ്ടനിൽ വീടിന് മുകളിൽ ക്രെയിൻ തകർന്ന് വീണ് സ്ത്രീ കൊല്ലപ്പെട്ടു; നാലുപേർക്ക് പരിക്ക് - UUKMA News\nലണ്ടൻ: ഈസ്റ്റ് ലണ്ടനിൽ 65 അടി ഉയരത്തിൽ നിന്ന് ക്രെയിൻ തകർന്ന് ഒരു സ്ത്രീ കൊല്ലപ്പെടുകയും നാല് പേർക്ക് പരിക്കേൽക്കുകയും ചെയ്തു.\nബുധനാഴ്ച ഉച്ചയ്ക്ക് രണ്ട് മണിയോടെ ബോയിലെ കോംപ്റ്റൺ ക്ലോസിലെ രണ്ട് ടെറസഡ് വീടുകളുടെ മുകളിലാണ് തൊട്ടടുത്ത് ഫ്ലാറ്റുകൾ നിർമ്മിക്കുന്ന സ്ഥലത്ത് നിന്ന് ക്രെയിൻ തകർന്നു വീണത്.\nസംഭവസ്ഥലത്ത് ഒരാൾ മരിച്ചുവെന്ന് ലണ്ടൻ ആംബുലൻസ് സർവീസ് അറിയിച്ചു. മറ്റ് നാല് പേർക്ക് പരിക്കേറ്റു, രണ്ട് പേർക്ക് തലയ്ക്ക് പരിക്കേറ്റു. മറ്റുള്ളവരെ സംഭവസ്ഥലത്ത് ചികിത്സ നൽകി.\nക്രെയിൻ തട്ടിയ രണ്ട് ടെറസ് വീടുകളിൽ ഒന്നിൽ കുടുങ്ങിക്കിടക്കുമെന്ന് കരുതുന്ന ഒരാളെയെങ്കിലും മോചിപ്പിക്കാൻ അഗ്നിശമന സേനാംഗങ്ങൾ ശ്രമിക്കുന്നതായി നേരത്തെ റിപ്പോർട്ട് ചെയ്തിരുന്നു. സ്ത്രീയെ രണ്ടാം നിലയിൽ നിന്ന് അഗ്നിശമന സേനാംഗങ്ങൾ രക്ഷപ്പെടുത്തിയതായി ഒരു ദൃക്സാക്ഷി അറിയിച്ചു.


Covid; Situation in thrissur is not serious says Minister | സമ്പർക്കത്തിലൂടെ രോഗികൾ ഉയർന്ന് തൃശ്ശൂർ; അപകടകരമായ സാഹചര്യമില്ലെന്ന് മന്ത്രി - Malayalam Oneindia\nകൊവിഡ്; ചാലക്കുടിയിൽ നിയന്ത്രണങ്ങൾ കടുപ്പിക്കുന്നു.. വ്യാപാര സ്ഥാപനങ്ങൾ രണ്ട് ദിവസം അടച്ചിടും\nതൃശൂരിലെ ആദ്യ സിന്തറ്റിക് ട്രാക്ക് കുന്നംകുളത്ത്: ട്രാക്ക് നിര്‍മാണത്തിന് ഖേലോ ഇന്ത്യയുടെ അനുമതി\nപുത്തൂര് സുവോളജിക്കൽ പാര്‍ക്ക് നിര്‍മ്മാണം അവസാന ഘട്ടത്തല്; ഡിസംബറോട് മൃഗശാലയിലെ മൃഗങ്ങളെ മാറ്റും\n14 min ago നിർണായക ബെക്ക സൈനിക കരാറില് ഒപ്പ് വെച്ച് ഇന്ത്യയും അമേരിക്കയും, ചൈനയ്ക്ക് രൂക്ഷ വിമർശനം\n42 min ago ഗാല്‍വാനിലെ സൈനികരുടെ രക്തസാക്ഷി സ്മാരകം സന്ദര്‍ശിച്ച് പോമ്പിയോ, ഇന്ത്യക്കൊപ്പമുണ്ടാവുമെന്ന് ഉറപ്പ്!\n51 min ago കെഎ രതീഷിന്റെ ഇരട്ടി ശമ്പളം: വ്യവസായ മന്ത്രിയുടെ വാദം പൊളിയുന്നു, ശുപാര്‍ശ ചെയ്തത് ശോഭന ജോര്‍ജ്\nFinance പ്രധാനമന്ത്രി കിസാൻ പദ്ധതിയിൽ വ്യാജന്മാർ നിരവധി, അപേക്ഷിക്കാത്തവർക്കും അക്കൌണ്ടിൽ 6000 രൂപ\nMovies ലോകസുന്ദരിയായി മകളെ തിരഞ്ഞെടുത്തപ്പോൾ ആദ്യം പറഞ്ഞ മണ്ടത്തരം, പ്രിയങ്ക ചോപ്രയുടെ അമ്മയുടെ വീഡിയോ\nAutomobiles എങ്ങനെയും വിപണി പിടിക്കണം; കോമ്പസിന്2ലക്ഷം രൂപയോളമുള്ള ഓഫറുകൾ പ്രഖ്യാപിച്ച് ജീപ്പ്\nLifestyle സമ്പത്ത് ആകര്‍ഷിക്കാന് ഈ ഫെങ് ഷൂയി വിദ്യകള്\nSports ഓസീസ് പര്യടനം: ടീം ഇന്ത്യയില് രണ്ടു 'ചെണ്ടകള്'! സംഘത്തിലെ സര്‍പ്രൈസ് താരങ്ങളെ അറിയാം\nസമ്പർക്കത്തിലൂടെ രോഗികൾ ഉയർന്ന് തൃശ്ശൂർ; അപകടകരമായ സാഹചര്യമില്ലെന്ന് മന്ത്രി\nPublished: June 12 2020, 21:24 [IST]\nതൃശ്ശൂർ; ജില്ലയിൽ കോവിഡ് രോഗികളുടെ എണ്ണത്തിൽ അപ്രതീക്ഷിത വർദ്ധനവില്ലെന്ന് മന്ത്രി എസി മൊയ്തീൻ. ഇപ്പോൾ ഉണ്ടാകുമെന്ന് ആരോഗ്യവകുപ്പ് കണക്കാക്കിയതിനേക്കാൾ താഴെയാണ് യഥാർത്ഥത്തിൽ പോസിറ്റിവായ കോവിഡ് രോഗികളുടെ എണ്ണം. ആരോഗ്യ പ്രവർത്തകർക്കിടയിൽ രോഗം വ്യാപിക്കുന്നത് ഗൗരവായി കാണണമെന്നും മന്ത്രി പറഞ്ഞു.\nപ്രവാസികളുടെ മടങ്ങിവരവ് ആരംഭിച്ച മെയ്7ന് ശേഷം ജില്ലയിലെ കോവിഡ് രോഗികളുടെ എണ്ണത്തിൽ ഉണ്ടാകാവുന്ന വർദ്ധനവ് മുൻകൂട്ടി കണക്കാക്കിയിരുന്നു. അഞ്ച് ആഴ്ചകൾ പിന്നിടുമ്പോൾ രോഗികളുടെ എണ്ണം 300 കടക്കും എന്നായിരുന്നു ആരോഗ്യവകുപ്പിന്റെ വിലയിരുത്തൽ. എന്നാൽ രോഗികളുടെ എണ്ണം അത്രയും എത്തിയില്ല എന്നത് ആശ്വാസജനകമാണ്.\nഎങ്കിലും കൂടുതൽ പോസിറ്റീവ് കേസുകൾ നിയന്ത്രണങ്ങൾ ശക്തമാക്കും. ചൊവ്വ, ബുധൻ ദിവസങ്ങളിൽ ജില്ലയിലെ പൊതുമാർക്കറ്റുകൾ അണുവിമുക്തമാക്കും. ശക്തൻ മാർക്കറ്റിൽ ആ ദിവസങ്ങളിൽ കടകൾ തുറക്കില്ല. 10 കണ്ടെയ്ൻമെന്റ് സോണുകളിൽ അവശ്യസർവീസുകൾ മാത്രമേ അനുവദിക്കൂ. അനാവശ്യമായി പുറത്തിറങ്ങാൻ അനുവദിക്കില്ല.\nഇതരസംസ്ഥാനങ്ങളിൽ നിന്ന് വരുന്ന ലോറികൾ റോഡരികിൽ പാർക്ക് ചെയ്യരുത്. പാർക്കിംഗ് സൗകര്യമുളള യാർഡുകൾ ഒരുക്കേണ്ടത് ചരക്ക് എത്തിക്കുന്നവരുടെ ചുമതലയാണ്. സർക്കാർ ഓഫീസുകളിൽ പ്രവേശനത്തിന് നിയന്ത്രണമുണ്ടാകും. സാനിറ്റൈസർ ഉപയോഗം നിർബന്ധമാക്കും. സന്ദർശക രജിസ്റ്റർ സൂക്ഷിക്കും.\nബാങ്കുകളിലും എടിഎമ്മുകളിലും സാനിറ്റൈസർ നിർബന്ധമാക്കും. മാസ്‌ക് ഉപയോഗം കർശനമാക്കും. മാസ്‌ക് ധരിക്കാത്തവരേയും ക്വാറന്റീൻ നിർദ്ദേശങ്ങൾ ലംഘിക്കുന്നവരേയും നിരീക്ഷിക്കും. പോലീസും ആർആർടികളും ഇക്കാര്യത്തിൽ ശ്രദ്ധിക്കണമെന്ന് നിർദ്ദേശം നൽകി.ഭയപ്പെടേണ്ട സാഹചര്യമില്ല. ജില്ലാ ഭരണകൂടവും ആരോഗ്യ വകുപ്പും നൽകുന്ന നിർദ്ദേശങ്ങൾ എല്ലാവരും പാലിക്കണമെന്നും മന്ത്രി പറഞ്ഞു.\nഅതിനിടെ ജില്ലയിൽ ഇന്ന് 14 പേർക്ക് കൂടി കോവിഡ് സ്ഥിരീകരിച്ചു.നിലവിൽ രോഗം സ്ഥിരീകരിച്ച് 157 പേരാണ് ചികിത്സയിൽ കഴിയുന്നത്.7 പേർക്ക് സമ്പർക്കം വഴിയാണ് രോഗം സ്ഥിരീകരിച്ചത്. ചാലക്കുടി, ചാവക്കാട്, അരിമ്പൂർ , മാടായിക്കോണം, ഗുരുവായൂർ, കരുവന്നൂർ, സ്വദേശികളായ ആരോഗ്യപ്രവർത്തകർക്കുമാണ് സമ്പര് ജൂൺ 8 ന് ചെന്നെയിൽ നിന്നും വന്ന എസ്എൻ പുരം സ്വദേശികളായ ഒരു കുടുംബത്തിൽപെട്ട രണ്ട് പേർ, ഹൈദരാബാദിൽ നിന്നും വന്ന മൈലിപ്പാടം സ്വദേശി (27), ജൂൺ 05 ന് ഖത്തറിൽ നിന്നും വന്ന കണ്ടാണശ്ശേരി സ്വദേശി (38), മെയ് 26 ന് ദുബായിൽ നിന്നും വന്ന പുരുഷൻ (42), ഡൽഹിയിൽ നിന്നും വന്ന ഒരു കുടുംബത്തിൽപെട്ട കൊടുങ്ങല്ലൂർ സ്വദേശികളായ യുവതി (24), യുവാവ് (28), ചാവക്കാട് സ്വദേശിനി (65) എന്നിവർക്കുമാണ് രോഗം സ്ഥിരീകരിച്ചത്.4പേർക്കാണ് രോഗമുക്തി.\nഇന്ന് മുതൽ ഗുരുവായൂർ ക്ഷേത്രത്തിൽ ഭക്തർക്ക് പ്രവേശനമില്ല; ഇന്ന് നിശ്ചയിച്ച കല്യാണങ്ങൾ നടത്താം\nവൈറസല്ല 'കൊറോണ ദേവി'; കൊറോണയെ പൂജിക്കാൻ കൊല്ലത്ത് ആരാധനാ കേന്ദ്രം\n'കുഞ്ഞനന്തൻ ഭരണകൂട ഭീകരതയുടെ ഇരയാണത്രെ !പുതിയ കമ്മ്യൂണിസ്റ്റ് വരട്ടു വാദം, ടിപിയുടെ ജീവന് വിലയില്ലേ?\nCovid; Situation in thrissur is not serious says Minister\nStory first published: Friday, June 12, 2020, 21:24 [IST]\nടെക്‌സാസിൽ വൻ പോളിംഗ്, 50 വർഷത്തിന് ശേഷം ടെക്സാസിൽ വിജയം പ്രതീക്ഷിച്ച് ഡെമോക്രാറ്റുകൾ\nമോഹന് ഭാഗവതിന് സത്യമറിയാം; ഭയമാണ്... നാല് വരിയില് ആഞ്ഞടിച്ച് രാഹുല് ഗാന്ധി


ഞാൻ അഹങ്കാരിയാണ്, നല്ല അസൂയയുമുണ്ട്: വിനായകൻ | Vinayakan | Kammattipaadam Movie\nഞാൻ അഹങ്കാരിയാണ്, നല്ല അസൂയയുമുണ്ട്: വിനായകൻ\nകമ്മട്ടിപ്പാടം വിനായകനിലെ നടനെ കൂടുതല് ഉയരത്തിലേക്ക് എത്തിച്ചു. കൊച്ചിയുടെ സ്വഭാവാംശങ്ങളെ വാക്കിലും നോക്കിലും നടത്തത്തിലും കൊണ്ടുനടക്കുന്ന നടന് ഇതുവഴി ആദ്യമായി മികച്ച നടനുള്ള പുരസ്കാരവും നേടി.\n# അനീഷ് നായർ\nPublished: Mar 7, 2017, 05:21 PM IST\nമലയാള സിനിമ ക്വട്ടേഷൻ ഗുണ്ടയുടെ മുഖം പതിച്ചുകൊടുത്ത നടനാണ് വിനായകൻ. പക്ഷേ എല്ലാ ഇമേജുകൾക്കും മീതെയാണ് ഈ കൊച്ചീക്കാരന്റെ ഉൾക്കരുത്ത്. തനി നാടൻ എന്ന് വിശേഷിപ്പിക്കാവുന്ന പ്രകൃതം. കൊച്ചിയുടെ കൾട്ട്. ഇപ്പോൾ മലയാളത്തിലെ ഏറ്റവും മികച്ച നടനുമായിരിക്കുകയാണ്.\nമലയാളം, കന്നഡ, ഹിന്ദി, തമിഴ് അടക്കം നാൽപ്പതിനടുത്ത് ചിത്രങ്ങൾ. സാമൂഹ്യമാധ്യമങ്ങളിലും അല്ലാതെയും ഒരുപാട് ആരാധകർ. എന്നിട്ടും താങ്കൾ ആർക്കും പിടികൊടുക്കാതെ നടക്കുന്നതെന്തിനാണ്.\nഞാൻ ഒരു സാധാരണ കൊച്ചീക്കാരൻ ആണ്. എന്റെ പ്രശ്നം എന്താണെന്നു വച്ചാൽ ഞാൻ ഒരു പാട് വെറുതെ സംസാരിക്കും. ടിവിയിലോ അഭിമുഖങ്ങളിലോ വെറുതേ ഒരോന്നു പറഞ്ഞാൽ അത് എന്നെത്തന്നെ തിരിഞ്ഞുകൊത്തും. എന്തിനാ വെറുതെ...\nഇപ്പോൾ ഒരു വലിയ സംഭവം, താങ്കൾ നടൻ മാത്രമല്ല, ഒരു സംഗീത സംവിധായകൻ കൂടിയായി മാറി എന്നതാണ്. ‘കമ്മട്ടിപ്പാടം’ വിനായകന്റെ മറ്റൊരു മുഖം കൂടി കാണിച്ചു തരുന്നുവല്ലേ.\n‘കമ്മട്ടിപ്പാടം’ എന്ന ചിത്രത്തിൽ ഒരു ഗാനത്തിന് ഈണം നൽകിയിരിക്കുന്നത് ഞാനാണ്. ഒരു മെലഡിയാണ് ഗാനം. എല്ലാവർക്കും താളം പിടിക്കാവുന്ന ഒരു ഗാനം. സംഗീതം ശാസ്ത്രീയമായി പഠിച്ചിട്ടില്ലെങ്കിലും ഒരുപാട് നാളത്തെ ആഗ്രഹമാണ് സാധ്യമായത്.\nഎന്നാണ് വിനായകൻ ഒരു സിനിമാ നടനാണെന്ന് സ്വയം മനസ്സിലാക്കിയത്\nതമ്പി കണ്ണന്താനത്തിന്റെ ‘മാന്ത്രിക’ത്തിൽ ഒരു ചെറിയ വേഷമായിരുന്നു ആദ്യ ചിത്രം. അത് കഴിഞ്ഞപ്പോൾ സിനിമ ഇനി വേണ്ടെന്ന് കരുതിയതാണ്. സിനിമ എനിക്ക് ഭയങ്കര സംഭവമൊന്നും അല്ല. ഇത് ഒരു ജോലി മാത്രമാണ്. പക്ഷേ ഈ ജോലി ഞാൻ നൂറു ശതമാനം ആത്മാർത്ഥതയോടെ ചെയ്യും. ഡാൻസും പാട്ടുമാണ് എനിക്ക് കൂടുതൽ ഇഷ്ടം. എന്നാൽ ചെയ്തു വന്നപ്പോൾ സിനിമയിൽ ഞാൻ ലോക്ക് ആയിട്ടുണ്ട്. വേറെ ജോലി ഒന്നും എനിക്ക് അറിയില്ല.\nകരിയറിന്റെ തുടക്കത്തിൽ കൂടുതലും നെഗറ്റീവ് വേഷങ്ങളാണ് ചെയ്തത്. കൈയിലിരിപ്പ് അങ്ങനെയാണോ\n( പൊട്ടിച്ചിരിക്കുന്നു)... ഒരിക്കലും അല്ല. എന്റെ ഒരു അപ്പിയറൻസ് വച്ച് നെഗറ്റീവ് വേഷങ്ങൾ കൂടുതൽ യോജിക്കും. പിന്നെ ഇത്തരം വേഷങ്ങൾക്ക് ഭയങ്കര സാധ്യതകൾ ആണ്. പ്രേക്ഷകരുമായി എളുപ്പം അടുക്കാൻ കഴിയും. നായകവേഷത്തേക്കാൾ നല്ല സ്വാതന്ത്ര്യവും ഉണ്ട്.\nഒരു സിനിമ ചെയ്യുമ്പോൾ അതിനു മുന്നേ ഹോം വർക്ക് നടത്താറുണ്ടോ.\nഅങ്ങനെയാണെങ്കിൽ മമ്മൂട്ടി സർ ‘അമര’വും ‘രാജമാണിക്യ’വും ചെയ്യുമ്പോൾ അവിടെയൊക്കെ പോയി പഠിക്കണ്ടേ. അത് അദ്ദേഹത്തിന്റെ നിരീക്ഷണപാടവവും കഴിവുമാണ്. ഞാൻ ഹോം വർക്ക് ഒന്നും നടത്താറില്ല. ഡയലോഗ് വരുമ്പോൾ നന്നായിട്ട് പഠിക്കും, അത്രയേ ഉള്ളൂ.\nഞാൻ അഭിമുഖത്തിനു വേണ്ടി താങ്കളെ ആദ്യം സമീപിച്ചപ്പോൾ താങ്കളുടെ ആറ്റിറ്റ്യുഡ് കണ്ട് കലി വന്നു.\n(ചിരി) രണ്ട് സ്വഭാവം എന്നിൽ വലുതായിട്ടുണ്ട്. ഒന്ന് എനിക്ക് ഭയങ്കര അസൂയയാണ്\nഎനിക്ക് എല്ലാരോടും അസൂയയാണ്. പിന്നെ അഹങ്കാരം. ഇതു രണ്ടും എനിക്ക് വളരെ കൂടുതലാണ്. ഞാൻ ഈ രണ്ട് കാര്യങ്ങൾ എന്നിൽ സജീവമാക്കി നിർത്തിയതു കൊണ്ടാണ്, താങ്കൾ എന്നെ ഈ അഭിമുഖത്തിന് വിളിച്ചതുതന്നെ. പിന്നെ, അസൂയയിൽ ഒരു പോസിറ്റീവ് വശം ഞാൻ കാണുന്നുണ്ട്. അസൂയ വരുമ്പോൾ അത് എന്തിലേക്കാണോ, അതാകാൻ ഞാൻ ശ്രമിക്കും. എനിക്ക് അസൂയയുണ്ടെന്ന് മറ്റുള്ളവർ കരുതിയാൽ ഞാൻ വിജയിച്ചു.\nഇങ്ങനെ പറയുന്ന മറ്റുള്ളവരെ ജനം വലിച്ചുകീറും. പക്ഷേ വിനായകനെ ആരും പരിഹസിക്കാറില്ല.\nഞാൻ അതിന് നിന്നുകൊടുക്കാറില്ല, അതു കൊണ്ടാണ്.\nഒരുപാട് സുഹൃത്തുക്കൾ വിനായകന് സിനിമയിൽ ഉണ്ട്. അവരോടൊപ്പം ജോലി ചെയ്യുന്നതാണോ ഇഷ്ടം, അതോ മറ്റുള്ളവരുടെ സിനിമയിലോ.\nനൂറ് ശതമാനവും മറ്റുള്ളവരുടെ സിനിമയിൽ അഭിനയിക്കാനാണ് ഇഷ്ടം. സുഹൃത്തുക്കളുടെ സിനിമയാകുമ്പോൾ നോ പറയാൻ ബുദ്ധിമുട്ടാണ്. കൂട്ടുകാരുടെ സിനിമയിൽ അഭിനയിച്ചപ്പോഴാണ് എനിക്ക് കൂടുതലും പരിക്കുകൾ പറ്റിയിട്ടുള്ളത്. അത് പറ്റില്ല എന്ന് പറയാൻ പറ്റാത്തതുകൊണ്ടാണ്. ഞാൻ സിനിമയെ വളരെ പ്രൊഫഷണൽ ആയി കാണുന്ന വ്യക്തിയാണ്. അതുകൊണ്ടാണ് മറ്റുള്ളവരുടെ സിനിമയിൽ അഭിനയിക്കാൻ കൂടുതൽ ഇഷ്ടം. പിന്നെ എനിക്ക് കാശ് കിട്ടണം. കാശ് തരുന്ന ആരുടെ കൂടെയും ഞാൻ ജോലി ചെയ്യും.\nകലാമേന്മയുള്ള ജോലിയായ സിനിമയിൽ കാശ് മാത്രമാണോ കാര്യം.\nകലാപരമായി സിനിമ ചെയ്യാൻ ഇവിടെ വേറെ ആളുകൾ ഉണ്ട്. എനിക്ക് ബുദ്ധിജീവിയൊന്നും ആകേണ്ട. ജനങ്ങളെ രസിപ്പിക്കുന്ന ചിത്രങ്ങൾ മതി. ജീവിതത്തിന്റെ കുറേ നാളുകൾ ഡാർക്ക് സീനിലൂടെയാണ് കടന്നുപോയത്. ഞാൻ ചെയ്യുന്നത് ഒരു ജോലിയാണ്, എനിക്ക് കാശ് കിട്ടണം.\nവിനായകൻ ഇത്രയും റിബൽ ആകുന്നത് എന്തുകൊണ്ടാണ്.\n(ദൂരത്തേക്ക് കണ്ണു നട്ട്) ചിലപ്പോൾ വളർന്നുവന്ന രീതിയുടെ ഒക്കെ ആയിരിക്കാം. ഞാൻ അധികവും വീട്ടിനുള്ളിൽത്തന്നെ സമയം ചെലവഴിക്കാനാണ് ഇഷ്ടപ്പെടുന്നത്. പുറത്തിറങ്ങിയാൽ എന്ത് കാണാനാണ്? എന്ത് സംസാരിക്കാനാണ്? ഞാൻ എന്നിലേക്ക് ഒതുങ്ങി ജീവിക്കാൻ ഇഷ്ടപ്പെടുന്ന വ്യക്തിയാണ്.\nഇത്രയും ഒതുങ്ങിക്കഴിയുന്ന വ്യക്തിയെ പിന്നെ പ്രേക്ഷകർ എങ്ങനെ സ്വീകരിച്ചു.\nഅത് എനിക്കും കൃത്യമായിട്ട് അറിയില്ല. ഒരു സിനിമയുടെ ചിത്രീകരണത്തിനിടയ്ക്ക് തമിഴ് നടൻ ധനുഷ് എന്നോട് പറഞ്ഞു; “ വിനായകൻ, സിനിമയിൽ സുന്ദരന്മാരായ നടന്മാരേക്കാൾ നമ്മളെ പ്പോലെ ഒരുപാട് പേരുണ്ട്...ഒരുപാടു പേർ”. അങ്ങനെ നോക്കുമ്പോൾ എല്ലാവരും സുന്ദരന്മാരല്ല എന്ന് വിശ്വസിക്കുന്ന എന്നെപ്പോലുള്ള ആളുകൾക്ക് ധാരാളം ആരാധകർ ഉണ്ടാകും. അവരുടെ പ്രതിനിധി ആയിരിക്കും ഞാൻ.\nസംഗീതമാണോ, സിനിമയാണോ താങ്കൾക്ക് കൂടുതൽ ഇഷ്ടം.\n(ആവേശത്തോടെ) നൂറ് ശതമാനം സംഗീതത്തോടാണ് എന്റെ ആഭിമുഖ്യം. സംഗീതം, നൃത്തം എന്നിവയാണ് എന്റെ ജീവൻ. ഞാൻ\nകൊറിയോഗ്രാഫറാകാൻ സിനിമയിൽ എത്തിയതാണ്.\nകഠിനാധ്വാനമാണോ ഭാഗ്യമാണോ താങ്കളെ ഇവിടെ എത്തിച്ചത്.\nനമ്മൾ എന്താണ് ആകേണ്ടത് അതിലേക്ക് പൊയ്കൊണ്ടിരിക്കുക. നമ്മുടെ മുന്നിൽ ഒരാളുണ്ടാകും. അയാൾ തിരക്ക് കാരണം പല പ്രോജക്ടുകളിൽ നിന്നും മാറും. ഒരു പ്രമുഖ നടന് പകരമായിട്ടാണ് എന്നെ പരിഗണിച്ചത്. പിന്നെ ഞാൻ പോയ്കൊണ്ടേയിരുന്നു. നമ്മൾ ശ്രമം ഉപേക്ഷിക്കരുത്, ഉപേക്ഷിച്ചാൽ നമ്മൾ പുറത്താകും.\nവിനായകന് വീണ്ടും നായകനാകുന്നു


തിരുവനന്തപുരത്ത് ഡോക്ടര് ഉള്‍പ്പടെ ഇന്ന് മൂന്ന് പേര്‍ക്ക് സിക വൈറസ് - Mangalam News Online\nPosted On: July 13, 2021 12:15 pm IST\nതിരുവനന്തപുരത്ത് ഡോക്ടര് ഉള്‍പ്പടെ ഇന്ന് മൂന്ന് പേര്‍ക്ക് സിക വൈറസ്\nതിരുവന്തപുരം: സംസ്ഥാനത്ത് ഇന്ന് മൂന്ന് പേര്‍ക്ക് കൂടി സിക വൈറസ് സ്ഥിരീകരിച്ചു. തിരുവനന്തപുരം സ്വകാര്യ ആശുപത്രിയിലെ ഡോക്ടര്‍ക്കും പൂന്തുറ സ്വദേശിക്കും, മറ്റൊരു സ്വകാര്യ ആശുപത്രിയില് ചികിത്സ തേടിയ ശാസ്തമംഗലം സ്വദേശിനിക്കുമാണ് രോഗം സ്ഥിരീകരിച്ചത്. തിരുവനന്തപുരം മെഡിക്കല് കോളജിലെ വൈറോളജി ലാബില് നടത്തിയ പരിശോധനയിലാണ് പൂന്തുറ സ്വദേശിക്ക് സിക വൈറസ് സ്ഥിരീകരിച്ചത്. കോയമ്പത്തൂര് ലാബില് നടത്തിയ പരിശോധനയിലാണ് ശാസ്തമംഗലം സ്വദേശിനിക്ക് വൈറസ് സ്ഥിരീകരിച്ചത്.\nതിങ്കളാഴ്ച മുതലാണ് മെഡിക്കല് കോകോളജില് സിക വൈറസ് പരിശോധന ആരംഭിച്ചത്. 15 സാമ്ബിളുകളാണ് ആദ്യദിനം പരിശോധിച്ചത്. അതില് ഒരാള്‍ക്ക് ഡെങ്കിപ്പനി സ്ഥിരീകരിച്ചു. ബാക്കി 13 പേരുടെ പരിശോധനാഫലം നെഗറ്റീവാണ്. ഇതോടെ സംസ്ഥാനത്ത് സിക വൈറസ് ബാധിതരുടെ എണ്ണം 22 ആയി.\nജില്ലാ മെഡിക്കല് ഓഫീസറോട് സ്ഥലം സന്ദര്‍ശിച്ച് പ്രതിരോധ നടപടികള് ഊര്‍ജിതമാക്കാന് മന്ത്രി നിര്‍ദേശം നല്‍കി. പ്രധാനമായും ഈഡിസ് കൊതുകുകള് പരത്തുന്ന രോഗമാണ് സിക. കൊതുകു കടിയില് നിന്നും രക്ഷനേടുകയാണ് സികയെ പ്രതിരോധിക്കാനുള്ള പ്രധാന മാര്‍ഗം.\nഅതിനാല് സ്വന്തം വീടും പരിസരവും എല്ലാവരും വൃത്തിയായി സൂക്ഷിക്കണം. ഇന്‍ഡോര് പ്ലാന്റുകള്, ഫ്രിഡ്ജിന്റെ ട്രേ എന്നിവ ആഴ്ചയിലൊരിക്കല് വൃത്തിയാക്കണം. പനി, ചുവന്ന പാടുകള്, പേശി വേദന, സന്ധി വേദന, തലവേദന തുടങ്ങിയ ലക്ഷണങ്ങള് കണ്ടാല് ചികിത്സ തേടണമെന്ന് ആരോഗ്യമന്ത്രി വീണ ജോര്‍ജ് വ്യക്തമാക്കി\nടൂറിസം മേഖലയില് സമ്പൂര്‍ണ്ണ വാക്സിനേഷന്; കേരളത്തെ സുരക്ഷിത വിനോദ സഞ്ചാര കേന്ദ്രമാക്കി മാറ്റുമെന്ന് മുഹമ്മദ് റിയാസ്\nകേരളത്തിലെ വാക്സിനേഷൻ വീഴ്ചക്കെതിരെ ഒബിസി മോർച്ച പ്രതിഷേധിച്ചു


മകള് സുപ്രിയ സുലെയ്ക്ക് മോദി കേന്ദ്ര മന്ത്രി സ്ഥാനം വാഗ്ദാനം ചെയ്‌തെന്ന് ശരദ് പവാര്; മഹാരാഷ്ട്രയിൽ എൻസിപിയെ പിടിക്കാൻ പ്രധാനമന്ത്രി ശ്രമിച്ചു\n3 Dec 2019 1:14 AM GMT\nമഹാരാഷ്ട്രയില് എന്‍സിപിയെ കൂടെക്കൂട്ടാന് പ്രധാനമന്ത്രി നരേന്ദ്ര മോദി തന്റെ മകളും ലോക്‌സഭ എംപിയുമായ സുപ്രിയ സുലെയ്ക്ക് കേന്ദ്ര മന്ത്രി സ്ഥാനം വാഗ്ദാനം ചെയ്തതായി എന്‍സിപി അധ്യക്ഷന് ശരദ് പവാര്. എന്നാല് താന് ഇത് നിരസിച്ചു എന്നും മറാത്തി ടിവി ചാനലിന് നല്‍കിയ അഭിമുഖത്തില് ശരദ് പവാര് പറഞ്ഞു. അതേസമയം തന്നെ രാഷ്്ട്രപതിയാക്കാം എന്ന് മോദി സര്‍ക്കാര് വാഗ്ദാനം ചെയ്തിട്ടില്ല എന്നും ശരദ് പവാര് പറഞ്ഞു. പൂനെയിലെ ബാരാമതിയില് നിന്നുള്ള എന്‍സിപി എംപിയാണ് ശരദ് പവാറിന്റെ മകള് സുപ്രിയ സുലെ.\nഎന്റെ രാഷ്ട്രീയ അനുഭവസമ്പത്ത്് അദ്ദേഹത്തിന് ഗവണ്‍മെന്റിനെ മുന്നോട്ടുനയിക്കാന് സഹായകമാകുമെന്ന് മോദി പറഞ്ഞു. എന്നാല് അദ്ദേഹത്തിനൊപ്പം പ്രവര്‍ത്തിക്കാനാകില്ല എന്ന് ഞാന് പ്രധാനമന്ത്രിയോട് പറഞ്ഞു. ചില ദേശീയ പ്രശ്‌നങ്ങളില് ഞങ്ങള്‍ക്ക് ഒരേ അഭിപ്രായങ്ങളാണ് ഉള്ളത് എന്നതിനാലാണ് അദ്ദേഹം ഇത്തരമൊരു വാഗ്ദാനം എനിക്ക് മുന്നില് വച്ചത് - ശരദ് പവാര് പറഞ്ഞു. വ്യക്തിപരമായി നല്ല ബന്ധമാണ് മോദിയുമായി ഉള്ളത് എന്നും അതേസമയം രാഷ്ട്രീയമായി ഒരുമിച്ച് പ്രവര്‍ത്തിക്കാനാകില്ലെന്നും ശരദ് പവാര് പറഞ്ഞു. അതേസമയം സഹകരിക്കാവുന്ന വിഷയങ്ങളില് ഏത് സമയത്തും കേന്ദ്ര സര്‍ക്കാരുമായി സഹകരിക്കാന് തയ്യാറാണ്. വെറുതെ എതിര്‍ക്കാന് വേണ്ട ിഎതിര്‍ക്കില്ല - ശരദ് പവാര് പറഞ്ഞു.\nമഹാരാഷ്ട്ര നിയമസഭ തിരഞ്ഞെടുപ്പ് കാലത്ത് സഹകരണ ബാങ്ക് സാമ്പത്തിക ക്രമക്കേട് അടക്കമുള്ള വിഷയങ്ങള് പവാറിനെതിരെ ബിജെപി ഉയര്‍ത്തിയിട്ടും ശരദ് പവാറിനെ കടന്നാക്രമിക്കുന്നത് ഒഴിവാക്കിയ നരേന്ദ്ര മോദി, പിന്നീട് ശരദ് പവാറിനേയും എന്‍സിപിയേയും പുകഴ്ത്തുകയും ചെയ്തു. രാജ്യസഭയുടെ 250ാം സെഷനില് പ്രസംഗിക്കവേ മോദി പറഞ്ഞത് പാര്‍ലമെന്ററി ചട്ടങ്ങള് പാലിക്കുന്നതില് ബിജെപി അടക്കമുള്ള പാര്‍ട്ടികള് എന്‍സിപിയെ കണ്ട് പഠിക്കണമെന്നായിരുന്നു. നേരത്തെ ഒന്നാം മോദി സര്‍ക്കാരിന്റെ കാലത്ത് റാഫേല് ഇടപാടില് മോദി എന്തെങ്കിലും തെറ്റായി ചെയ്തിട്ടുണ്ട് എന്ന് താന് കരുതുന്നില്ല എന്നാണ് ശരദ് പവാര് പറഞ്ഞത്.\nകഴിഞ്ഞ മാസം ശിവസേന - എന്‍സിപി - കോണ്‍ഗ്രസ് സഖ്യത്തിന്റെ സര്‍ക്കാര് രൂപീകരണ ചര്‍ച്ചകള് പുരോഗമിക്കവേ ശരദ് പവാര് ഡല്‍ഹിയില് പ്രധാനമന്ത്രി മോദിയെ കണ്ടത് ഏറെ അഭ്യൂഹങ്ങള്‍ക്ക് ഇടയാക്കിയിരുന്നു. മഹാരാഷ്ട്രയുടെ വികസന പ്രശ്‌നങ്ങളും കര്‍ഷക പ്രശ്‌നങ്ങളും ചര്‍ച്ച ചെയ്യാനാണ് പ്രധാനമന്ത്രിയെ കണ്ടത് എന്നാണ് പവാര് പറഞ്ഞത്. എന്നാല് എന്‍സിപി ബിജെപിക്കൊപ്പം ചേര്‍ന്നേക്കാമെന്ന അഭ്യൂഹങ്ങളുണ്ടായി. ശരദ് പവാറിന്റെ സഹോദരപുത്രനായ അജിത്ത് പവാര് ബിജെപിയുടെ ദേവേന്ദ്ര ഫഡ്‌നാവിസ് മുഖ്യമന്ത്രിയായ മന്ത്രിസഭയില് ഉപമുഖ്യമന്ത്രിയായി പെട്ടെന്ന് സത്യപ്രതിജ്ഞ ചെയ്തത് രാഷ്ട്രീയവൃത്തങ്ങളില് ഞെട്ടലുണ്ടാക്കിയിരുന്നു. അർദ്ധരാത്രിയുണ്ടായ തീരുമാനത്തിൻ്റെ അടിസ്ഥാനത്തിൽ പുലർച്ചെ 5.47നാണ് മഹാരാഷ്ട്രയിൽ രാഷ്ട്രപതിഭരണം പിൻവലിച്ചുകൊണ്ടുള്ള ഉത്തരവ് കേന്ദ്ര സർക്കാർ ശുപാർശ പ്രകാരം ഇറങ്ങിയതും രാവിലെ ഫഡ്നാവിസും അജിത്ത് പവാറും സത്യപ്രതിജ്ഞ ചെയ്തതും. എന്നാൽ ശരദ് പവാര് അജിത്ത് പവാറിനെ തള്ളിപ്പറയുകയും അജിത്ത് പിന്നീട് ശരദ് പവാറിനൊപ്പം മടങ്ങിയെത്തുകയുമുണ്ടായി. ഉടന് വിശ്വാസവോട്ടിനുള്ള സുപ്രീം കോടതി ഉത്തരവിന് പിന്നാലെ ഫഡ്‌നാവിസും അജിത്ത് പവാറും രാജി വയ്ക്കുകയായിരുന്നു. ഉദ്ധവ് താക്കറെയുടെ നേതൃത്വത്തില് ശിവസേന-എന്‍സിപി-കോണ്‍ഗ്രസ് സഖ്യം അധികാരത്തില് വരുകയും ചെയ്തു.


100 ശതമാനം സാക്ഷരത; വകതിരിവ് വട്ടപ്പൂജ്യം; തന്റെ പേരിലെ റോഡ് മാലിന്യങ്ങളാല് അലങ്കരിച്ച നാട്ടുകാരോട് ഒളിംപ്യന് ശ്രീജേഷ് – News18 Malayalam\n100 ശതമാനം സാക്ഷരത; വകതിരിവ് വട്ടപ്പൂജ്യം; തന്റെ പേരിലെ റോഡ് മാലിന്യങ്ങളാല് അലങ്കരിച്ച നാട്ടുകാരോട് ഒളിംപ്യന് ശ്രീജേഷ്\nപാടവരമ്പത്തും ജലാശയങ്ങളുടെ സമീപത്തും ചതുപ്പുകളിലും, ഉപയോഗിച്ച സിറിഞ്ചുകളും മരുന്നുകളും തള്ളിയിരിക്കുന്ന ചിത്രങ്ങളാണ് ശ്രീജേഷ് പങ്കു വെച്ചിരിക്കുന്നത്.\nLast Updated : August 30, 2021, 17:28 IST\nഎറണാകുളം കിഴക്കമ്പലത്തെ തന്റെ പേരില് അറിയപ്പെടുന്ന റോഡരികില് മാലിന്യങ്ങള് വലിച്ചെറിയുന്നതിനെതിരെ പ്രതികരിച്ച് ഒളിമ്പിക് മെഡല് ജേതാവ് പി ആര് ശ്രീജേഷ് രംഗത്ത്. ട്വിറ്ററിലൂടെയാണ് താരത്തിന്റെ പ്രതികരണം. 'സാക്ഷരത നൂറ് ശതമാനം, വകതിരിവ് വട്ടപ്പൂജ്യം' എന്ന അടിക്കുറിപ്പോടെ ശ്രീജേഷ് പങ്കു വെച്ച ചിത്രങ്ങള് വളരെപെട്ടെന്ന് വൈറല് ആകുകയാണ്. പാടവരമ്പത്തും ജലാശയങ്ങളുടെ സമീപത്തും ചതുപ്പുകളിലും, ഉപയോഗിച്ച സിറിഞ്ചുകളും മരുന്നുകളും തള്ളിയിരിക്കുന്ന ചിത്രങ്ങളാണ് ശ്രീജേഷ് പങ്കു വെച്ചിരിക്കുന്നത്.\nLiteracy 100% common sense 0,\nThis is the way people of my village decorated the road named after me..😞\nKunnathunadu/Kizhakkambalam village officers have to look at this issue & takeadecision 🙏#save #earth #for #the #future @vijayanpinarayi pic.twitter.com/NbUqjNlkUl\n— sreejesh p r (@16Sreejesh) August 30, 2021\n'ഇത്തരത്തിലാണ് എന്റെ പേരിലുള്ള റോഡ് നാട്ടുകാര് അലങ്കരിച്ചിരിക്കുന്നത്. കുന്നത്തുനാട്/ കിഴക്കമ്പലം വില്ലേജ് ഓഫീസര്‍മാര് ഇക്കാര്യം പരിഗണിച്ച് നടപടി എടുക്കുമെന്ന് പ്രതീക്ഷിച്ച് കൊള്ളുന്നു'. ശ്രീജേഷ് ട്വീറ്റ് ചെയ്തു. സംസ്ഥാന മുഖ്യമന്ത്രി പിണറായി വിജയനെ ശ്രീജേഷ് ട്വീറ്റില് ടാഗ് ചെയ്തിട്ടുമുണ്ട്. ഭാവി തലമുറക്ക് വേണ്ടി ഭൂമിയെ പരിരക്ഷിക്കണമെന്നും ശ്രീജേഷ് ട്വീറ്റില് പറയുന്നു.\nശ്രീജേഷിന്റെ ട്വീറ്റിനെ അനുകൂലിച്ച് നിരവധി പേരാണ് അഭിപ്രായങ്ങള് രേഖപ്പെടുത്തുന്നത്. ഒളിമ്പ്യന് പി. ആര് ശ്രീജേഷിനെ ഈയിടെ കേരള അഡ്വഞ്ചര് ടൂറിസം അംബാസിഡര് ആയി പ്രഖ്യാപിച്ചിരുന്നു. ടൂറിസം മന്ത്രി പി. എ മുഹമ്മദ് റിയാസാണ് ഇതു സംബന്ധിച്ച പ്രഖ്യാപനം നടത്തിയത്. ശ്രീജേഷിനെ കിഴക്കമ്പലത്തെവീട്ടിലെത്തി മന്ത്രി സന്ദര്‍ശിക്കുകയും ഇക്കാര്യം അറിയിക്കുകയും ചെയ്തു. ശ്രീജേഷ് കേരളീയ യുവത്വത്തിന് ആവേശവും മാതൃകയുമാണ്. ഹോക്കി ഒരു കായിക ഇനമെന്ന നിലയില് കേരളത്തില് സജീവമല്ലാത്ത സാഹചര്യത്തിലും അതില് ഉറച്ചുനിന്നു പരിശ്രമിച്ചത് ശ്രീജേഷിന്റെ മനസ്സിന്റെ കരുത്താണെന്നും മന്ത്രി പറഞ്ഞു.ടൂറിസം വകുപ്പിന്റെ ഉപഹാരങ്ങള് മന്ത്രി ശ്രീജേഷിനും കുടുംബത്തിനും കൈമാറി. മന്ത്രിയുടെ സന്ദര്‍ശനം അഭിമാനവും അംഗീകാരവുമാണെന്ന് പറഞ്ഞ പി. ആര് ശ്രീജേഷ് സര്‍ക്കാരിന്റെ ഭാഗത്ത് നിന്നുള്ള അംഗീകാരങ്ങള് കായികതാരങ്ങള്‍ക്ക് പ്രചോദനമാണെന്നും കൂട്ടിച്ചേര്‍ത്തു.\nവൈപ്പിന് നിയോജക മണ്ഡലത്തിന്റെ ടൂറിസം വികസനത്തിന് മാസ്റ്റര് പ്ലാന് വികസന സംബന്ധിച്ച് ചര്‍ച്ചകള്‍ക്കൊടുവിലാണ് ശ്രീജേഷിനെ ബ്രാന്‍ഡ് അംബാസിഡര് പ്രഖ്യാപനവും വന്നത്. സംസ്ഥാനത്ത് പൊതുവെയും ഉപയോഗിക്കാന് കഴിയാതെ പോകുന്ന ടൂറിസം സാധ്യതകള് വികസിപ്പിക്കുകയാണ് മുന്നിലുള്ളത്. ഇതില് പലതും സാഹസിക ടൂറിസം മേഖലയുമായി കൂട്ടിയിണക്കാന് കഴിയാവുന്നവയുമാണ്. കൂടുതല് യുവാക്കളെ ഇതിലേക്ക് ആകര്‍ഷിക്കുക എന്ന ലക്ഷ്യത്തോടു കൂടിയാണ് പല പദ്ധതികളും കൊണ്ടുവരാന് ഉദ്ദേശിക്കുന്നത്. ഇതിനു ശ്രീജേഷിനെ പോലെ ബ്രാന്‍ഡ് ആന്‍ഡ് ഐക്കണ് ആയുള്ള താരങ്ങള് കൂടുതല് ഗുണം ചെയ്യുമെന്നും മന്ത്രി വ്യക്തമാക്കി.\nകോവിഡ് മഹാമാരി മൂലം ഏറ്റവും പ്രയാസം അനുഭവിച്ച മേഖലയാണ് ടൂറിസം. ആഭ്യന്തര ടൂറിസം സാധ്യത മുന്നില് കണ്ട് മുന്നോട്ട് പോകണം. അണ് എക്സ്പ്ലോര്‍ഡ് ടൂറിസം കേന്ദ്രങ്ങള് വികസിപ്പിക്കും. നാടിന്റെ ചരിത്രം, സംസ്‌കാരം, ജനങ്ങളുടെ പ്രത്യേകതകള് ടൂറിസം കേന്ദ്രങ്ങളുടെ സാധ്യത തദ്ദേശസ്വയംഭരണ സ്ഥാപനങ്ങളുടെ സഹകരണത്തോടെ വര്‍ദ്ധിപ്പിക്കും. ഈ വിവരങ്ങള് ലഭ്യമാക്കുന്ന മൊബൈല് ആപ്ലിക്കേഷന് ഈ വര്‍ഷം തന്നെ പുറത്തിറക്കും. പ്രകൃതി രമണീയവും ചരിത്ര പ്രാധാന്യവുമുള്ള മണ്ഡലമാണ് വൈപ്പിന്.\nFirst published: August 30, 2021, 16:35 IST\nPR SreejeshTwitter Post


ലാപുട: അന്ധവിശ്വാസത്തിന്റെ അഞ്ചു കവിതകള്\nഅന്ധവിശ്വാസത്തിന്റെ അഞ്ചു കവിതകള്\nഭാരമുള്ള ഒരു ഉപമ\n(ഈ കവിത കലാകൌമുദിയില് പ്രസിദ്ധീകരിച്ചു)\nPosted by ടി.പി.വിനോദ് at 8:57 AM\nആദ്യത്തെ രണ്ടു അന്ധവിശ്വാസങ്ങളും കലക്കി.\nസംസാര സാഗരത്തിലെ അന്ധവിശ്വാസങ്ങള് ഇങ്ങനെ തെളിമയുള്ളതായിരുന്നെങ്കില് ലോകം എത്ര നന്നായേനേ :)\nമുളകള്‍ക്ക് പക്ഷെ ഓര്‍മ്മകള് ബാക്കിയാകുന്നുണ്ടായിരിക്കണം, ഓടക്കുഴലില് പുനര്‍ജനിക്കാന്.\nലൈബ്രറി വായിച്ചതിനു ശേഷം ഒരു കമന്റെഴുതിയിരുന്നു, നിര്‍ഭാഗ്യവശാല് ആ കമന്റ് സേവ് ആയില്ല. കൊച്ചു കൊച്ചു് അരുവികള് ചേര്‍ന്നൊരു പുഴയാകുന്നതുപോലെ, ലാപുടയുടെ ചെറിയ കവിതകള് ഇണക്കിച്ചേര്‍ത്തു ബൃഹത്തായ പുഴപോലെ കാണുവാന് ഞാന് എന്ന വായനക്കാരന് ആഗ്രഹിച്ചിരുന്നു. അന്ധവിശ്വാസത്തിന്റെ അഞ്ചുകവിതകള് വായനക്കാരന്റെ മോഹത്തിന്റെ സഫലീകരണം കൂടിയാണു്. വളരെ നല്ല കവിത.\nഈ വരികള് വായിക്കാതെ പോകുന്നത്\nഇവിടെ ഒരു കമന്റിടാതെ പോകുന്നത്\nനിലവിലില്ലാത്ത നാണയങ്ങളുടെ കനം കൊണ്ട് ധനികനാവുന്നപോലെയായിരിക്കും\nഅവസാനത്തെ രണ്ടെണ്ണം വളരെ ഇഷ്ടപ്പെട്ടു.\nഇപ്പോഴാണ് ലാപുടയുടെ കവിതകള് വായിക്കുന്നത്. ആഴവും അര്‍ത്ഥവുമുള്ള നിരീക്ഷണം.\nനന്ദി ചിലതൊക്കെ മനസിലേക്ക് ഇട്ടു തന്നതിന്.\nനല്ല ഭംഗിയുള്ള വരികള്!!!!!!\nനിരീക്ഷണങ്ങളുടെ ഭംഗിയാണോ എഴുത്തിനെ മികച്ചതാക്കുന്നത്?\nഎന്തു നല്ല വരികള്...\nകുറേയൊക്കെ മനസ്സിലായി.മനസ്സിലായത് മനോഹരം. ഇനി മനസ്സിലാവാന് ഇരിക്കുന്നത് അതിമനോഹരമാവും.\nബാക്കി മനസ്സിലാക്കാന്, മണ്‍മറഞ്ഞവരുടെ മൊഴിയാത്ത വാക്കും തേടി പിന്നാലെ പോകുന്ന വേരിനെപ്പോലെ ഇവിടെയൊക്കെ ചുറ്റിത്തിരിയാം.\nമഴത്തുള്ളി ഉപമയിലും ഉപമ മഴത്തുള്ളിയിലും ആരുമറിയാതെ ലയിച്ചു ചേര്‍ന്നത് ആ വരികള് പോലും അറിഞ്ഞിട്ടുണ്ടാവില്ല...\nഎത്ര സുഖമുള്ള വിശ്വാസം...ക്ഷമിയ്ക്കൂ ലാപുടയുടെ ഭാഷയില് അന്ധവിശ്വാസം...\nബാക്കി കവിതകള്‍ക്ക് മൌനം തന്നെ ഏറ്റവും വലിയ അഭിനന്ദനം.....\nതന്റെ പ്രായമൊന്നും നോക്കുന്നില്ല\nഭൂപടം ഒക്കെ നമ്മളൊണ്ടുക്കായതല്ലടോ\nഅതിനു മുമ്പും അതങിനെയാണടോ\nപറ്റിയ ഒരു വാക്ക്\nതന്റെ വായില് നിന്നും വരട്ടെ\nമനോഹരങ്ങളായ അഞ്ച് കുഞ്ഞിക്കവിതകള്!! ഉത്തരാധുനിക കവിതയുടെ വക്‌താവായിരിക്കുകയും അതിനുവേണ്ടി പാരമ്പര്യവാദികളോട് നിരന്തരം കലഹം കൂടുകയും ചെയ്യുന്നതില് അഭിമാനം തോന്നുന്നു.\nനല്ല ചിന്തകള്, നല്ല തൊന്നലുകള്,\nഹൃദ്യമാകുന്നു വാക്കുകളുടെയീ ഓടിയാലും ഓടിയാലും\nതീരാത്ത ചില്ലുനൂല് സംഗീതം,\nജ്യോതിര്‍മയി /ज्योतिर्मयी said...\nതാങ്കളുടെ ഒരുവിധം എല്ലാ രചനകളും ഞാന് വായിച്ചിട്ടുണ്ട്.എല്ലാം വേറിട്ടകാഴ്ച്ചകള് തന്നെ. നല്ല നിരീക്ഷണം, നല്ല ഭാവന. ഏറ്റവും കുറച്ചുവാക്കുകള് ഉപയോഗിച്ച്, എത്രമനോഹരമായാണ്, ആശയങ്ങള് ഉരുട്ടിത്തരുന്നത്. നന്നായി.\nK.V Manikantan said...\nലൈബ്രറിയ്ക്കും ഈ അഞ്ച് അന്ധവിശ്വാസങ്ങള്ക്കും വേണ്ടിയായിരുന്നു താങ്കളുടെ അല്പനാളത്തെ മൌനം എങ്കില് ഇനിയും മൌനത്തിലേക്ക് ചേക്കേറിക്കൊള്ളൂ...\nഞാന് അടുത്ത കാലത്ത് വായിച്ച ഏറ്റവും മികച്ച കവിതയാണ് ഈ അന്ധവിശ്വാസങ്ങള്. ഗംഭീരം എന്നൊക്കെ എഴുതിയാല് കുറഞ്ഞ് പോകും. തൂക്കണാം കുരുവി കൂട് കെട്ടുന്നപോലെ അത്ര ശ്രദ്ധയോടെ വരികള് ചേറ്ത്ത് വച്ച് നിറ്മ്മിച്ച ഗംഭീര രചനകള്!!!! (ഞാന് തൊപ്പി ഊരി തലകുനിച്ച് നില്ക്കുന്നു.)\nഇതു പോലെ ഞാന് നിന്നത് പണ്ട് മൂന്നാമിടത്തിലേക്ക് താങ്കള് അയച്ചുതന്ന മൃഗശാല എന്ന കവിത വായിച്ചിട്ടായിരുന്നു. പറ്റിയാല് അത് ഇവിടെ പോസ്റ്റ് ചെയ്യണമേ. (ആല്ലെങ്കില് ഞാന് എന്റെ ബ്ലോഗിലിടും. ജാഗ്രതൈ!)\nഒന്ന് സ്വയം പൊക്കട്ടേ!!!!\nലാപുടയോട് ബ്ലോഗ് തുടങ്ങാന് പറഞ്ഞ പറഞ്ഞ് ഈമെയില് അയച്ചയച്ച എന്റെ കീബോഡുകള് തേഞ്ഞുപോയതായിരുന്നു.... ബൂലോഗവാസികള് എന്നോട് കടപ്പെട്ടിരിക്കുന്നു.!!!\nവളരെ മനോഹരമായിരിക്കുന്നു ലാപുടന്. ഗംഭീരം! ആദ്യ രണ്ടിനോളം ആശയത്തിന്‍റെ കനത്തില്‍മാത്രമേ പിന്നെയുള്ളവ കിടനില്‍ക്കുന്നുള്ളുവോ എന്നൊരു സംശയവും കൂടെ!\nസങ്കുചിതന്..തീര്‍ച്ചയായും താങ്കളോട് ഒരു വലിയ സമൂഹം തന്നെ കടപ്പെട്ടിരിക്കുന്നു. ലാപുടനെ കൊണ്ടുന്വന്നതിനു മാത്രമല്ല..ബ്ലൊഗിങ്ങിന്‍റെ ഗതിവേഗങ്ങള് നിയന്ത്രിക്കുന്ന കരുതലോടെയുള്ള സൂക്ഷ്മങ്ങളായ ഇടപെടലുകള്‍ക്കുമായിക്കൂടി.\nകമന്റ് ചെയ്ത ഓരോരുത്തര്‍ക്കും നന്ദി...\nകവിത എന്നെ ഭാഷയോടു ഘടിപ്പിക്കുന്ന വിജാഗിരിയാണ് ...ജീവിതത്തിലേക്കും സമയത്തിലേക്കും ഞാന് തുറക്കുകയും അടയുകയും ചെയ്യുന്നത് അതിന്റെ ഉത്തോലക ധര്‍മ്മത്തിലൂടെ...അതിന്റെ ലോഹശരീരത്തെ തുരുമ്പെടുക്കാതെ കാക്കുന്നതു വായനയിലൂടെ ഇവിടെ വന്നു നിറയുന്ന സ് നേഹം....\nനന്ദി വീണ്ടും ....വിനിമയങ്ങളെ അര്‍ത്ഥവത്താക്കുന്ന ഈ വിരുന്നെത്തലുകള്‍ക്ക്...\nപ്രൊഫൈല് ചിത്രത്തിലെ ലംബമല്ലാത്ത നിന്റെ നില്പ് പോലെ കവിതകള്.... യാത്രയ്ക്കൊരുങ്ങിയ ഭാവം...\nപറഞ്ഞുതീരാത്ത വാക്കുകള് തേടിയുള്ള നിന്റെ യാത്രകള്‍ക്ക് എല്ലാ ഭാവുകങ്ങളും!!!\nലാപുടയുടെ കവിതകളെ ഞാന് ഓര്‍ക്കുന്നത് ഇങ്ങനെയാണ്..\nചെറുപ്പത്തില് ഇഷ്ടമുള്ള ജ്യൂസോ മിഠായിയോ വിരുന്നു വീട്ടിലോ,വീട്ടില് വിരുന്നുകാര് വരുമ്പോഴൊ കിട്ടുന്ന ഒരു തുണ്ട് പോലെ..\nകൂടുതലെടുക്കാന് തോന്നുന്ന ഇഷ്ടം,ഇല്ലെന്നറീയുമ്പോളുള്ള നിരാശ.\nഎനിക്കും കവിത എഴുതാന്\nആഗ്രഹം വരുന്നതു :)\nകേട്ടിരിക്കുന്നു. :) :)\nലാപുഡയുടെ എല്ലാ പോസ്‌റ്റും വായിക്കാറുണ്ട്.\nഎന്റെ കവിതാ ജ്ഞാനത്തെ കുറിച്ചു എനിക്കു നല്ല മതിപ്പില്ലാത്തതിനാല് കമണ്ട് ഇടാറില്ല. പക്ഷെ അതോരു ഗര്‍വായി തെറ്റിദ്ധരിക്കപ്പെട്ടാലോ എന്നു കരുതി ഇതെഴുതുന്നു.\nഎല്ലം കവിതകളും ഇഷ്ട്പെട്ടു\n“ ഉറക്കത്തിന്റെ ഭൂപടം\nഒരു ചോദ്യം: ഉറക്കത്തിന്റെ ഗുരുത്വകര്‍ഷണം കൊണ്ടാണൊ സ്വപ്നത്തില് എഴുന്നേറ്റാലും എഴുന്നേറ്റാലും വീണു പോകുന്നത്.\nഅനോണീ, നന്ദി ഇനിയും ഈ വഴിയില് വരിക ..\nപാര്‍വതീ, നന്ദി...ഇവിടെയുള്ള വാക്കുകളെ ഇഷ്ടമാവുന്നുവെന്നറിഞ്ഞതില് ഏറെ സന്തോഷം...\nനന്ദി കുസൃതിക്കുടുക്കേ ...ഇനിയും ഈ ഒച്ചകളെ കേട്ടറിയാനെത്തുമെന്നു പ്രതീക്ഷിക്കുന്നു..\nകരീം മാഷേ ....കവിതകള് വായിക്കാറുണ്ടെന്നറിയുന്നതില് ഏറെ സന്തോഷം..നന്ദി.. വീണ്ടും വരിക....\nഡാലി....നന്ദി...സ്വപ്നത്തില് നിന്നുള്ള Escape velocity ജീവിതത്തെക്കാള് കൂടുതലാണോ കുറവാണോ എന്നു ഇപ്പോള് ആലോചിക്കുന്നു.....\nഭംഗിയുള്ള വരികള് ലാപുടാ\nഹെയ് ഈ ചിന്ത കണ്ടില്ലല്ലോ!\n“സ്വപ്നത്തില് നിന്നുള്ള Escape velocity ജീവിതത്തെക്കാള് കൂടുതലാണോ കുറവാണോ എന്നു ഇപ്പോള് ആലോചിക്കുന്നു.” ഗംഭീരം. ആലോചിക്ക്.\nവിശ്വേട്ടന്റെ ഈ കഥ\nമനോഹരമായിരിക്കുന്നു താങ്കളുടെ കവിതകള്.\nബ്ലോഗ് സമൂഹം സങ്കുചിതനോട് കടപ്പെട്ടിരീക്കുന്നു.\nകവിത, സീരിയസ് കഥ എന്നൊക്കെ കേട്ടാല് പിന്നെ അധികം അവിടെ കിടന്ന് കറങ്ങാതെ ഓടി രക്ഷപ്പെടുന്ന ടീമാണ് ഞാന്. കാരണം എനിക്കതൊന്നും അത്ര എളുപ്പം മനസ്സിലാവില്ല. പക്ഷെ, ഇത് എനിക്ക് മനസ്സിലാവാന് യാതൊരു ബുദ്ധിമുട്ടും ഉണ്ടായില്ല.\nഅതീവഭംഗിയുള്ള നിരീക്ഷണങ്ങളാണു നിങ്ങളുടേത്. ചിരിച്ചുപോയി അറിയാതെ, പ്രത്യേകിച്ചും മുളങ്കാട്ടിലെ ഞരക്കം കേട്ടു\nകാറ്റില് അലിയുന്ന കരച്ചിലുകള് മനോഹരം അതിമനോഹരം മുളങ്കാട്ടിലെ ഞരക്കങ്ങള് കേള്‍ക്കുന്നു ഞരക്കവും പിന്നെ നിശബ്ദതയും വളരെക്കാലത്തിനു ശേഷം ഒരു വെടിയൊച്ചയും\nലാപുട, നല്ല വരികള്\nനല്ല വരികള്, നല്ല നിരീക്ഷണം\nആദ്യം വരികള് വായിച്ചു.\nപിന്നെ വരികള്‍ക്കിടയില് വായിച്ചു.\nപിന്നെയും എന്തൊക്കെയോ വായിക്കാന് ബാക്കിയായത് പോലെ...\nഗംഭീരം.. എങ്ങനെ ഇങ്ങനെയൊക്കെ ചിന്തിക്കാന് പറ്റുന്നു?\nനിങ്ങളൊരു മാന്ത്രികനാണ്.കുറച്ച് വാക്കുകള് കൊണ്ട് ഒരു പാട് ചിന്തകള് ജനിപ്പിക്കുന്ന മാന്ത്രികന്.\nചേറും ചെളിയുമെല്ലാം കഴുകിക്കളഞ്ഞ് പളുങ്കുമുത്തുകള് ചേര്‍ത്തു\nവാക്കുകള് ചേര്‍ത്തു വച്ചിരിക്കുന്നു\nകുട്ടപ്പായീ, നന്ദി ആ നല്ല വാക്കുകള്‍ക്ക്..\nഡാലി ആ കഥ വായിച്ചു...കാണിച്ചുതന്നതിനു നന്ദി...\nവിശാല്‍ജീ വളരെ സന്തോഷം ..എന്റെ വാക്കുകള് ഇഷ്ടമാണെന്നറിയുന്നതില്..\nനളന് മാഷേ വീണ്ടും ലാ‍പുടയിലെത്തിയതിനു നന്ദി..\nനന്ദി ഗൃഹാതുരം...നിങ്ങളുടെ അഭിപ്രായത്തിനും പാഠഭേദത്തിനും...\nനന്ദി തറവാടി...വീണ്ടും ലാപുടയിലെക്കു വരിക..\nവീണ്ടും ലാപുടയിലെത്തി അഭിപ്രായം കുറിച്ചതില് വളരെ സന്തോഷം ശിശു...\nചാക്കോച്ചി...നന്ദി താങ്കളുടെ നല്ലവാക്കുകള്‍ക്ക്...പിന്നെ ആ ചോദ്യം ഞാന് തന്നെ പലപ്പോഴും ചോദിച്ചുനോക്കാറുണ്ട്...ചിലപ്പോള് ആഹ്ലാദത്തോടെയാണെങ്കില് വേറെ ചിലപ്പോള് സങ്കടത്തോടെ...\nവല്ല്യമ്മായീ..വീണ്ടും വിരുന്നെത്തിയതിനു നന്ദി...\nനന്ദി വെമ്പള്ളി മാഷേ , സ്നേഹം നിരഞ്ഞ നിങ്ങളുടെ വായനയ്ക്ക്...വീണ്ടും വരുമല്ലോ ഇവിടെ..\nലാപൂട്ടയുടെ അന്ധവിശ്വാസത്തിന്റെ അഞ്ച് കവിതകളും ഗംഭീരം. മുന്‍കവിതകളില് നിന്ന് വ്യത്യസ്ഥമായി ഇവ ഒരൊ imageകള് സൃഷ്ടിക്കുന്നുണ്ട് മനസ്സില്. അതുകൊണ്ടാണോ ഇത്തവണ അകമ്പടിയായി ചിത്രം വേണ്ടെന്നു വച്ചത്...? മാത്രമല്ല, മുന്‍പു പറഞ്ഞപോലെ കടങ്കഥകളല്ലല്ലോ അന്ധവിശ്വാസങ്ങള്...അല്ലേ...\nSudhir KK said...\nലാപുട, ഞാന് പെരിങ്ങോടനോട് കടപ്പെട്ടിരിക്കുന്നു, ഈ കവിതകള് ചൂണ്ടിക്കാണിച്ചതിന്. കുറെ ദിവസമായി ബൂലോഗം കാണാറേ ഇല്ല. മറ്റെല്ലാ കവിതകള്‍ക്കും ഞാനോരോ കുറവു കണ്ടു പിടിച്ച് (അമ്പട ഞാനേ!) എഴുതിയിരുന്നു. സത്യം പറയട്ടെ. എനിക്കങ്ങനൊന്നും പറയാനില്ല. പെര്‍ഫക്ട്! അഭിനന്ദനങ്ങള്\nമറ്റു കവിതകളിലെ നിരീക്ഷണ സ്വഭാവം (കാര്യം, കാരണം എന്ന ബന്ധം) ഇതില് ഭേദിച്ചത് നന്നായി.\nഇതു വായിച്ച് എന്റെ മനസിനുള്ളിലും ഒരു മഞ്ഞുതുള്ളി തുളുമ്പി വിറച്ച് താഴേയ്ക്കു വീണു. മനോഹരം! ഇനിയുമിനിയും ഇത്തരം അന്ധവിശ്വാസങ്ങള് പ്രചരിപ്പിക്കൂ ലാപ്പുടേ.\nലാപുടയുടെ വേറിട്ടു നില്‍ക്കുന്ന നിരീക്ഷണങ്ങള് സവിശേഷമായൊരു വായനാ സുഖം തരുന്നു. എന്നാല് അവയെ ഒന്നു കൂടി പ്രിയതരമാക്കുന്നത് അത്യന്താധുനികതയുടെ ജാടയില്ലായ്മയാണ്. ഇത്തരം എഴുത്തിലൂടെ ഒന്നുകില് വായനക്കാരനുമായി നേരിട്ട് സം‌വദിക്കാനാവുന്നു, അല്ലെങ്കില് വായനക്കാരന് എഴുത്തുകാരന്‍റെ ചിന്താമണ്ഡലത്തിനടുത്തെത്താതെ എങ്ങോ മറയുന്നു. വളരെ നേര്‍ത്ത ഒരു മതിലാണ് ഇവയ്ക്കിടയിലുള്ളത്.\nലാപുട, ഈയുള്ളവനുള്‍പ്പടെ ഒട്ടനവധി വായനക്കാര് ആ മതിലിനിപ്പുറത്ത് താങ്കളോടൊപ്പമാണ്.\nസന്തോഷ് പറഞ്ഞത് ഞാന് ശരിവയ്ക്കുന്നു.\nലാപുടയുടെ കവിതകള് ഒന്നും വിടാറില്ല. വിശാല്‍ജി പറഞ്ഞ പോലെ ‘കവിത, സീരിയസ് കഥ എന്നൊക്കെ കേട്ടാല് പിന്നെ അധികം അവിടെ കിടന്ന് കറങ്ങാതെ ഓടി രക്ഷപ്പെടുന്ന ടീമാണ് ’ ഞാനും... പക്ഷെ താങ്കളുടെ കവിതകള് അത്യുഗ്രന് :)\nഎനിക്കിതിലെ ഓരോ വരിയും ഇഷ്ടപ്പെട്ടു.. ആ ഉറക്കത്തിന്റെ ഭൂപടവും ചില്ലു നൂലും ഒക്കെ യാതൊരു രക്ഷയുമില്ല. കുറേ ദിവസായി ഇത് തന്നെ വായിക്കണു. കമന്റാന് ഒരു സംശയം...എന്താ പറയാന്ന്... താങ്കളെ ബ്ലോഗിപ്പിച്ച സങ്കു മാഷിനും പ്രത്യേക പാരിതോഷികം.\n(ആദീന്റെ പോലെ ആരെങ്കിലും പറയണത് കോപ്പി അടിക്കാന്ന് അന്നേരം കത്തീല്ലാ.:)\nലാപുട, അഞ്ചുകുഞ്ഞിക്കവിതകളും വളരെ ഇഷ്ടമായി. ഭാവനസൃഷ്ട്ടിച്ച പെരുമഴയില് ഒഴുകിയെത്തുന്ന വാക്കുകള്. വാക്കുകള് സൃഷ്ട്ടിച്ച കവിതയുടെ മാസ്മരലോകത്തില് ഈ അന്ധവിശ്വാസങ്ങള്‍ക്ക് അടിമയാകുന്ന അനുവാചകര്.\nകവിതയ്ക്ക് 42 കമന്റ്സ്! ഞാന് ധന്യനായി. വിശാലനെപോലെയുള്ള ഗദ്യ നറ്മ്മ പുലികള് ഇവിടെ വന്നല്ലോ. വെറും വരവല്ല ആസ്വദിച്ചോണ്ട്.\nവേറൊരു സിംഹം മേയുന്നുണ്ട്. കമന്റാനെല്ലാം പഠിച്ചുവരുന്നതേയുള്ളൂ. അദ്ദേഹത്തിന്റെ ബ്ലോഗും സന്ദറ്സിക്കാന് ഞാന് കവിതാ സ്നേഹികളോട് അഭ്യറ്ത്ഥിക്കുന്നു.ചങ്ങാടം\nലാപുട കവിതകള് വായിച്ചുകഴിഞ്ഞ് ഞാന് പറയുകയാണ്...സങ്കുചിതമനസ്ക്കാ, സ്വയം പൊങ്ങിക്കോളു. താങ്കള്‍ക്കും അഭിനന്ദനങ്ങളുടെ ഒരുപിടി പൂക്കള്!\nആ അഞ്ചു കവിതകളുടെ കൂടെ ഇതു കൂടി ചേര്‍ത്തു വെച്ചു നോക്കൂ.\nഇതാണ് ലാപുട. ചാവാന് കിടക്കുകയാണെങ്കിലും, ഇത്തരം സൃഷ്ടികള്‍ക്ക് കമന്റ് ചെയ്തില്ലെങ്കില്, വായനക്ക് അര്‍ത്ഥമില്ലാതെയാവും.\nരണ്ടു കണ്ണിലും വ്യത്യസ്ത ഭാവം അഭിനയിക്കുന്ന (ഇതിന്റെ പേരെന്താ, ഓര്‍മ്മിച്ചിട്ടു കിട്ടുന്നില്ലല്ലോ) കഥകളിക്കാരന്റെ അവസ്ഥയിലാണ് ലാപുടയെ നോക്കുമ്പോള് ഞാന്. ഒരു കണ്ണില് ബഹുമാനം, ആദരവ്, വിനയം. മറുകണ്ണില് അസൂയ, കുശുമ്പ്, കുന്നായ്‌മ.\nഎന്തോ “ലോചനം“ അല്ലേ അത്?\nവരികള്‍ക്ക് ഒരു ജീനിയസ്സ് ടച്ച്....\nഅല്ല സങ്കൂ.. ഇത് വേറെന്തോ.. നാവിലിരിപ്പുണ്ട്!!\nകോട്ടക്കല് ദില്‍ബുഗുരുക്കളേ.. ഹെല്‍പ്പ്!!\nമീനലോചനം? ഏകലോചനം? ഇതൊന്നും അല്ലെങ്കില് പിന്നെ ഫോണ് ചെയ്യുക തന്നെ വേണം കണ്ണൂസേട്ടാ. :(\nറോബീ, നന്ദി..നീ പറഞ്ഞതു ശരിയാണ്..എന്റെ ചില പതിവുകളില് നിന്ന് വേറിടാനുള്ള ശ്രമം ഇതിലൂണ്ടായിരുന്നു...\nകൂമന്‍സേ,വളരെ നന്ദി...ഇനിയും എന്റെ വാക്കുകള്‍ക്ക് നിങ്ങളൂടെ ജാഗ്രതകളെ ആവശ്യമുണ്ട്..\nസന്തോഷ് മാഷേ...വളരെ സന്തോഷം...ഈ കവിതകള് നിങ്ങളെ തൊടുന്നുവെന്നറിഞ്ഞതില്...\nആദിത്യാ, നന്ദി ..ഒരിക്കല് കൂടി എന്റെ വാക്കുകളോട് ചേര്‍ന്നു നിന്നതിന്...\nഇഞ്ചീ, തെളിമയുള്ള ആ പ്രതികരണങ്ങള്‍ക്ക് ഒരിക്കല്‍കൂടി നന്ദി...\nറീനി, നന്ദി ...വീണ്ടും ഇവിടെ കോറിയിട്ട നല്ല വാക്കുകള്‍ക്ക്...\nസങ്കുചിതാ....എന്നെയും ഇതു അമ്പരപ്പിക്കുന്നു....കവിത ഒരു ന്യൂനപക്ഷത്തിന്റെ മാത്രം ഇഷ്റ്റങ്ങളില് ഒതുങ്ങുന്ന ഒന്നാണെന്ന എന്റെ തോന്നലുകളെ അട്ടിമറിച്ച് ഈ വായനകള് ഒരു പാട് സന്തോഷിപ്പിക്കുന്നു...\nനന്ദി മീനാക്ഷി...വീണ്ടും ഈ വഴി വരിക...\nകണ്ണൂസേ...നന്ദി ഒരു പാട്...സാധ്യമായ എല്ലാ അര്‍ത്ഥങ്ങളിലൂടെയും നിങ്ങളുടെ പ്രതികരണം എന്റെ വാക്കുകളെ ജീവിക്കാന് പ്രേരിപ്പിക്കുന്നു...\nനന്ദി ഇഡ്ഡലിപ്രിയാ...ഇനിയും വരിക ഇവിടെ...\nകണ്ണൂസേ , ദില്‍ബാസുരാ, സങ്കുചിതാ, നിങ്ങള് പറഞ്ഞുകൊണ്ടിരിക്കുന്ന സംഗതി ‘ഏകലോചനം ‘ തന്നെയാണെന്നു തോന്നുന്നു....\nലാപുടേ, ഇവിടത്തെ ഗദ്യ കവിതകളെല്ലാം വായിച്ച് കണ്ണ് മിഴിച്ചിരിക്കാറാണ് പതിവ്. പാകത്തിനുള്ള കമന്റിടാന് അറിയാത്തതുകാരണം ഇടാറില്ല.\nഎന്നാലും ഒന്ന് പറയാം...വളരെ നന്നായിരിക്കുന്നു..:)\nകൊള്ളാം ലാപുട.... കവിതകള് മനോഹരമായിരിക്കുന്നു...\nതാങ്കള് കവി തന്നെയാണ്.\nഅതിശയകരമായ കൈയൊതുക്കം.'അല്‍ഭുതകരം' എന്നു പറയട്ടെ, ഇതിനു തൊട്ടുമുമ്പ് 'മൂന്നാമിട'ത്തിലൂടെയാണ് ആ തിരിച്ചറിവുണ്ടായത്.\nആറ്റിക്കുറുക്കി, ഉരുട്ടി പതം വരുത്തിയ വാക്കുകളായി, വീണ്ടും അവതരിക്കുക.\nലാപുടയിലേക്കെത്താന് വൈകിയതിന് മാപ്പ്..\nആശയഗംഭീരവും, ചിന്തോദ്ദീപകവുമായ വരികള് കൊണ്ട് സമൃദ്ധമായ കവിതകളാണിവിടെ നിറച്ചും.\nSanal Kumar Sasidharan said...\nകൂടുതലായി ഒന്നും പറയാനില്ല .\nദിദാണ് കവിത. :)\nലാപുടയെ കാണുന്നതും വായിക്കുന്നതും ഇതാദ്യം . ഇനി നുമ്മ പുറകിലുണ്ടാവും എപ്പോഴും....\nഇങ്ങോട്ട് വഴിവെട്ടിയ സങ്കുചിതന് കാക്കത്തൊള്ളായി രം നന്ദി...\nഒന്നും രണ്ടും അഞ്ചും അന്ധവിശ്വാസങ്ങള് ഇഷ്ടപ്പെട്ടു.\nkavithakal orupad ishtamayi


ആറു മീറ്റര് ഉയരമുള്ള ജനലുകൾ, രണ്ട് പാലങ്ങള്; കൗതുകമൊളിപ്പിച്ച് തൃശ്ശൂരിലെ 'ഫ്രാങ്കിപാനി' വീട് | Contemporary style new home| Fragipani home| kerala home designs| Kerala style home| Kerala designs\nNov 23, 2021, 12:39 PM IST\nഎല്ലാ സൗകര്യങ്ങളും ഉള്‍ക്കൊള്ളിച്ചിട്ടുള്ളതിനാല് കോംപാക്ട് ആയി തോന്നുമെങ്കിലും അതിനെ മറികടക്കുന്നതിന് വിശാലമായ ജനലുകള് നല്‍കിയിരിക്കുന്നു.\nതൃശ്ശൂരിലെ കേച്ചേരിയിലുള്ള ഫ്രാഗിപാനി ഹോം\nതൃശ്ശൂരിലെ കേച്ചേരിക്ക് സമീപം വെള്ളാറ്റഞ്ഞൂര് ഗ്രാമത്തിലാണ് പ്രവാസിയായ അനിലിന്റെയും ഭാര്യ ഡോ. സൗമ്യയുടെയും പുതിയ വീട് സ്ഥിതി ചെയ്യുന്നത്. സമകാലീനശൈലിയില് പാരമ്പര്യത്തിന്റെ അംശങ്ങള് കോര്‍ത്തിണക്കിയ ഇരുനിലവീടാണിത്.\nറോഡില്‍നിന്ന് സ്വല്‍പം ഉയരത്തില് 14 സെന്റ് സ്ഥലത്താണ് ഈ4BHK വീട് സ്ഥിതി ചെയ്യുന്നത്. ആധുനിക വീട് നിര്‍മാണ രീതിയായ ബോക്‌സ് ടൈപ്പാണ് 4600 ചതുരശ്ര അടി വിസ്തീര്‍ണമുള്ള ഈ വീടിന്റെ നിര്‍മാണത്തില് പിന്തുടര്‍ന്നിരിക്കുന്നത്. മിനി ലൈബ്രറി, ഹോം തിയേറ്റര്, ജിം, പാഷ്യോ, റിക്രിയേഷന് ഏരിയ തുടങ്ങി എല്ലാ സൗകര്യങ്ങളും ഇവിടെ ഒരുക്കിയിരിക്കുന്നു. 2019-ല് നിര്‍മാണ പ്രവര്‍ത്തനങ്ങള് തുടങ്ങി. 2021 ഫെബ്രുവരി മാസം പാലുകാച്ചല് ചടങ്ങ് നടത്തി.\nഅനിലിന്റെയും സൗമ്യയുടെയും ആഗ്രഹങ്ങള്‍ക്ക് കുടപിടിച്ച് വീട് നിര്‍മാണത്തിന് നേതൃത്വം നല്‍കിയത് കോഴിക്കോട് മലാപ്പറമ്പ് ആസ്ഥാനമായി പ്രവര്‍ത്തിക്കുന്ന ഡി.എന്.എ. ആര്‍ക്കിടെക്‌സിലെ ആര്‍ക്കിടെക്റ്റുമാരായ സജിത് പുത്തലത്തും അവ്യായി പ്രേംനാഥുമാണ്. സിറ്റൗട്ട്,2കിടപ്പുമുറികള്, ടോയിലറ്റുകള്, ലിവിങ് ഏരിയ, ഡൈനിങ് ഏരിയ, രണ്ട് കിച്ചനുകള് എന്നിവയാണ് താഴത്തെ നിലയിലുള്ളത്. മുകളിലത്തെ നിലയിലാകട്ടെ ലിവിങ് ഏരിയ, രണ്ട് ബെഡ്‌റൂമുകള്, ടോയിലറ്റ് ജിം, ലൈബ്രറി, ഹോം തിയേറ്റര്, രണ്ട് ബാല്‍ക്കണികള് എന്നിവയാണ് ഉള്ളത്.\nവീടിരിക്കുന്ന സ്ഥലത്തിന് വീതി കുറവായതിനാല് നാല് വശത്തും സൈഡ് യാര്‍ഡുകള് കൊടുത്തിട്ടുണ്ട്. സ്വകാര്യത നിലനിര്‍ത്തുന്നതിനു പുറമെ മഴ പെയ്യുമ്പോള് ചാറ്റല് ഉള്ളിലേക്ക് കടക്കാതെയും ഈ സൈഡ് യാര്‍ഡുകള് സഹായിക്കും. ആറുമാസത്തോളം നീണ്ടുനില്‍ക്കുന്ന കേരളത്തിലെ മഴക്കാലത്തെ പ്രതിരോധിക്കുന്ന തരത്തിലാണ് വീടിന്റെ ഡിസൈന്.\nഎല്ലാ ലാന്‍ഡ് സ്‌കേപ്പിലും കോര്‍ട്ട് യാര്‍ഡുകള് നല്‍കി. ഈ കോര്‍ട്ട് യാര്‍ഡുകളിലെ മെയിന് തീം ഫ്രാങ്കിപാനി ചെടിയാണ്(ചെമ്പകം). ഇതിനെ അടിസ്ഥാനമാക്കിയാണ് ലാന്‍ഡ്‌സ്‌കേപ്പ് തയ്യാറാക്കിയിരിക്കുന്നത്. അതിനാല് 'ഫ്രാങ്കിപാനി ഹോം' എന്നാണ് ഈ വീട് അറിയപ്പെടുന്നത്.\nഈ വീടിന് രണ്ട് എന്‍ട്രന്‍സുകളാണ് ഉള്ളത്. ഡോക്‌റായ സൗമ്യക്ക് കണ്‍സള്‍ട്ടേഷന് സൗകര്യമൊരുക്കി ഗ്രൗണ്ട് ഫ്‌ളോറിന്റെ ഒരു ഭാഗം അതിനായി പ്രത്യേകം ഡിസൈന് ചെയ്തിരിക്കുകയാണ്. കണ്‍സള്‍ട്ടിങ് റൂം കൂടാതെ വെയിറ്റിങ് ഏരിയയും ഇവിടെ പ്രത്യേകം പണിതിട്ടുണ്ട്. ഇത് കൂടാതെ ഒരു ഫോമല് എന്‍ട്രിയും ഫാമിലി എന്‍ട്രിയും ഈ വീടിനുണ്ട്.\nഎല്ലാ സൗകര്യങ്ങളും ഉള്‍ക്കൊള്ളിച്ചിട്ടുള്ളതിനാല് കോംപാക്ട് ആയി തോന്നുമെങ്കിലും അതിനെ മറികടക്കുന്നതിന് വിശാലമായ ജനലുകള് നല്‍കിയിരിക്കുന്നു. വീടിനുള്ളിലേക്ക് നന്നായി പ്രകാശവും വായും ലഭ്യമാക്കുന്നതിന് ഈ വലിയ ജനലുകള് സഹായിക്കും. ഡൈനിങ് ഏരിയയില്‍നിന്ന് പുറത്തേക്ക് ഒരു പാഷിയോ ഏരിയ നല്‍കിയിട്ടുണ്ട്. സമകാലീന ശൈലി വിട്ട് പരമ്പരാഗത കേരള ശൈലിയാണ് ഇവിടെ പിന്തുടര്‍ന്നിരിക്കുന്നത്. ഇവിടെ ബാര്, പാന്‍ട്രി, ഔട്ട് ഡോര് ഡൈനിങ് ഏരിയ എന്നിവ നല്‍കിയിരിക്കുന്നു. ഓടുപാകിയ മേല്‍ക്കൂരയ്ക്ക് പുറമെ തടിയും പരമാവധി ഉപയോഗിച്ചിരിക്കുന്നു.\nആറുമീറ്റര് ഉയരം വരുന്ന ജനലുകളാണ് പ്രധാന ലിവിങ് ഏരിയയുടെ മുഖ്യആകര്‍ഷണം. സ്റ്റീല് ഫ്രെയിമില് ഗ്ലാസ് ഇട്ട് തടികൊണ്ടുള്ള പാനലിലാണ് ഈ ജനല് നിര്‍മിച്ചിരിക്കുന്നത്. ഈ ജനല് സൈഡ് യാര്‍ഡിലേക്ക് തുറക്കുന്നത് കാരണം വെയില് അകത്തേക്ക് നേരിട്ട് അടിക്കാതെയിരിക്കുകയും അതേസമയം വായു സഞ്ചാരം ഉറപ്പുവരുത്തുകയും ചെയ്യുന്നു.\nരണ്ട് അടുക്കളകളാണ് ഇവിടെയുള്ളത്. ഒന്ന് ആധുനിക ശൈലിയുള്ള മോഡുലാര് ഓപ്പണ് കിച്ചനും രണ്ടാമത്തേത്ത് വര്‍ക്കിങ് കിച്ചനും. മോഡുലാര് കിച്ചനോട് ചേര്‍ന്ന് ബ്രേക്ക് ഫാസ്റ്റ് ഏരിയ സെറ്റ് ചെയ്തിരിക്കുന്നു. ഓപ്പണ് കിച്ചണില്‍നിന്ന് നേരിട്ട് ഡൈനിങ് ഏരിയയിലേക്ക് കയറാന് സാധിക്കും. കസ്റ്റമൈസ്ഡ് ഡൈനിങ് ടേബിളും ചെയറുമാണ് ഇവിടെയുള്ളത്. ബെംഗളൂരുവില് നിന്ന് പ്രത്യേകം വരുത്തിയ ഇറ്റാലിയന് മാര്‍ബിളാണ് ടേബിളിന്റെ ടോപ്പില് നല്‍കിയിരിക്കുന്നത്.\nപ്രത്യേകം പറഞ്ഞുണ്ടാക്കിയ ഫര്‍ണിച്ചറുകള് ഭൂരിഭാഗവും തേക്കിലാണ് നിര്‍മിച്ചിരിക്കുന്നത്.\nഫസ്റ്റ് ഫ്‌ളോറിലെ നിലയിലെ ഒരു കിടപ്പുമുറി വിശാലമായിട്ടാണ് ഡിസൈന് ചെയ്തിരിക്കുന്നത്. ഓപ്പണ് ടു സ്കൈ ബാത്ത് ടബ്ബാണ് ഇവിടെ ക്രമീകരിച്ചിരിക്കുന്നത്.\nഗ്രൗണ്ട് ഫ്‌ളോറില് ഇറ്റാലിയന് മാര്‍ബിളും ഫസ്റ്റ് ഫ്‌ളോറില് വിര്‍ട്ടിഫൈയ്ഡ് ടൈലും ഫ്‌ളോറിങ്ങിന് നല്‍കി. വീടിന്റെ ജനലുകളാണ് ഈ വീടിന്റെ മുഖ്യ ആകര്‍ഷണം. പൂജാ സ്‌പേസിലെ പ്രധാന ആകര്‍ഷണം ജനലുകളാണ്. തടിയില് ഇലകളുടെ പാറ്റേണ് ഡിസൈന് ചെയ്ത ജനലുകളാണ് ഇവിടെ നല്‍കിയിരിക്കുന്നത്. സമാനശൈലിയുള്ള ധാരാളം ജനലുകള് ഇവിടെയുണ്ട്. എല്ലാ മുറികളിലും കുറഞ്ഞത് രണ്ട് ജനലുകളെങ്കിലും നല്‍കാന് ശ്രദ്ധിച്ചിട്ടുണ്ട്. ഡൈനിങ് ഏരിയയുടെ മൂന്ന് വശങ്ങളിലും ജനലുകളുണ്ട്. മാസ്റ്റര് ബെഡ് റൂമിലാകട്ടെ മൂന്ന് ജനലുകള് ഉണ്ട്.\nഡബിള് ഹെഡ് സ്‌പേയ്‌സ് ആണ് ഈ വീടിന്റെ മറ്റൊരു പ്രത്യേകത. ഇത് വീടിനുള്ളില് കൂടുതല് ബന്ധം ഉറപ്പിക്കുന്നു. ഈ ഡിസൈനില് ഹോം തിയേറ്റിനെയും ഒരു കിടപ്പുമുറിയെയും മറ്റു ഏരിയകളുമായി വേര്‍തിരിച്ചിട്ടുണ്ട്. ഇവ തമ്മില് ബന്ധിപ്പിക്കുന്നതിന് തേക്കിന്റെ തടികൊണ്ടുള്ള രണ്ട് ബ്രിഡ്ജുകള് ഡിസൈന് നല്‍കിയിരിക്കുന്നു. ഇന്റീരിയറിന്റെ പ്രധാനഘടകമാണ് ഈ ബ്രിഡ്ജുകള്.\nOwner: Anil & Dr. Soumya\nVellattanjoor, kechery, Trissur\nArchitects: Sajith Puthalath, Avyai Premnath\nDNA Architects, Malaparamba, Kozhikde\nനിങ്ങളുടെ വീട് മാതൃഭൂമി ഡോട്ട്കോമില് പ്രസിദ്ധീകരിച്ചു കാണാന് ആഗ്രഹിക്കുന്നുണ്ടോ? കൂടുതല് വിവരങ്ങള്‍ക്ക് ഈ ലിങ്ക് ക്ലിക്ക് ചെയ്യുക\nContent highlights: Fragipani home, New home built in Thrissure Kecheri, New contemparory style home


Kerala assembly election 2021; VM sudheeran may contest in vattiyoorkavu against VK Prasanth | വികെ പ്രശാന്തിനെതിരെ വട്ടിയൂർക്കാവിൽ വിഎം സുധീരൻ? കെഎസ് ശബരീനാഥനും പരിഗണനയിൽ,മണ്ഡലം പിടിക്കാനുറച്ച് കോൺഗ്രസ് - Malayalam Oneindia\nPublished: January 13 2021, 9:18 [IST]\nവീറും വാശിയും നിറഞ്ഞ നിയമസഭ തിരഞ്ഞെടുപ്പ് പോരാട്ടത്തിന് കളമൊരുങ്ങിയിരിക്കുകയാണ്.വിജയത്തിൽ കുറഞ്ഞതൊന്നും ഇരുമുന്നണികളും സ്വപ്നം കാണുന്നില്ല. ജയസാധ്യത മാത്രം പരിഗണിച്ച് മതി സ്ഥാനർത്ഥി നിർണയം എന്നാണ് എൽഡിഎഫും യുഡിഎഫും ആവർത്തിക്കുന്നത്.\nകടുത്ത മത്സരത്തിന് വഴിയൊരുങ്ങുന്ന തിരുവനന്തപുരത്തെ വട്ടിയൂർക്കാവിൽ ഇത്തവണ സ്ഥാനാർത്ഥി ചർച്ചകൾ നേരത്തേ തന്നെ പാർട്ടികൾ തുടങ്ങി കഴിഞ്ഞു. ഉപതിരഞ്ഞെടുപ്പിൽ കൈവിട്ട മണ്ഡലം എന്തുവിലകൊടുത്തും തിരിച്ച് പിടിക്കാനാണ് കോൺഗ്രസ് ഒരുങ്ങുന്നത്. ഏറ്റവും പുതിയ വിവരങ്ങളിലേക്ക്\n2011 ൽ നിലവിൽ വന്ന വട്ടിയൂർക്കാവ് മണ്ഡലത്തിൽ ആദ്യം ഭരണം പിടിച്ചത് കോൺഗ്രസായിരുന്നു. അന്ന് കെ മുരളീധരൻ വൻ ഭൂരിപക്ഷത്തിൽ മണ്ഡലത്തിൽ വിജയിച്ച് കയറി. 16,167 വോട്ടിന്റെ ഭൂരിപക്ഷത്തിലായിരുന്നു വിജയം.2016 ലും മണ്ഡലത്തിൽ മുരളീധരനിലൂടെ കോൺഗ്രസ് വിജയം ആവർത്തിച്ചു.\n2019 ൽ ലോക്സഭ തിരഞ്ഞെടുപ്പിൽ കെ മുരളീധരൻ വടകര മണ്ഡലം എംപിയാതോടെ വട്ടിയൂർക്കാവിൽ ഉപതിരഞ്ഞെടുപ്പ് നടന്നു. വിജയം പ്രതീക്ഷിച്ച കോൺഗ്രസ് നേതൃത്വത്തെ ഞെട്ടിച്ച് കൊണ്ട് അട്ടിമറി വിജയമായിരുന്നു അന്നത്തെ തിരുവനന്തപുരം കോർപറേഷൻ മേയർ കൂടിയായിരുന്ന വികെ പ്രശാന്ത് നേടിയത്.\n14465 വോട്ടിന്റെ ഭൂരിപക്ഷത്തിനായിരുന്നു വിജയം. യുഡിഎഫ് സ്ഥാനാര്‍ഥി കെ മോഹന്‍കുമാർ 40365 വോട്ടുകളും, എന്‍ഡിഎ സ്ഥാനാര്‍ഥി എസ് സുരേഷ് 27453 വോട്ടുകളുമാണ് നേടിയത്. കോൺഗ്രസിൽ സ്ഥാനാർത്ഥി നിർണയം ഉൾപ്പെടെയുള്ള വിഷയങ്ങൾ കല്ലുകടിയായപ്പോൾ സമുദായ വോട്ടുകൾ ഉൾപ്പെടെ പെട്ടിയിലാക്കിയായിരുന്നു പ്രശാന്തിന്റെ വിജയം.\nമണ്ഡലം തിരിച്ച് പിടിക്കാൻ\nഅടിത്ത നിയമസഭാ തിരഞ്ഞെടുപ്പിന് കളമൊരുങ്ങുമ്പോൾ നഷ്ടപ്പെട്ട മണ്ഡലം തിരിച്ച് പിടിക്കാനുള്ള നീക്കത്തിലാണ് കോൺഗ്രസ്. മുതിർന്ന നേതാവ് വിഎം സുധീരൻ മത്സരിക്കട്ടേയെന്നാണ് നേതൃത്വം പറയുന്നത്. സുധീരൻ എത്തിയാൽ സീറ്റ് ലഭിക്കുമെന്ന് കോൺഗ്രസ് നേതാക്കൾ പറയുന്നു.\nപ്രാദേശിക നേതാക്കളും പ്രവർത്തകരും സമാന ആവശ്യമാണ് ഉയർത്തുന്നത്.അതേസമയം ആരോഗ്യപ്രശ്നങ്ങൾ നേരിടുന്ന വിഎം സുധീരൻ മത്സരിക്കാനില്ലെന്ന നിലപാടിലാണ്. സുധീരനെത്തിയില്ലേങ്കിൽ കെഎസ് ശബരീനാഥന്റെ പേര് ഇവിടെ ശക്തമാണ്.\nസിപിഎം വികെ പ്രശാന്തിനെ തന്നെ ഇറക്കുമ്പോൾ യുവരക്തം തന്നെ കോൺഗ്രസിന് വേണ്ടിയും ഇറങ്ങട്ടേയെന്നാണ് ഒരു വിഭാഗം പറയുന്നത്.\nനിലവിൽ അരുവിക്കരയിൽ നിന്നുള്ള എംഎൽഎയാണ് ശബരീനാഥൻ. ശബരിയെ വട്ടിയൂർക്കാവ് മത്സരിപ്പിച്ചാൽ കോൺഗ്രസിന്റെ കുത്തക സീറ്റായ അരുവിക്കരയിൽ മറ്റൊരു മുതിർന്ന നേതാവിനെ ഇറക്കി മണ്ഡലം നിലനിർത്താമെന്ന് കോൺഗ്രസ് കരുതുന്നുണ്ട്.\nപ്രതിപക്ഷ നേതാവ് രമേശ് ചെന്നിത്തലയുടെ പേര് ഉൾപ്പെടെ ഇവിടെ ഉയർന്ന് കേൾക്കുന്നുമ്ട്. ചെന്നിത്തലയുടെ മണ്ഡലമായ ഹരിപ്പാട് ഇത്തവണ തദ്ദേശ തിരഞ്ഞെടുപ്പിൽ കടുത്ത തിരിച്ചടിയാണ് കോൺഗ്രസ് നേരിടത്ത്.ഈ സാഹചര്യത്തിൽ ചെന്നിത്തല സുരക്ഷിത മണ്ഡലത്തിലേക്ക് നീങ്ങട്ടേയെന്ന അഭിപ്രായം ജില്ലാ കോൺഗ്രസ് നേതാക്കൾ ഉയർത്തുന്നുണ്ട്.\nഅതേസമയം അരുവിക്കര കിട്ടിയില്ലേങ്കിൽ താൻ മത്സരിക്കില്ലെന്ന നിലപാടിലാണ് ശബരീനാഥൻ. ഹരിപ്പാട് വിടാൻ തത്കാലം ഉദ്ദേശിക്കുന്നില്ലെന്ന് രമേശ് ചെന്നിത്തലയും വ്യക്തമാക്കുന്നുണ്ട്. പിസി വിഷ്ണുനാഥിനോട് മത്സരിക്കാൻ ആവശ്യപ്പെടുന്നുണ്ടെങ്കിലും അദ്ദേഹം തയ്യാറായിട്ടില്ല.\nകെഎസ്യു സംസ്ഥാന പ്രസിഡന്റ് കെഎം അഭിജിത്തിന്റെ പേരാണ് കെപിസിസി പ്രസിഡന്റ് മുല്ലപ്പള്ളി രാമചന്ദ്രന് മുന്നോട്ട് വെച്ചത്. എന്നാൽ കോഴിക്കോട് നോർത്ത് മണ്ഡലത്തിൽ മത്സരിക്കാൻ അഭിജിത്ത് സന്നദ്ധത അറിയിച്ചിട്ടുണ്ട്. മാത്രമല്ല ഇവിടെ പ്രവർത്തനങ്ങളും അഭിജിത്ത് തുടങ്ങി കഴിഞ്ഞു.\nജ്യോതി വിജയകുമാറിന്റെ പേരും മണ്ഡലത്തിൽ സജീവമാണ്. രാഹുല് ഗാന്ധിയുടെ പ്രസംഗങ്ങള് മികച്ച രീതിയില് പരിഭാഷപ്പെടുത്തിയതിലൂടെ കേരളം ശ്രദ്ധിച്ച നേതാവാണ് ജ്യോതി വിജയകുമാര്.തിരുവന്തപുരത്ത് സിവില് സര്‍വ്വീസ് അക്കാദമി അധ്യാപികയും മുന് മാധ്യമ പ്രവര്‍ത്തയുമാണ് ഇവര്.\nസ്ഥാനാര്‍ത്ഥികളായി ജ്യോതി വിജയകുമാറും വികെ പ്രശാന്തും എത്തിയാൽ മണ്ഡലംയുവ നേതാക്കളുടെ പോരാട്ട ചൂടിന് സാക്ഷ്യം വഹിച്ചേക്കും. ബിജെപി സ്ഥാനാർത്ഥിയായി ജില്ലാ പ്രസിഡന്റ് വിവി രാജേഷിന്റെ പേരാണ് ഇവിടെ ഉയരുന്നത്. 2016ല് ബിജെപി സ്ഥാനാര്‍ത്ഥി കുമ്മനം രാജശേഖരന് വട്ടിയൂർക്കാവിൽ രണ്ടാം സ്ഥാനത്തെത്തിയിരുന്നു.\nkerala assembly election 2021 udf vattiyoorkavu aruvikkara k muraleedharan vk prasanth ramesh chennithala pc vishnunath അരുവിക്കര കെ മുരളീധരന് രമേശ് ചെന്നിത്തല പിസി വിഷ്ണുനാഥ് വിഎം സുധീരന് മുല്ലപ്പള്ളി രാമചന്ദ്രന്\nKerala assembly election 2021; VM sudheeran may contest in vattiyoorkavu against VK Prasanth\nStory first published: Wednesday, January 13, 2021, 9:18 [IST]


കൊല്ലം എഗ്മോർ ട്രെയിൻ തിങ്കൾ മുതൽ സർവീസ് പുനരാരംഭിക്കും; പക്ഷെ സ്പെഷ്യൽ ട്രെയിന് ആയിരിക്കും - Janayugom Online\nകൊല്ലം എഗ്മോർ ട്രെയിൻ തിങ്കൾ മുതൽ സർവീസ് പുനരാരംഭിക്കും; പക്ഷെ സ്പെഷ്യൽ ട്രെയിന് ആയിരിക്കും\nകൊല്ലത്ത്നിന്ന് എഗ്മോർ ട്രെയിൻ തിങ്കൾ മുതൽ സർവീസ് തുടങ്ങും. സ്പെഷ്യൽ സർവീസാണ് പുനരാരംഭിക്കുന്നത്. കോവിഡിനെ തുടർന്ന് നിർത്തിവെച്ച സർവീസാണ് പുനരാരംഭിക്കുന്നത്. ചെന്നൈ മലയാളികളുടെ സ്വപ്നമായിരുന്ന എഗ്മോര്–ചെങ്കോട്ട–കൊല്ലം ട്രെയിന് പ്രതിദിന സര്‍വീസ്.\nതീര്‍ഥാടന കാലങ്ങളില് തമിഴ്നാട്ടിലെ വിവിധ ഭാഗങ്ങളില് നിന്ന് ശബരിമലയിലേക്കെത്താന് ഏറ്റവും അടുത്ത റെയില് മാര്‍ഗം കൂടിയാണിത്. കോഡിനെ തുടർന്ന് നിരത്തിവെച്ച സർവീസുകൾ പുനരാരംഭിക്കുന്നതോടെ യാത്രക്കാർ നേരിട്ട പ്രേശ്നങ്ങൾക്ക് താൽക്കാലിക ആശ്വാസം നൽകുന്നു.


പറയാതെ പോകുന്ന പ്രണയത്തിന് ഭംഗിയുണ്ടോ | K Rekha\nജീവിതത്തിലേക്ക് ഞാനടുപ്പിച്ച പ്രണയത്തിന് ഒരു തൂവല്‍കനമേയുള്ളൂ\nPublished: Feb 1, 2018, 08:00 PM IST\nഹൃദയത്തില് പ്രണയത്തിന്റെ ഇത്തിരിവെട്ടമില്ലാത്തവര് എന്നെ അദ്ഭുതപ്പെടുത്താറുണ്ട്-ഇരുട്ടുനിറഞ്ഞ വീടുകളെപ്പോലെ. വെളിച്ചമില്ലാതെ അവരങ്ങനെ കനംതൂങ്ങിനില്‍ക്കും... ഇവരെങ്ങനെ ഇങ്ങനെയൊക്കെ ജീവിക്കുന്നു?\nഒരിക്കലും കാണില്ലെങ്കിലും അവളെ ഓര്‍ക്കാന് എന്തു രസമായിരിക്കും...മരണത്തിന്റെ തൂക്കുകയര് കഴുത്തില് മുറുക്കുമ്പോഴും അവന്റെ ഉള്ളില് ആ പെണ്‍കുട്ടി ഉണ്ടായിരുന്നിരിക്കുമോ? അങ്ങനെയൊരാള് എന്റെ ജീവിതത്തിലുമുണ്ട്. ദിനോസറുകള് നടക്കാന് തുടങ്ങുംമുന്‍പ്....\nവേലിത്തലപ്പിലെ മന്ദാരപ്പൂ പോലെ അകളങ്കമായ സ്നേഹമായി അതങ്ങനെ വളര്‍ന്നു. പഠിത്തം കഴിഞ്ഞ് അവന് ബാംഗളൂരുപോയിട്ടും അതു തുടര്‍ന്നു. അടുത്ത വീട്ടിലെ കുട്ടികള്‍ക്കൊപ്പം ക്രിക്കറ്റ് കളിക്കാന് പോകുന്നതുമുതല് ''പുണ്യനിളാനദി പാലാമൃതൂട്ടുന്ന നാവാമണപ്പുറം'' കണ്ടപ്പോള് എന്നെ ഓര്‍ത്തതുവരെ അവനെഴുതി.\nഅവന്റെ എല്ലാ കത്തുകളിലും ഒരു കൗതുകം ഒളിച്ചിരുന്നു. കവിതയുടെ ഒരു തുണ്ട്... ചിന്തയുടെ ഒരു വേര്... ജീവിതത്തിന്റെ മണം... ഇളനീരിന്റെ തണുപ്പുള്ള സ്നേഹം.. അവനെപ്പോലെ വേറൊരാളെ ഞാന് പിന്നെ കണ്ടിട്ടേയില്ല. (അല്ല അവനെയും കണ്ടിട്ടില്ലല്ലോ!)\nപക്ഷേ വിശിഷ്ടമായൊരു ആഭരണപ്പെട്ടി പൂട്ടി താക്കോല് കിണറ്റിലെറിയുംപോലെ ഞാനും നിശ്ശബ്ദനാവുന്നു. എനിക്കിപ്പോള് നിന്നെ കാണേണ്ട! (ഞാനതിനു അവനെ ഇതുവരെ കണ്ടിട്ടേയില്ലല്ലോ..!) ഏഴു കൊല്ലത്തെ കൂട്ടിനിടെ അവനെഴുതിയ കത്തുകള്, അമ്മയുടെ മരണത്തോടെ ശൂന്യത നിറച്ച് വിറങ്ങലിച്ചുനിന്ന വീട്ടില്‍നിന്ന്, ചിതലുകളുടെ സ്നേഹം അടര്‍ത്തിക്കളഞ്ഞ് ഞാന് കൊണ്ടുപോന്നു.\nഅവസാനത്തെ രണ്ടു കത്തുകള് വരെ. കത്തുകളില് തെളിനീരുപോലുള്ള സ്നേഹം മാത്രമേയുള്ളു. 98ലെ പിറന്നാളിനു അവന് അയച്ച ആ കാര്‍ഡ്- ഒരു കൊച്ചു പെണ്‍കുട്ടിയുടെ കണ്ണു പൊത്തുന്ന ആണ്‍കുട്ടിയുടെ ചിത്രമുള്ള കാര്‍ഡാണ് പറയാതെ പറഞ്ഞത്- അതുവരെയുള്ളതത്രയും കണ്ണുപൊത്തിക്കളിയാണെന്ന്. അതു കണ്ടില്ലെന്നു നടിച്ച് ഞാന് മറുപടിയെഴുതുന്നു.\nഫേയ്സ്ബുക്കിലും, ഓര്‍ക്കൂട്ടിലും ഞാന് തിരഞ്ഞിട്ടുണ്ട്. ഗൂഗിളില് പലതവണ വലവിരിച്ചിട്ടുണ്ട്. അവനെ ഫ്രണ്ടാക്കാനല്ല. ആരാധാനാലയങ്ങളിലൊക്കെ കയറി തൊഴുതുമടങ്ങുന്ന അതേ വിശുദ്ധിയോടെ ഒന്നെത്തി നോക്കി കടന്നുപോരാന്! എവിടെയോ നീയുണ്ടെന്ന തോന്നലിനു തന്നെ വലിയ സന്തോഷമുണ്ട്.\nഞാന് ചിരിച്ചു: 'കളിയാക്കണ്ട. സത്യമായിട്ടുള്ള സ്നേഹത്തിന് അങ്ങനെ മുഴക്കങ്ങളൊന്നുമുണ്ടാകില്ല'.. എനിക്കുറപ്പാണ്. അങ്ങനെ ആഡംബരങ്ങളൊന്നുമുള്ള സ്നേഹമായിരുന്നില്ല, അതെന്ന്! തൊഴില്‍രഹിതനായ ചേട്ടന്റെ, അവിവാഹിതരായ മൂന്നു സഹോദരിമാരുടെ ഉത്തരവാദിത്തത്തിന്റെ ഭാരമുണ്ടായിരുന്നു, അക്കാലത്തെ അവന്റെ തലയ്ക്ക്. എന്നിട്ടും അതു നിറയെ കവിത നിറഞ്ഞാതാണദ്ഭുതം!\nഎന്തിനാണത്? നഷ്ടപ്പെട്ട സ്നേഹത്തിനാണു ഭംഗി കൂടുതല്. ഒന്നോ രണ്ടോ കുട്ടികളുടെ അച്ഛനായി സിലിക്കണ്‍വാലിയിലോ, പാരീസിലോ, ബെംഗളൂരുവിലെ അവന് കഴിയുന്ന വീട്ടിലേക്ക്-അവന്റെ സ്വച്ഛതയിലേക്ക്- ഒരു മിന്നാമിനുങ്ങായിപ്പോലും ഞാന് കടന്നുചെല്ലില്ല.\nകാട് അതിനെ കിളികളുടെ പാട്ട് എന്നു വിശേഷിപ്പിച്ചു. ആ പാട്ടുകളിലൂടെ അവര് ദിവ്യമായൊരു സ്നേഹം കൈമാറി. അവ ഒരിക്കലും പരസ്പരം തമ്മില് കണ്ടില്ല. പാട്ടുകള് ഒരു ദിവസം നിലച്ചു.\nകാട് അതിനെ കിളികളുടെ പാട്ട് എന്നു വിശേഷിപ്പിച്ചു. ആ പാട്ടുകളിലൂടെ അവര് ദിവ്യമായൊരു സ്നേഹം കൈമാറി. അവ ഒരിക്കലും പരസ്പരം തമ്മില് കണ്ടില്ല. പാട്ടുകള് ഒരു ദിവസം നിലച്ചു. എന്നെങ്കിലും ഒരു ദിവസം, അവസാനത്തെ ചിറകു പൊഴിയുന്നതിനു മുന്‍പ് കാണാനായേക്കും എന്ന് അവ കരുതി; അന്നു പാടാന് ഒരു പാട്ടും അവ കരുതി വച്ചു.\nപ്രിയപ്പെട്ട കൂട്ടുകാരാ-കത്തിച്ചുവച്ച നിലവിളക്കിനു മുന്‍പില് അവസാനത്തെ ആ 'കിടപ്പു' കിടക്കുന്നതിനു മുന്‍പ്- 'പഴകിപ്പിഞ്ഞിയ സ്മരണ സഞ്ചയം മരണമെന്നോട് പിടിച്ചുവാങ്ങുമ്പോള് അതില്‍നിന്നുമൂര്‍ന്നു പൊഴിയണേ; നിന്റെ ശ്ലഥ ചിത്രം; എങ്കില് മൃതിയെവെന്നു ഞാന്'! എന്ന കവിതയും എന്റെ ചുണ്ടു മറക്കും മുന്‍പേ നീ വരാതിരിക്കില്ല..എനിക്കറിയാം.


ഉത്തരാഘണ്ഡ് പ്രളയത്തിന് കേരളം ഒന്നും കൊടുത്തില്ല എന്ന ബി.ജെ.പി നേതാവിന്റെ വ്യാജ പ്രചാരണം പൊളിച്ചടുക്കി സോഷ്യൽ മീഡിയ\n24 Aug, 2018 at 01:34 PM\nഉത്തരാഘണ്ഡ് പ്രളയത്തിന് കേരളം ഒന്നും കൊടുത്തില്ല എന്ന ബി.ജെ.പി നേതാവിന്റെ വ്യാജ പ്രചാരണം പൊളിച്ചടുക്കി സോഷ്യൽ മീഡിയ. 2013 ൽ ഉത്തരാഘണ്ഡിൽ പ്രളയമുണ്ടായപ്പോൾ കേരളം ഒന്നും തന്നെ ചെയ്തില്ല എന്ന ആരോപണമാണ് വ്യക്തമായ തെളിവോട് കൂടി തന്നെ പൊളിച്ചടുക്കിയത്. ഇൻഫോ ക്ലിനിക്ക് ഡോക്ടറായ നെൽസൺ ജോസഫാണ് ബി.ജെ.പി നേതാവ് കെ സുരേന്ദ്രന്റെ വ്യാജ പ്രചാരണത്തെ തെളിവോടെ തന്നെ പുറത്തെത്തിച്ചിരിക്കുന്നത്. സാധാരണ ജനങ്ങൾ പെട്ടെന്ന് ഉപയോഗിക്കുന്ന വിക്കിപീഡിയ തിരുത്തിയുള്ള പ്രചാരണമാണ് കെ സുരേന്ദ്രൻ ഇപ്രാവശ്യം ഉപയോഗിച്ചിരിക്കുന്നത്. നെൽസൺ ജോസഫ് ഇതിനെ കുറിച്ച് വിശദമായി തന്നെ എഴുതുന്നു :\n“കേരളത്തിനെതിരെ ആസൂത്രിതമായ ഒരു നീക്കം നടക്കുന്നുണ്ടെന്ന് മുൻപുള്ളത് തോന്നലായിരുന്നെങ്കിൽ ഇപ്പൊ എനിക്കത് ഉറപ്പാണ്. അല്‍പ്പം മുൻപ് കെ.സുരേന്ദ്രൻ്റെ പേജിൽ വന്ന ഒരു പോസ്റ്റിൽ കണ്ട ആദ്യ വാചകം ഇതായിരുന്നു. "ചില സത്യങ്ങൾ പറയാതിരുന്നാൽ മനസാക്ഷിക്കുത്തുണ്ടാകും. 2013 ൽ ഉത്തരാഘണ്ഡിൽ പ്രളയമുണ്ടായി. 5748 പേർ മരിച്ചു. കേന്ദ്രസഹായം ആകെ 1000 കോടി. കേരളം സഹായിച്ചത്0കോടി. കേന്ദ്രത്തിലും കേരളത്തിലും ഉത്തരാഘണ്ഡിലും കോൺഗ്രസ്സ് ഭരണം. "\nഎനിക്ക് പക്ഷേ ഉറപ്പായിരുന്നു കേരളം സഹായിച്ചിരുന്നു എന്ന്. കാരണം രണ്ട് ദിവസം മുൻപാണ് ഇതേ സംഗതി പോസ്റ്റ് ചെയ്ത ഒരു ചേട്ടനു മറുപടിയായി വിക്കിപ്പീഡിയ തപ്പി കേരളത്തിൻ്റെ സഹായം എന്തായിരുന്നെന്ന് കണ്ടുപിടിച്ചത്.\nരണ്ട് കോടി രൂപ ഉമ്മൻ ചാണ്ടി സർക്കാരിൻ്റെ വകയായി നൽകിയത് കൂടാതെ മന്ത്രിമാരടക്കമുള്ളവർ ഒരുമാസത്തെ ശമ്പളം ദുരിതാശ്വാസമായി നൽകിയെന്ന് അന്ന് മറുപടി നൽകിയതാണ്. വിക്കിപ്പീഡിയയിൽ കയറി നോക്കിയപ്പോൾ ആ വാചകം അവിടെയില്ല. വിക്കിപ്പീഡിയ എഡിറ്റ് ചെയ്തത് ആരാണെന്നും എന്താണ് അവർ റിമൂവ് ചെയ്തതെന്നും അനായാസം അറിയാൻ കഴിയും. അതനുസരിച്ച് എഡിറ്റ് ഹിസ്റ്ററി നോക്കിയപ്പോൾ കാണാൻ കഴിഞ്ഞത് ഓഗസ്റ്റ് 23 , 6:49 പി.എമ്മിന് 272 ബൈറ്റുകൾ "ആഫ്റ്റർമാത്ത്" എന്ന ഭാഗത്തുനിന്ന് നീക്കം ചെയ്തു എന്നതായിരുന്നു.\nആ നീക്കം ചെയ്ത വാചകം ഇതാണ്. "Kerala offered 20 million rupees and the state govt employees have donated their one day salary ", അതായത് സാധാരണക്കാരൻ ഒരു വാർത്ത ശരിയാണോ എന്ന് നോക്കുന്ന വിക്കിപ്പീഡിയയും എഡിറ്റ് ചെയ്യുന്നുണ്ട്. ഇതൊന്നും വെറും യാദൃശ്ചികമാണെന്ന് കരുതാൻ നിർവ്വാഹമില്ല. സ്ക്രീൻഷോട്ടുകൾ താഴെക്കൊടുക്കുന്നു. കേരളത്തെ ഇത്തരത്തിൽ ദ്രോഹിച്ചും കരിവാരിത്തേച്ചും ഇവർക്കെന്താണു കിട്ടുന്നതെന്നെനിക്കറിയില്ല.


മനുഷ്യ ശരീരത്തില് പുതിയൊരു അവയവം\nFirst Published 6, Apr 2018, 6:03 PM IST\nപഠിച്ചിട്ടും മനുഷ്യന് കണ്ടെത്താന് കഴിയാത്ത പലതും ഒളിപ്പിച്ച് വച്ചിരിക്കുന്ന കലവറയാണ് മനുഷ്യ ശരീരം\nന്യൂയോര്‍ക്ക്: പഠിച്ചിട്ടും മനുഷ്യന് കണ്ടെത്താന് കഴിയാത്ത പലതും ഒളിപ്പിച്ച് വച്ചിരിക്കുന്ന കലവറയാണ് മനുഷ്യ ശരീരം. ഇപ്പോള് ഇതാ മനുഷ്യ ശരീരത്തില് പുതിയ അവയവം കണ്ടെത്തിയെന്ന് അവകാശപ്പെട്ട് ഗവേഷകര് രംഗത്ത് എത്തിയിരിക്കുന്നു. ജേണല് സയന്‍റിഫിക്ക് റിപ്പോര്‍ട്സിലാണ് പഠന റിപ്പോര്‍ട്ട് പ്രസിദ്ധീകരിച്ചിരിക്കുന്നത്. ന്യൂയോര്‍ക്ക് യൂണിവേഴ്സിറ്റി ഡിപ്പാര്‍ട്ട്മെന്‍റ് ഓഫ് പാത്തോളജി വിഭാഗത്തിലെ ഗവേഷകരാണ് ഈ കണ്ടെത്തലിന് പിന്നില്.\nപരമ്പരാഗതമായ രീതിയിലുള്ള നിരീക്ഷണ സംവിധാനങ്ങളും ഒരു പരിധി വരെ പുതിയ അവയവത്തെ അജ്ഞാതമായി നിലനിര്‍ത്തുന്നതിന് സഹായിക്കുകയായിരുന്നു. മനുഷ്യകോശങ്ങളിലെ ദ്രവങ്ങളെ വറ്റിച്ചതിന് ശേഷമാണ് മൈക്രൈാസ്‌കോപ് ഉപയോഗിച്ചുള്ള നിരീക്ഷണങ്ങള് നടത്തിയിരുന്നത്. ഇത് പുതിയ അവയവത്തിന്റെ ഘടന തന്നെ നശിപ്പിക്കുന്നതിന് തുല്യമായിരുന്നു.\nഇതില് നിന്ന് മാറിയുള്ള പുതിയ നിരീക്ഷണ രീതിയാണ് ഈ അവയവത്തെക്കുറിച്ചുള്ള സൂചന നല്‍കിയത്. ഇതിന് കൂടുതല് ഗവേഷണത്തിലാണ് ശാസ്ത്രലോകം.


ഉപയോഗത്തിന് ശേഷം വലിച്ചെറിയാം; കടലാസ് ചെരുപ്പുകളുമായി ഖാദി\nJul 22, 2021, 02:41 pm IST\nപുതിയ ഇനം ചെരുപ്പുകളുമായി ഖാദി. യൂസ് ആന്‍ഡ് ത്രോ കടലാസ് ചെരുപ്പുകളാണ് ഖാദി പുറത്തിറക്കിയിരിക്കുന്നത്. വീടുകള്, ആശുപത്രികള്, ആരാധനാലയങ്ങള്, ഓഫീസുകള് എന്നിവയുടെ അകത്തളങ്ങളില് ഉപയോഗിക്കാന് വേണ്ടിയാണ് ഇത്തരത്തിലൊരു ചെരുപ്പുകള് പുറത്തിറക്കിയിരിക്കുന്നത്. ലബോറട്ടറികള്, ശസ്ത്രക്രിയാമുറികള് തുടങ്ങിയ ഇടങ്ങളിലും ഇവ ഉപയോഗിക്കാവുന്നതാണ്. നൂറു ശതമാനം പ്രകൃതിസൗഹൃദ ഉത്പന്നമാണെന്ന് അധികൃതര് ഉറപ്പു നല്‍കുന്നു.\nകോട്ടണ്, സില്‍ക്ക് നാരുകള്, കാര്‍ഷിക പാഴ്വസ്തുക്കള് എന്നിവയില് നിന്ന് കൈകൊണ്ട് നിര്‍മിക്കുന്ന കടലാസിലാണ് ഈ ചെരുപ്പുകള് തയ്യാറാക്കുന്നത്. നിര്‍മാണത്തിനുള്ള കടലാസിനായി രാജ്യത്തെ ഒരു മരം പോലും നശിപ്പിക്കുന്നുമില്ല. അന്‍പതു രൂപയാണ് വില.\nആയിരം രൂപയ്‌ക്ക് മുകളിലുള്ള വിവിധയിനം സാധാരണ ഖാദി ചെരുപ്പുകള് നിലവിലുള്ളതിനു പുറമെയാണ് 50 രൂപയുടെ ചെരുപ്പും ഇറക്കിയിരിക്കുന്നത്. അന്താരാഷ്‌ട്ര വിപണികൂടി ലക്ഷ്യമിട്ടാണ് യൂസ് ആന്‍ഡ് ത്രോ സ്ലിപ്പറുകള്. കൂടാതെ ബേബി നാപ്കിന്, കോട്ടണ് കുട്ടിയുടുപ്പുകള് തുടങ്ങിയവയും ഖാദി വിപണിയിലെത്തിച്ചിട്ടുണ്ട്.\nചൈനയുടെ ഭീഷണിയെ തള്ളി തായ്‌വാൻ; യൂറോപ്പിൽ ആദ്യ നയതന്ത്ര കാര്യാലയം തുറക്കുന്നു


ചാംപ്യന്‍സ് ലീഗ്: നാലടിച്ച് സിറ്റി ക്വാര്‍ട്ടറിനരികെ, യുവന്റസിനെ കുരുക്കി സൂപ്പര് സ്പര്‍സ് - myKhel Malayalam\n» ചാംപ്യന്‍സ് ലീഗ്: നാലടിച്ച് സിറ്റി ക്വാര്‍ട്ടറിനരികെ, യുവന്റസിനെ കുരുക്കി സൂപ്പര് സ്പര്‍സ്\nUpdated: Wednesday, February 14, 2018, 9:32 [IST]\nCristiano Ronaldo Puts Real Madrid On The Verge Of Title | Oneindia Malayalam\nട്യുറിന്/ സൂറിക്ക്: യുവേഫ ചാംപ്യന്‍സ് ലീഗ് ഫുട്‌ബോളിന്റെ ആദ്യപാദ പ്രീക്വാര്‍ട്ടറില് മാഞ്ചസ്റ്റര് സിറ്റി തകര്‍പ്പന് ജയം കൊയ്തപ്പോള് യുവന്റസ്-ടോട്ടനം ഹോട്‌സ്പര് പോരാട്ടം സമനിലയില് കലാശിച്ചു. എവേ മല്‍സരത്തില് സ്വിറ്റ്‌സര്‍ലന്‍ഡ് ടീമായ എഫ്‌സി ബാസെലിനെയാണ് സിറ്റിയുടെ സൂപ്പര് ടീം തുരത്തിയത്. ഏകപക്ഷീയമായ നാലു ഗോളുകള്‍ക്കായിരുന്നു സിറ്റിയുടെ താരപ്പടയുടെ വിജയം. ഇതോടെ സിറ്റി ക്വാര്‍ട്ടര് ഫൈനലില് ഏറക്കുറെ സ്ഥാനമുറപ്പിക്കുകയും ചെയ്തു. എന്നാല് ഇറ്റലിയില് നടന്ന കളിയില് യുവന്റസിനെ സ്തബ്ധരാക്കിയായിരുന്നു ടോട്ടനത്തിന്റെ അവിശ്വസനീയ തിരിച്ചുവരവ്. 0-2നു ലീഡ് ചെയ്ത യുവന്റസിനെ സ്പര്‍സ് പിടിച്ചുകെട്ടിയത്.\nടോട്ടനത്തിനെതിരായ കളിയില് സ്വന്തം കാണികള്‍ക്കു മുന്നില് പത്ത് മിനിറ്റാവുമ്പോഴേക്കും യുവന്റസ് 2-0ന്റെ ലീഡ് കരസ്ഥമാക്കിയിരുന്നു. രണ്ടാം മിനിറ്റില് ഫ്രീകിക്കിനൊടുവില് ലഭിച്ച പന്ത് വലയിലേക്ക് അടിച്ചുകയറ്റി ഗോണ്‍സാലോ ഹിഗ്വയ്‌നാണ് ഇറ്റാലിയന് ചാംപ്യന്‍മാരുടെ അക്കൗണ്ട് തുറന്നത്. ഏഴു മിനിറ്റിനുള്ളില് യുവന്റസ് ലീഡുയര്‍ത്തി. ഇത്തവണ ബെര്‍ണാഡെഷിയെ ബോക്‌സിനുള്ളില് വീഴ്ത്തിയതിനെ തുടര്‍ന്നു ലഭിച്ച പെനല്‍റ്റി ഹിഗ്വയ്ന് ഗോളാക്കുകയായിരുന്നു.\n35ാം മിനിറ്റില് സൂപ്പര് താരം ഹാരി കെയ്‌നിലൂടെ സ്പര്‍സ് ആദ്യഗോള് മടക്കി. ഒന്നാംപകുതിക്ക് തൊട്ടുമുമ്പ് ഹിഗ്വയ്‌ന് തന്റെ ഹാട്രിക്കും ടീം സ്‌കോര് 3-1 ആക്കാനും സുവര്‍ണാവസരം ലഭിച്ചു. പക്ഷെ യുവന്റസിന് അനുകൂലമായി ലഭിച്ച രണ്ടാം പെനല്‍റ്റി ഹിഗ്വയ്ന് നഷ്ടപ്പെടുത്തുകയായിരുന്നു. 72ാം മിനിറ്റില് യുവന്റസിന്റെ വിജയപ്രതീക്ഷ തകര്‍ത്ത് ടോട്ടനം സമനില ഗോളും കണ്ടെത്തി. ക്രിസ്റ്റ്യന് എറിക്‌സണായിരുന്നു സ്‌കോറര്.\nഅതേസമയം, അനായാസമായിരുന്നു ബാസെലിനെതിരേ സിറ്റിയുടെ വിജയം. ഒന്നാപകുതിയില് തന്നെ മൂന്നു തവണ ബാസെലിന്റെ വലയില് പന്തെത്തിച്ച് സിറ്റി കളി വരുതിയിലാക്കിയിരുന്നു. ഇരട്ടഗോള് നേടിയ ജര്‍മന് താരം ഐകെയ് ഗ്യുന്‍ഡോഗനാണ് സിറ്റിയുടെ വിജയശില്‍പ്പി. 14, 53 മിനിറ്റുകളിലായിരുന്നു താരത്തിന്റെ ഗോളുകള്. ബെര്‍നാഡോ സില്‍വ (18ാം മിനിറ്റ്), സെര്‍ജിയോ അഗ്വേറോ (23) എന്നിവരാണ് മറ്റു സ്‌കോറര്‍മാര്.\nRead more about: champions league football juventus manchester city tottenham ചാംപ്യന്‍സ് ലീഗ് ഫുട്‌ബോള് യുവന്‍റസ് മാഞ്ചസ്റ്റര് സിറ്റി ടോട്ടനം


ഐസ്ക്രീം പാർലർ കേസ്; കുഞ്ഞാലിക്കുട്ടിക്ക് ഹൈക്കോടതിയിൽ സർക്കാരിന്‍റെ ക്ലീൻചിറ്റ്\nHigh Court of Kerala, First Published 5, Mar 2019, 1:28 PM\nകുഞ്ഞാലിക്കുട്ടിക്കെതിരായ വി എസ് അച്യുതാനന്ദന്‍റെ ഹർജി തള്ളണമെന്നും സംസ്ഥാന സർക്കാർ ഹൈക്കോടതിയിൽ.\nകൊച്ചി: ഐസ്ക്രീം പാർലർ പെൺവാണിഭക്കേസിൽ കുഞ്ഞാലിക്കുട്ടിക്ക് സംസ്ഥാനസർക്കാരിന്‍റെ ക്ലീൻ ചിറ്റ്. ഐസ്ക്രീം പാർലർ കേസ് അന്വേഷണം അവസാനിപ്പിക്കാനുള്ള പൊലീസ് റിപ്പോർട്ട് അംഗീകരിച്ച മജിസ്ട്രേറ്റ് കോടതി വിധിക്കെതിരെ അച്യുതാനന്ദൻ നൽകിയ പുനഃപരിശോധനാ ഹർജി തള്ളണമെന്ന് സംസ്ഥാനസർക്കാർ സുപ്രീംകോടതിയിൽ ആവശ്യപ്പെട്ടു.\nകേസിലെ അന്വേഷണം വർഷങ്ങൾക്ക് മുന്നേ അവസാനിച്ചതാണ്. അതിൽ ഇനി വേറെ ഒരു അന്വേഷണത്തിന്‍റെ ആവശ്യമില്ലെന്നും സർക്കാർ വ്യക്തമാക്കി.\n2017- ഡിസംബർ 23-ലെ കോഴിക്കോട് ജുഡീഷ്യൽ മജിസ്ട്രേറ്റ് കോടതിയാണ് ഐസ്ക്രീം പാർലർ കേസിലെ അന്വേഷണം അവസാനിപ്പിക്കാനുള്ള ഉത്തരവിട്ടത്. മുൻ മന്ത്രി പി കെ കുഞ്ഞാലിക്കുട്ടി ഉൾപ്പെട്ട കേസിൽ ബന്ധു കെ എ റൗഫ് നടത്തിയ വെളിപ്പെടുത്തലിന്‍റെ അടിസ്ഥാനത്തിൽ കേസ് സിബിഐ അന്വേഷിക്കണമെന്നാണ് വിഎസ്സിന്‍റെ ആവശ്യം.\n1995-96 കാലത്താണ് ഐസ്ക്രീം പാർല‍ർ പെൺവാണിഭക്കേസിന് ആസ്പദമായ സംഭവം നടക്കുന്നത്. അന്ന് മുഖ്യമന്ത്രി എ കെ ആന്‍റണി. പി കെ കുഞ്ഞാലിക്കുട്ടി അന്ന് വ്യവസായ മന്ത്രിയാണ്. 1998-ൽ നായനാർ മുഖ്യമന്ത്രിയായിരുന്ന കാലത്ത് ഐസ്ക്രീം പാർലർ പെൺവാണിഭം അന്വേഷിക്കണമെന്നാവശ്യപ്പെട്ട് അജിത മുഖ്യമന്ത്രിക്ക് പരാതി നൽകി.\nഅന്വേഷണം നിലച്ച അവസ്ഥയിലായിരുന്ന കേസ് ഇതോടെയാണ് വഴിത്തിരിവിലെത്തുന്നത്. കേസ് അന്വേഷണത്തിന്റെ ആദ്യ ഘട്ടത്തില് തന്നെ കുഞ്ഞാലിക്കുട്ടി പീഡിപ്പിച്ചതായി അഞ്ച് പെണ്‍കുട്ടികള് മൊഴി നല്‍കി. എന്നാല് ഇവര് പിന്നീട് മൊഴി തിരുത്തി. കുഞ്ഞാലിക്കുട്ടിയെ ഒഴിവാക്കി വീണ്ടും മൊഴി നല്‍കി. വന് തോതില് പണം നല്‍കിയാണ് ഇവര് മൊഴിമാറ്റിയതെന്ന് അന്ന് തന്നെ ആരോപണമുയര്‍ന്നിരുന്നു.\nഇത് സ്ഥിരീകരിക്കുന്ന വാർത്താസമ്മേളനമായിരുന്നു വർഷങ്ങൾക്ക് ശേഷം കുഞ്ഞാലിക്കുട്ടിയുടെ ബന്ധു കെ എ റൗഫ് നടത്തിയത്. കുഞ്ഞാലിക്കുട്ടിയുമായി തെറ്റിപ്പിരിഞ്ഞ കെ എ റൗഫ്, പണം നൽകിയാണ് കേസിൽ ഇരകളാക്കപ്പെട്ട പെൺകുട്ടികളുടെ മൊഴി മാറ്റിച്ചതെന്ന് വാർത്താ സമ്മേളനത്തിൽ തുറന്നടിച്ചു.\nറെജീനക്ക് 2,65,000 രൂപയും മറ്റൊരു സാക്ഷിക്ക് 3,15,000 രൂപയും നല്‍കിയിട്ടുണ്ടെന്നാണ് കെ എ റൗഫ് വെളിപ്പെടുത്തിയത്.\nLast Updated 5, Mar 2019, 4:02 PM\nvs achuthanandan ice cream parlour case\nവിഎസ് അച്യുതാനന്ദൻ ഐസ്ക്രീം പാർലർ കേസ്\nവിഎസ് അച്യുതാനന്ദൻ കുഞ്ഞാലിക്കുട്ടി


വ്യാഴം,2ഏപ്രില് 2020 (13:30 IST)\nരാജ്യത്തെ കാർന്ന് തിന്നാൻ കെൽപ്പുള്ള കൊവിഡ് 19ൽ നിന്നും രക്ഷപെടാനുള്ള തന്ത്രപ്പാടിലാണ് ഇന്ത്യൻ ജനത. ഇതിന്റെ ഭാഗമായി സർക്കാർ നിർദേശത്തെ തുടർന്ന് ജനങ്ങൾ വീട്ടിലിരിക്കുകയാണ്. കൊറോണ വൈറസ് പടർന്നു പിടിക്കുന്ന ഈ സാഹചര്യത്തിൽ രാജ്യത്തെ സാമ്പത്തിക സ്ഥിതിയെല്ലാം ശോകമായിരിക്കുകയാണ്. ഈ അവസ്ഥയിൽ നിന്നും രാജ്യത്തെ കൈപിടിച്ചുയർത്താൻ ജനങ്ങൾക്ക് മാത്രമാണ് കഴിയുക. ഇതിന്റെ ഭാഗമായി ഒരു മാസത്തെ ശമ്പളം സർക്കാരിനു നൽകുന്നതുമായി ബന്ധപ്പെട്ട ചർച്ചകൾ കൊഴുക്കുന്നതിനിടെ ആരാധകരേയും വിമർശകരേയും ഒരുപോലെ അമ്പരപ്പിച്ച് മുൻ ഇന്ത്യൻ ക്രിക്കറ്റ് താരവും ബിജെപി എം പിയുമായ ഗൗതം ഗംഭീർ.\nരണ്ടു വർഷത്തെ ശമ്പളമാണ് ഗംഭീർ പ്രധാനമന്ത്രിയുടെ കെയേഴ്സ് ഫണ്ടിലേക്ക് നൽകുന്നതായി അറിയിച്ചിരിക്കുന്നത്. ഈ രാജ്യത്തിനായി നിങ്ങൾക്ക് എന്തു ചെയ്യാനാകും എന്ന് ജനങ്ങൾ ചോദിക്കുന്നു. എന്റെ രാജ്യത്തിനായി എനിക്കും ചിലതൊക്കെ ചെയ്യാനാകും. ഞാൻ എന്റെ രണ്ടു വർഷത്തെ ശമ്പളം പ്രധാനമന്ത്രിയുടെ കെയേഴ്സ് ഫണ്ടിലേക്കു നൽകുന്നു. നിങ്ങളും മുന്നോട്ടു വരൂ എന്ന് ഗംഭീർ പറഞ്ഞു.\nനേരത്തെ, തന്റെ എംപി ഫണ്ടിൽനിന്ന് ഒരു കോടി രൂപ പ്രധാനമന്ത്രിയുടെ ദുരിതാശ്വാസ നിധിയിലേക്കു നൽകുന്നതായി ഗംഭീർ പ്രഖ്യാപിച്ചിരുന്നു. ഇതിനു പിന്നാലെയാണ് രണ്ട് വർഷത്തെ തന്റെ ശമ്പളം കൂടി നൽകുന്നതായി ഗംഭീർ പ്രഖ്യാപിച്ചത്. ക്രിക്കറ്റ് മേഖലയിൽ നിന്നും നിരവധി പേർ ഇതിനോടകം സഹായം വാഗ്ദാനം ചെയ്ത് രംഗത്തെത്തിയിരുന്നു.\nതുക പ്രഖ്യാപിക്കാതെയായിരുന്നു അനുഷ്കയും വിരാട് കോഹ്ലിയു സഹായം ചെയ്തത്. 80 ലക്ഷമായിരുന്നു രോഹിത് ശർമയും ഭാര്യയും നൽകിയത്. സുരേഷ് റെയ്ന (52 ലക്ഷം), സച്ചിൻ തെൻഡുൽക്കർ (50 ലക്ഷം), അജിൻക്യ രഹാനെ (10 ലക്ഷം) തുടങ്ങിയ ക്രിക്കറ്റ് താരങ്ങൾ സഹായം അറിയിച്ച് രംഗത്തെത്തുകയും ആരാധകർ അതിനെയെല്ലാം അഭിനന്ദിക്കുകയും ചെയ്തിരുന്നു.\nഅനേകം കോടി ആളുകളുടെ ജീവൻ നമ്മുടെ കയ്യിലാണ്, ചിന്തിച്ച് പ്രവർത്തിക്കാം, കൊറോണ സന്ദേശവുമായി ഏ ആർ റഹ്‌മാൻ\nഅടുത്ത ലേഖനം ആ സിക്സറിനെ കുറിച്ച് മാത്രം പറയുന്നതെന്തിന് ? കടുത്ത വിമർശനവുമായി ഗൗതം ഗംഭീർ


ചിക്കാഗോ സെന്റ് മേരിസ് ക്നാനായ പള്ളിയിൽ പ്രധാന തിരുനാളിന് കൊടിയേറി. Live on KVTV - KeralaVoice\nHome America ചിക്കാഗോ സെന്റ് മേരിസ് ക്നാനായ പള്ളിയിൽ പ്രധാന തിരുനാളിന് കൊടിയേറി. Live on KVTV\nPrevious article25th Wedding Anniversary of Simon and Bijimol\nNext articleപെട്ടിമുടി ദുരന്തം: മരണസംഖ്യ 55 ആയി\nഅമേരിക്കന് പ്രസിഡന്റ് തെരഞ്ഞെടുപ്പിന്റെ ഭാഗമായുള്ള ആദ്യ സ്ഥാനാര്‍ത്ഥി സംവാദം ഇന്ന്.\nവിന്‍സന്റ് ബോസ് മാത്യു ഫോമാ പ്രസിഡന്റ് സ്ഥാനത്തേക്ക് മത്സരിക്കും\nഉമ്മന് ചാണ്ടി – അമേരിക്കയില് ഐഒസി പ്രവര്‍ത്തനങ്ങള്‍ക്കു തുടക്കം കുറിച്ച അതുല്യ പ്രതിഭ ; ജയചന്ദ്രന് രാമകൃഷ്ണന്


സുവര്‍ണ ക്ഷേത്രത്തില് ടിക് ടോക്ക് നിരോധിച്ചു | Tik-Tok Prohibited Selfies Videos Banned Inside Amritsars Golden Temple\nGolden temple, First Published 9, Feb 2020, 10:54 AM IST\nസുവര്‍ണ ക്ഷേത്രവും, മറ്റ് സിഖ് പുണ്യ കേന്ദ്രങ്ങളും, ചരിത്രപരമായ ഗുരുദ്വാരകളുടെയും സംരക്ഷണവും മേല്‍നോട്ടവും എസ്ജിപിസിയാണ്.\nചണ്ഡിഗഢ്: സിഖ് മതസ്ഥരുടെ പുണ്യ ക്ഷേത്രമായ സുവര്‍ണ ക്ഷേത്രത്തില് മൊബൈല് വിലക്ക് കൊണ്ടുവരുമെന്ന വാര്‍ത്തകള്‍ക്ക് പിന്നാലെ സുവര്‍ണ ക്ഷേത്ര പരിസരത്ത് ടിക് ടോക് വീഡിയോ ചിത്രീകരിക്കുന്നത് വിലക്കി സുവര്‍ണ്ണക്ഷേത്ര നടത്തിപ്പുകാര് എസ്ജിപിസി( ഷിരോമണി ഗുരുദ്വാര പര്‍വന്ദക് കമ്മിറ്റി). ശനിയാഴ്ചയാണ് പുണ്യ ക്ഷേത്ര പരിസരത്ത് ടിക് ടോക് വീഡിയോകള് നിരോധിച്ച് കൊണ്ട് നോട്ടീസ് പതിച്ചത്.\nസുവര്‍ണ ക്ഷേത്രവും, മറ്റ് സിഖ് പുണ്യ കേന്ദ്രങ്ങളും, ചരിത്രപരമായ ഗുരുദ്വാരകളുടെയും സംരക്ഷണവും മേല്‍നോട്ടവും എസ്ജിപിസിയാണ്. സുവര്‍ണ ക്ഷേത്രത്തിന്റെ പുറത്തായി ടിക് ടോക് വീഡിയോകള് നിരോധിച്ചുകൊണ്ടുള്ള നോട്ടീസ് പതിച്ചു. സുവര്‍ണ ക്ഷേത്രത്തിലെത്തുന്നവര് വീഡിയോ ചിത്രീകരിക്കുന്നത് തടയാന് വൊളന്റീയര്‍മാരെയും പ്രത്യേകം നിയോഗിച്ചിട്ടുണ്ട്.\nറൊമാന്റിക്-വള്‍ഗര് ഗാനങ്ങളുടെ അകമ്പടിയോടെ സുവര്‍ണ ക്ഷേത്ര പരിസരത്തു നിന്ന് വീഡിയോ ചിത്രീകരിച്ചത് സാമൂഹ്യമാധ്യമങ്ങളില് വൈറലായിരുന്നു. ഇതോടെയാണ് വീഡിയോ ചിത്രീകരണത്തിന് വിലക്ക് കൊണ്ടുവന്നത്.\nഇത്തരത്തില് വീഡിയോ പുറത്തുവിട്ടതില് സുവര്‍ണ ക്ഷേത്രത്തിന്‍റെ ചീഫ് മാനേജര് പോലീസില് പരാതിയും നല്‍കിയിട്ടുണ്ട്. വീഡിയോ ചിത്രീകരിക്കുന്നത് നിര്‍ത്തിയില്ലെങ്കില് സുവര്‍ണ ക്ഷേത്ര പരിസരത്ത് മൊബൈല് ഫോണുകള് വിലക്കുമെന്നാണ് അകല് തഖ്ത് ജതേത്തദര് കഴിഞ്ഞ ദിവസം വ്യക്തമാക്കിയത്.\nTik-Tok Prohibited Selfies\nmritsar's Golden Temple\nവീട്ടിലെ ഒരു മുറി എങ്കിലും ’ടെക്നോളജി ഫ്രീ’ ആയിരിക്കണം; കുട്ടികള്‍ക്ക് ഉപദേശവുമായി പ്രധാനമന്ത്രി\nകൊവിഡ് 19: സൗദിയിൽ ഇന്ന് മൂന്ന് മരണം; പുതുതായി 355 പേർക്ക് രോഗം


വയല്‍കിളി നേതാവ് സുരേഷ് കീഴാറ്റൂരിന് നേരെ ആക്രമണം; പിന്നില് സിപിഐഎമ്മെന്ന് ആരോപണം\nവയല്‍കിളി നേതാവ് സുരേഷ് കീഴാറ്റൂരിന് നേരെ ആക്രമണം. പിന്നില് സിപിഐഎമ്മാണെന്നാണ് ആരോപണം. ആക്രമണത്തില് പരിക്കേറ്റ സുരേഷ് കീഴാറ്റൂരിനെ ആശുപത്രിയില് പ്രവേശിപ്പിച്ചു. റോഡില് വെച്ച് സിപിഐഎം പ്രവര്‍ത്തകര് തടഞ്ഞുനിര്‍ത്തി മര്‍ദിച്ചുവെന്നാണ് പരാതി. സംഭവത്തില് തളിപറമ്പ് പൊലീസ് കേസെടുത്തു. കീഴാറ്റുരില് വയല്‍കിളി സ്ഥാനാര്‍ത്ഥിയായിരുന്നു ലത സുരേഷ് 140 വോട്ടുകള്‍ക്കായിരുന്നു തളിപ്പറമ്പ് നഗരസഭ 30 ഡിവിഷനില് സിപിഐഎം സ്ഥാനാര്‍ത്ഥി പി വത്സലക്കെതിരെ തോറ്റത്. സുരേഷ് കീഴാറ്റൂരിന്റെ ഭാര്യയായ ലത ഫുട്‌ബോള് ചിഹ്നത്തിലായിരുന്നു മത്സരിച്ചത്. വയല്‍ക്കിളി സമരത്തിന് നേതൃത്വം കൊടുത്തവരും പ്രവര്‍ത്തകരും ഉള്‍പ്പെടുന്ന […]\n16 Dec 2020 9:56 PM GMT\nവയല്‍കിളി നേതാവ് സുരേഷ് കീഴാറ്റൂരിന് നേരെ ആക്രമണം. പിന്നില് സിപിഐഎമ്മാണെന്നാണ് ആരോപണം. ആക്രമണത്തില് പരിക്കേറ്റ സുരേഷ് കീഴാറ്റൂരിനെ ആശുപത്രിയില് പ്രവേശിപ്പിച്ചു.\nറോഡില് വെച്ച് സിപിഐഎം പ്രവര്‍ത്തകര് തടഞ്ഞുനിര്‍ത്തി മര്‍ദിച്ചുവെന്നാണ് പരാതി. സംഭവത്തില് തളിപറമ്പ് പൊലീസ് കേസെടുത്തു.\nകീഴാറ്റുരില് വയല്‍കിളി സ്ഥാനാര്‍ത്ഥിയായിരുന്നു ലത സുരേഷ് 140 വോട്ടുകള്‍ക്കായിരുന്നു തളിപ്പറമ്പ് നഗരസഭ 30 ഡിവിഷനില് സിപിഐഎം സ്ഥാനാര്‍ത്ഥി പി വത്സലക്കെതിരെ തോറ്റത്. സുരേഷ് കീഴാറ്റൂരിന്റെ ഭാര്യയായ ലത ഫുട്‌ബോള് ചിഹ്നത്തിലായിരുന്നു മത്സരിച്ചത്.\nവയല്‍ക്കിളി സമരത്തിന് നേതൃത്വം കൊടുത്തവരും പ്രവര്‍ത്തകരും ഉള്‍പ്പെടുന്ന കീഴാറ്റൂര് വാര്‍ഡില് ആകെ 690 വോട്ടര്‍മാരാണുള്ളത്. സിപിഐഎമ്മിന് 420 വോട്ടിന്റെ ലീഡുണ്ടായിരുന്ന പാര്‍ട്ടി ഗ്രാമത്തിലെ ഈ തോല്‍വി ജയമായാണ് കാണുന്നതെന്നായിരുന്നു സുരേഷ് കീഴാറ്റൂരിന്റെ പ്രതികരണം.


പുരുഷന്മാർ ശ്രദ്ധിക്കുക; ലൈംഗിക അവയവത്തിന് ദോഷകരമാകുന്ന 10 ശീലങ്ങൾ ഇവയാണ്\nHome/Life Style/Health & Fitness/പുരുഷന്മാർ ശ്രദ്ധിക്കുക; ലൈംഗിക അവയവത്തിന് ദോഷകരമാകുന്ന 10 ശീലങ്ങൾ ഇവയാണ്\nഇത് നിങ്ങളുടെ ആരോഗ്യകരമായ ലൈംഗിക ശേഷി ഇല്ലാതാക്കും\nSep 14, 2018, 11:59 am IST\nപുരുഷന്മാരുടെ പല ശീലങ്ങളും അവരുടെ ആരോഗ്യത്തെ തന്നെയാണ് ബാധിക്കുന്നത്. എന്നാൽ ചില ശീലങ്ങൾ അവരുടെ ലൈംഗിക അവയവത്തിനെത്തന്നെ ദോഷകരമായി ബാധിക്കുന്ന സാഹചര്യങ്ങൾ ഉണ്ടാകുന്നുണ്ട്. ഇത്തരത്തിൽ മാറ്റപ്പെടേണ്ട ശീലങ്ങൾ എന്തെല്ലമെന്ന് നോക്കാം.\nഇത് നിങ്ങളുടെ ആരോഗ്യകരമായ ലൈംഗിക ശേഷി ഇല്ലാതാക്കും. ക്രമത്തിൽ കൂടുതൽ മദ്യം ഉള്ളിൽ ചെന്നാൽ അത് ഒരു വിഷമായി പ്രവർത്തിക്കുകയും, നിങ്ങളുടെ ലൈംഗിക ശേഷി എന്നന്നേയ്ക്കുമായി നഷ്ടമാകുവാൻ കാരണമാകുകയും ചെയ്യും. മദ്യപാനം കുറയ്ക്കുകയാണ് ഇതിനൊരു പരിഹാരം.\nലൈംഗിക ഉത്തേജനത്തിന് കാലതാമസം ഉണ്ടാകുന്നതിന് അന്തരീകവും ബാഹ്യവുമായ കാരണങ്ങൾ ഉണ്ടാകാം എന്നാണ് ആരോഗ്യ വിദഗ്ദ്ധർ പറയുന്നത്. ഇതിന്റെ പരിഹാരത്തിനായി ഉപയോഗിച്ച് വരുന്ന മരുന്നുകൾ ചിലർക്ക് ലൈംഗികമായ പാർശ്വഫലങ്ങൾ ഉണ്ടാക്കും. മാത്രമല്ല മരുന്നുകൾ മാറി മാറി ഉപയോഗിക്കുന്നതും ശരിയായ രീതി അല്ല.\nRead also:പകല് ഉറങ്ങുന്നവര് ശ്രദ്ധിക്കുക ; ഈ രോഗത്തിന് നിങ്ങൾ അടിമപ്പെട്ടേക്കും !\nസമയം എടുത്തുള്ള ഉത്തേജനം സ്വയംഭോഗ സമയത്ത് ഉണ്ടാകാതിരിക്കുകയും എന്നാൽ പങ്കാളിയുമായി ലൈംഗിക ബന്ധത്തിലേർപ്പെടുമ്പോൾ അനുഭവപ്പെടുകയും ചെയ്താൽ ഇതൊരു മാനസിക പ്രശ്നമായിരിക്കാം. അമിത ഉൽകണ്ഠ, മാസീകപിരിമുറുക്കം, വിഷാദം തുടങ്ങിയവ ജീവിതത്തിലെ എല്ലാ അവസ്ഥകളെയും ദോഷകരമായി ബാധിക്കും, അതിനാൽ ഒരു ഡോക്ടറുടെ ഉപദേശം തേടുന്നതാണ് ഇക്കാര്യത്തിൽ ഉത്തമം.\nഭൂരിപക്ഷം പുരുഷന്മാരും അഭിമുഖീകരിക്കുന ഒരു പ്രശ്നമാണിത്. ഇടയ്ക്കിടക്ക് ഇങ്ങനെ സംഭവിക്കുന്നത് അവരിൽ നിരാശ ഉളവാക്കും. പക്ഷേ ഇത് പരിഹരിക്കാൻ കഴിയുന്ന പ്രശ്നം ആണ്. ലൈംഗീക ബന്ധത്തിലേർപ്പെടുന്നതിന് മുൻപ് സ്വയം ഭോഗം ചെയ്യുന്നത് ഗുണം ചെയ്യും. കൂടാതെ തീവ്രപ്രതികരണം ഉണ്ടാകുമ്പോൾ നിരോധന ഉറ ഉപയോഗിക്കുകയും ചെറിയ ഇടവേള നൽകിയുള്ള രീതികൾ പരീക്ഷിക്കുന്നതും ഇതിനൊരു പരിഹാരമായി നിർദ്ദേശിക്കപ്പെടുന്നുണ്ട്. എന്നാൽ ഇതൊരു ഗുരുതര പ്രശ്നമായി മാറിയിട്ടുണ്ടെങ്കിൽ ഒരു വൈദ്യ പരിശോധന അനിവാര്യമായിരിക്കും.\nലിംഗോദ്ധാരണ സമയത്ത് ലിംഗത്തിനുണ്ടാകുന്ന ചെറിയ വളവ് പൊതുവായ ശാരീരിക ഘടന കൊണ്ടാണ്. ‘ആരും പൂർണ്ണരല്ല’ എന്ന പഴമൊഴി ഇവിടെ പ്രസക്തം. ലൈംഗിക ബന്ധത്തിന്റെ അവസാനഘട്ടത്തിൽ രക്തക്കുഴലുകൾ വികസിക്കുകയും തുറക്കുകയും ചെയുന്നതിലൂടെ രക്തം ധമനികളിലേയ്ക്ക് കുതിച്ചെത്തും; ഈ അവസരത്തിൽ രക്ത പ്രവാഹം ഈ വളവിൽ തടസ്സപ്പെടുകയും ആ മർദ്ദത്തിൽ ലിംഗോദ്ധാരണം നടക്കുകയുമാണ് ചെയ്യുന്നത്. നിങ്ങളുടെ ലൈംഗീക അവയവത്തിന്റെ വളവ് അതിനടിയിലുള്ള തൊലിയുടെ സ്ഥിതിയുമായി ബന്ധപ്പെട്ടിരിക്കുന്നു.\nലിംഗത്തിനടിയിൽ കാണുന്ന ഈ ചർമ്മഭാഗം (Crus) പലരിലും വ്യതസ്ഥമായിരിക്കാം. നീളം കുറഞ്ഞ ചർമ്മഭാഗമുള്ള പുരുഷന്മാരുടെ ലിംഗം സാധരണയായി ഉദ്ധാരണ സമയത്ത് താഴേയ്ക്ക് നിവർന്ന് നിൽക്കുന്നതായും, നീളമുള്ള ചർമ്മഭാഗമുള്ളവരിൽ ലിംഗം ഉദ്ധാരണസമയത്ത് മുകളിലേയ്ക്ക് നിവർന്ന് നേർരേഖയിൽ കാണപ്പെടുകയും ചെയ്യും. ചിലപ്പോൾ ലിംഗം ഇടത്തേയ്ക്കും വലത്തേയ്ക്കും വളഞ്ഞ് നിൽക്കുന്നതായും പറയപ്പെടുന്നു, പക്ഷേ ഇതെല്ലാം സാധാരണമായ, പ്രശ്നങ്ങൾ ഇല്ലാത്ത രീതികളാണ്.\nലോക്സഭാ തെരഞ്ഞെടുപ്പ്: കൊല്ലത്ത് അട്ടിമറി നടക്കുമെന്ന് സര്‍വേ\nനൂറ് കുപ്പി വിദേശമദ്യം പിടികൂടി\nയൂണിവേഴ്സിറ്റി അസിസ്റ്റന്റ് പരീക്ഷ എഴുതുന്നത്6ലക്ഷത്തിലേറെ പേർ\nഷൂട്ടിങ്ങിനിടെ ബോളിവുഡ് നടന് പരിക്കേറ്റു\nവടകരയില് സ്വതന്ത്ര സ്ഥാനാര്‍ത്ഥിക്ക് നേരെ കൈയ്യേറ്റ ശ്രമം


വീടിനു പുറത്ത് മരം കടപുഴകി വീണു : Deepika.com Nattu Visesham\nഅമ്പൂരി: ശക്തമായ കാറ്റിൽ വീടിനു പുറത്ത് മരം കടപുഴകി വീണു. അമ്പൂരി ചീനിക്കാല ത്രി ക്കാര്‍ത്തികയില് ജലജയുടെ വീടിന് പുറത്താണ് റബര് മരം കടപുഴകി വീണ നാശമുണ്ടായത്. മരം വീണതിന്‍റെ ആഘാതത്തില് വാട്ടര് ടാങ്ക്, പാരപ്പറ്റ്, ചുവരുകള് എന്നിവയ്ക്ക് കേടുപാട് സംഭവിച്ചു .\nഅപകടം സംഭവിക്കുമ്പോള് ജലജയുടെ ഒരു വയസു പ്രായമുള്ള ചെറുമകള് ഉള്‍പ്പെടെ അഞ്ചു പേര് വീട്ടിനുള്ളില് ഉണ്ടായിരുന്നു. മരം വീഴുന്ന ശബ്ദം കേട്ട് പുറത്തേക്ക് ഇറങ്ങി ഓടിയതിനാൽ അപകടം ഒഴിവായി.മരം കടപുഴകി വീഴുമ്പോൾ വൈദ്യുതി കമ്പികളും വീടിന് പുറത്ത്പതിച്ചു.\nവീടിനു ചുറ്റും നില്‍ക്കുന്ന സമീപ വസ്തുവിലെ മരങ്ങള് മുറിച്ചുമാറ്റി നല്‍കണമെന്ന് വസ്തു ഉടമയ്ക്കും പഞ്ചായത്തിലും പരാതി നല്‍കിയിട്ട് യാതൊരു നടപടിയും ഉണ്ടായില്ലെന്ന് ജലജ പറഞ്ഞു.\nപോത്തൻകോട് : കഴിഞ്ഞ ദിവസമുണ്ടായ ശക്തമായ കാറ്റിലും മഴയിലും വീടിന്‍റെ ചുറ്റുമതിൽ ഇടിഞ്ഞു വീണു. മയിലാടുംമുകൾ ലീലാ ഭവനിൽ വാസുദേവൻ പിള്ളയുടെ വീടിന്‍റെ സംരക്ഷണ ഭിത്തിയാണ് കനത്ത മഴയിൽ തകർന്നു വീണത്. റോഡ് നിർമാണത്തിന്‍റെ ഭാഗമായി മതിലിന്‍റെ ഒരുവശം ഇടിച്ച് താഴ്ത്തിരുന്നു.


girl death | Newsthen l The news interactive\nഉത്തര്‍പ്രദേശില് നിന്ന് ആറു ദിവസം മുമ്പ് കാണാതായ പെണ്‍കുട്ടിയുടെ മൃതദേഹം കുഴിച്ചിട്ട നിലയില്. അയല്‍വാസിയുടെ വീടിന് സമീപമാണ് മൃതദേഹം കുഴിച്ചിട്ട നിലയില് കണ്ടെത്തിയത്. സംഭവവുമായി ബന്ധപ്പെട്ട് 22കാരനായ…\nഫെയ്‌സ്ബുക്കിലൂടെ പരിചയപ്പെട്ട ചെറുപ്പക്കാരനെ കാണാന് എറണാകുളത്തെത്തിയ പെണ്‍കുട്ടി ഹോട്ടല് മുറിയില് മരണപ്പെട്ട വാര്‍ത്ത ഞെട്ടലോടെയാണ് മലയാളി കേട്ടത്. ജോലിക്കുള്ള ഇന്റര്‍വ്യൂവിന് വേണ്ടിയാണ് എറണാകുളത്തേക്ക് പോകുന്നതെന്നാണ് പെണ്‍കുട്ടി വീട്ടില്…\nഹോട്ടല് മുറിയില് രക്തം വാര്‍ന്ന് പെണ്‍കുട്ടിക്ക് ദാരുണ അന്ത്യം. സംഭവത്തിലെ പ്രതിയായ ഗോകുലിനെ പോലീസ് കസ്റ്റഡിയിലെടുത്തു. സഹോദരങ്ങളുടെ ഓണ്‍ലൈന് പഠനത്തിനായി വാങ്ങിയ സ്മാര്‍ട്ട് ഫോണാണ് എഴുപുന്ന സ്വദേശിയായ…


എന്ത് കൊണ്ട് കെ.സി വേണുഗോപാല്!; രാഹുല് ഗാന്ധി വിശ്വസ്തനെ കൂടുതല് ചേര്‍ത്തു പിടിക്കുമ്പോള് • Suprabhaatham\nഎന്ത് കൊണ്ട് കെ.സി വേണുഗോപാല്!; രാഹുല് ഗാന്ധി വിശ്വസ്തനെ കൂടുതല് ചേര്‍ത്തു പിടിക്കുമ്പോള്\nJanuary 24, 2019 | 4:37 pm IST\nആലപ്പുഴ: കെ.സി വേണുഗോപാല് എം.പി എന്തുകൊണ്ട് ദേശീയ രാഷ്ട്രീയത്തില് കൂടുതല് കരുത്തനായി മാറുന്നു. രാഹുല് ഗാന്ധി എ.ഐ.സി.സി അധ്യക്ഷനായി ചുമതല ഏറ്റെടുത്തതിന് പിന്നാലെ എ.ഐ.സി.സിയില് ഉണ്ടായ ഓരോ അഴിച്ചുപണിയിലും കെ.സി വേണുഗോപാലിന്റെ ഗ്രാഫ് മുകളിലേക്കാണ്. എ.ഐ.സി.സി ജനറല് സെക്രട്ടറിയായി. പ്രവര്‍ത്തക സമിതി അംഗമായി. ദാ ഇപ്പോ രാഹുല് ഗാന്ധി സഹോദരി പ്രിയങ്ക ഗാന്ധിയെ ജനറല് സെക്രട്ടറിയാക്കി ഉത്തര്‍പ്രദേശിലേക്ക് നിയോഗിക്കുമ്പോള് സംഘടനയുടെ ചുമതലയുള്ള ജനറല് സെക്രട്ടറിയായി കെ.സി വേണുഗോപാല് മാറിയിരിക്കുന്നു.\nവേണുഗോപാലിന്റെ രാഷ്ട്രീയ ഗ്രാഫിലെ ഈ വളര്‍ച്ച സംസ്ഥാന കോണ്‍ഗ്രസിലെ നേതാക്കള്‍ക്ക് ദഹിക്കുന്നതല്ല. യുവത്വത്തിന്റെ പ്രസരിപ്പും തന്ത്രജ്ഞതയും പ്രവര്‍ത്തന മികവും തന്നെയാണ് കെ.സിയെ രാഹുലിന്റെ പ്രിയപ്പെട്ടവനാക്കിയത് എന്നതില് സംശയമില്ല. ഗോവയിലേക്കായിരുന്നു ആദ്യ ദൗത്യം. അവിടെ ദിഗ് വിജയ സിങിന്റെ സഹായി മാത്രമായിരുന്നു. എന്നാല്, ഗോവയില് നിന്നും കര്‍ണാടകയിലേക്കുള്ള ദൂരത്തില് കെ.സി സ്വതന്ത്രനാക്കപ്പെട്ടു. കെ.സിയുടെ വാക്കുകളും തന്ത്രങ്ങളും നഷ്ടപ്പെട്ടു പോകുമായിരുന്ന സംസ്ഥാന ഭരണം കോണ്‍ഗ്രസിന് തിരികെ നല്‍കി. സംഖ്യ സര്‍ക്കാര് ഓരോ പ്രതിസന്ധികള് നേരിടുമ്പോഴും കെ.സി വേണുഗോപാല് തന്ത്രങ്ങളൊരുക്കി അതിനെയെല്ലാം അതിജീവിപ്പിച്ചു. ഓപ്പറേഷന് താമര വീണ്ടും ഞെട്ടറ്റു വീണത് കെ.സിയുടെ ഇടപെടലുകള് തന്നെയായിരുന്നു. രാജസ്താനില് ഭരണം ഉറപ്പിക്കാന് തന്ത്രങ്ങളൊരുക്കിയതും കെ.സി വേണുഗോപാല് തന്നെയായിരുന്നു.\nമോദി ഭരണത്തെ വീഴ്ത്താന് പോരിനിറങ്ങുമ്പോള് എ.ഐ.സി.സിയില് സംഘടന ചുമതല വഹിക്കാന് വിശ്വസ്തന് വേണമെന്നത് രാഹുല് ഗാന്ധിയുടെ മാത്രം തീരുമാനമായിരുന്നു. മുതിര്‍ന്ന ഒട്ടേറെ നേതാക്കള് മുന്നില് നില്‍ക്കേ രാഹുല് കണ്ടെത്തിയത് കെ.സി വേണുഗോപാലിനെ. ഒരിക്കലും മുതിര്‍ന്ന നേതാക്കള്‍ക്ക് ഈ സ്ഥാനാരോഹണം ദഹിക്കുന്നതല്ല. പക്ഷെ, രാഹുലിന്റെ വിശ്വസ്തന് എ.ഐ.സി.സി ആസ്ഥാനത്തെ രണ്ടാമനായി മാറുകയാണ്. ലീഡറിന് ശേഷം കണ്ണൂരില് നിന്നും ദേശീയ കോണ്‍ഗ്രസ് രാഷ്ട്രീയത്തില് കെ.സി വേണുഗോപാല് കിംഗ് മേക്കറായി മാറി എന്നതാണ് ഈ സ്ഥാനാരോഹണം തെളിയിക്കുന്നത്.\nരാഷ്ട്രീയ വളര്‍ച്ചയുടെ ഓരോഘട്ടങ്ങളിലും പ്രവര്‍ത്തന മികവ് തന്നെയാണ് കെ.സി വേണുഗോപാലിന് തുണയായത്. കണ്ണൂരില് നിന്നും സംസ്ഥാന കോണ്‍ഗ്രസ് രാഷ്ട്രീയത്തിലേക്ക് ചുവടുവെച്ചത് ലീഡറുടെ കൈപിടിച്ചാണ്. കെ.എസ്.യു സംസ്ഥാന പ്രസിഡന്റും യൂത്ത് കോണ്‍ഗ്രസ് പ്രസിഡന്റുമായി വേണുഗോപാല് മികവ് തെളിയിച്ചു. ആലപ്പുഴ മണ്ഡലത്തെ രണ്ടു തവണ നിയമസഭയില് പ്രതിനിധീകരിച്ചു. സംസ്ഥാന ടൂറിസം ദേവസ്വം മന്ത്രിയായി.\n2009ല് ആദ്യമായി ലോകസഭാംഗമായി. മന്‍മോഹന് സിങ് മന്ത്രിസഭയില് വ്യോമയാന സഹമന്ത്രിയും പിന്നീട് ഊര്‍ജ സഹമന്ത്രിയുടെ ചുമതലയും നിര്‍വഹിച്ചു. 2014 ലും ആലപ്പുഴയില് നിന്നും വിജയിച്ച കെ.സി ലോകസഭയിലേക്ക് മൂന്നാം അങ്കത്തിനുള്ള ഒരുക്കത്തിലാണ്. 2017 ഏപ്രിലില് ആണ് എ.ഐ.സി.സി ജനറല് സെക്രട്ടറിയാവുന്നത്. കര്‍ണാടകയുടെ ചുമതലക്കാരനായി. പ്രവര്‍ത്തക സമിതി അംഗമായി. ഒടുവില് എ.ഐ.സി.സി ആസ്ഥാനത്ത് സംഘടന ചുമതലയുള്ള ജനറല് സെക്രട്ടറിയായും ഒടുവില് നിയോഗിക്കപ്പെട്ടു.


koottikkal landslide7missing കൂട്ടിക്കലിൽ ഉരുൾപൊട്ടൽ\nBy : Basith October 16, 2021 comments\nകോട്ടയം ജില്ലയിലെ കൂട്ടിക്കൽ പ്ലാപ്പള്ളി ഭാഗത്തുണ്ടായ ഉരുൾപൊട്ടലിൽ ഏഴ് പേരെ കാണാതായി.3വീടുകൾ ഒലിച്ചുപോയി. പുലർച്ചെ മുതൽ പെയ്യുന്ന ശക്തമായ മഴയെത്തുടർന്നാണ് ഉരുൾപൊട്ടലുണ്ടായത്. പൂഞ്ഞാർ തെക്കേക്കരയിലും മുണ്ടക്കയത്തുമൊക്കെ ഉരുൾപൊട്ടൽ ഉണ്ടായെങ്കിലും അത് തീവ്രത കുറഞ്ഞവ ആയിരുന്നു. എന്നാൽ, കൂട്ടിക്കലിൽ ഉണ്ടായത് ശക്തമായ ഉരുൾപൊട്ടലാണ്. (koottikkal landslide7missing)\nവിവിധയിടങ്ങളിൽ ഉരുൾപൊട്ടലുണ്ടായി മീനച്ചിലാറ്റിലേക്കും മണിമലയാറ്റിലേക്കും വെള്ളം ഇരച്ചെത്തിയാണ് ജില്ലയിൽ വെള്ളപ്പൊക്കമുണ്ടായത്. വെള്ളപ്പൊക്കത്തിൽ വീടുകളിൽ വെള്ളം കയറുകയും വാഹനങ്ങളും കോഴി ഫാമുകളും അടക്കമുള്ളവ ഒഴികിപ്പോവുകയും ചെയ്തു. ഇതിനകം നൂറോളം ദുരിതാശ്വാസ ക്യാമ്പുകളാണ് ജില്ലയിൽ തുറന്നിരിക്കുന്നത്. കൂട്ടിക്കൽ നഗരവും മുണ്ടക്കയം നഗരവും ഒറ്റപ്പെടുന്ന സാഹചര്യമാണ് ഉള്ളത്.\nRead Also : മലമ്പുഴ അണക്കെട്ട് ഉടൻ തുറക്കും; കോട്ടയത്ത് മഴക്കെടുതി രൂക്ഷം\nസംസ്ഥാനത്ത് വിവിധ ഭാഗങ്ങളിൽ മഴക്കെടുത്തി തുടരുകയാണ്. കോട്ടയം ജില്ലയിലാണ് ഏറെ കെടുതികൾ റിപ്പോർട്ട് ചെയ്യുന്നത്. കൂട്ടിക്കലിൽ രക്ഷാപ്രവർത്തനത്തിന് പൊലീസിനെയും ഫയർ ഫോഴ്സിനെയും നിയോഗിച്ചു. ഒറ്റപെട്ട കുടുംബങ്ങളെ മാറ്റി താമസിപ്പിക്കും. ഈരാറ്റുപേട്ട-പാല റോഡിൽ വെള്ളം കയറിത്തുടങ്ങി. അരുവിത്തുറ പാലം മുങ്ങി. പനക്കപ്പാലത്ത് റോഡിൽ വെള്ളം കയറി.\nകോട്ടയം ജില്ലയിലെ മഴക്കെടുതിയിൽ പെട്ടു പോയവരെ രക്ഷിക്കാൻ എയർ ലിഫ്റ്റിങ് ആവശ്യപ്പെട്ടിട്ടുണ്ടെന്ന് മന്ത്രി വിഎൻ വാസവൻ. കുടുങ്ങിക്കിടക്കുന്നവരെ ടോറസിൽ കൊണ്ടുവരാനുള്ള ശ്രമവും നടത്തുന്നുണ്ട്. ചില പ്രദേശത്ത് ആളുകളെ മാറ്റിപ്പാർപ്പിക്കുകയാണ്. സർക്കാർ സംവിധാനങ്ങൾ ഒറ്റക്കെട്ടായി രംഗത്തുണ്ട്. ഈരാറ്റുപേട്ടയിൽ രക്ഷാപ്രവർത്തനത്തിനിടെ തഹസിൽദാർ ഒറ്റപ്പെട്ടു പോയി. ഇദ്ദേഹത്തെ രക്ഷിക്കാൻ പൊലീസും ഫയർ ഫോഴ്സും അങ്ങോട്ട് പൊയ്ക്കൊണ്ടിരിക്കുകയാണെന്നും മന്ത്രി പറഞ്ഞു.\nഇവിടങ്ങളിലൊക്കെ താത്കാലിക ക്യാമ്പുകൾ ആരംഭിച്ചിട്ടുണ്ട്. ആളുകളെ അവിടേക്ക് മാറ്റിയിട്ടുണ്ട്. പ്രതീക്ഷിക്കാത്ത ചില ഇടങ്ങളിൽ ഉരുൾപൊട്ടലുണ്ടായി. ഇവരെ രക്ഷപ്പെടുത്താനുള്ള ശ്രമങ്ങൾ ആരംഭിച്ചിട്ടുണ്ട് എന്നും അദ്ദേഹം കൂട്ടിച്ചേർത്തു.\nStory Highlights : koottikkal landslide7missing\nRead more on: landslide | missing\nകോട്ടയം മ്ലാക്കരയില് ഉരുള്‍പൊട്ടല്; പത്ത് കുടുംബങ്ങളെ മാറ്റിപ്പാര്‍പ്പിച്ചു


കൊളസ്ട്രോൾ കുറയ്ക്കുമോ..? പ്രായമായവർക്കും സുഹൃത്ത്; ഹൃദയത്തിനു കരുത്തായ് ഓറഞ്ച് - Rashtradeepika : Rashtradeepika\nകൊളസ്ട്രോൾ കുറയ്ക്കുമോ..? പ്രായമായവർക്കും സുഹൃത്ത്; ഹൃദയത്തിനു കരുത്തായ് ഓറഞ്ച്\nധാരാളം വിറ്റാമിനുകളുടെയും പോഷകങ്ങളുടെയും സങ്കേതമാണ് ഓറഞ്ച്. രുചികരം.വിറ്റാമിൻ എ, ബി, സി, കാൽസ്യം, മഗ്നീഷ്യം, പൊട്ടാസ്യം, ഫോസ്ഫറസ് തുടങ്ങി നിരവധി പോഷകങ്ങൾ ഓറഞ്ചിലുണ്ട്. 170 ൽപരം ഫൈറ്റോകെമിക്കലുകളും 60 ൽപരം ഫ്ളേവനോയിഡുകളും അതിലുണ്ട്. ഇവയുടെ ആന്‍റി ഇൻഫ്ളമേറ്ററി(നീർവീക്കം തടയുന്നു), ആന്‍റി ഓക്സിഡന്‍റ് സ്വഭാവം രോഗങ്ങൾ തടയുന്നു. യുവത്വം നിലനിർത്തുന്നു.\nവിറ്റാമിൻ സിയാണ് ഓറഞ്ചിന്‍റെ ആരോഗ്യപരമായ സിദ്ധികൾക്ക് അടിസ്ഥാനം. വിറ്റാമിൻ സി സപ്ലിമെന്‍റുകൾ കഴിക്കുന്നതിനേക്കാൾ ഫലപ്രദം ഒരു ഗ്ലാസ് ഓറഞ്ച് ജ്യൂസ് കഴിക്കുന്നതാണെന്ന് ഇറ്റലിയിൽ നടത്തിയ ഒരു പഠനം പറയുന്നു. അപ്പോൾ ഓറഞ്ച് ജ്യൂസ് എത്രവേണമെങ്കിലും കഴിക്കാം എന്നു ധരിക്കരുത്.. അമിതമായി ഓറഞ്ച് ജ്യൂസ് ശീലമാക്കിയാൽ പല്ലുകൾക്കു കേടുവരും.പല്ലിന്‍റെ ഇനാമലിനു കേടുവരുത്തും. ഓറഞ്ച് ജ്യൂസിലെ പഞ്ചസാരയുടെയും ആസിഡിന്‍റെയും സാന്നിധ്യമാണ് അതിന് ഇടയാക്കുന്നത്.


രണ്ട് കിളികൾ ഒരുമിച്ച് പോയ ദിവസം, ലാലേട്ടന്റെ അമ്മയുടെ ജന്മദിനത്തിൽ ഫോട്ടോയെടുക്കാൻ എത്തിയ അനീഷ് ഉപാസനയുടെ കുറിപ്പ് വൈറൽ ആകുന്നു..!! – Online Malayali\nരണ്ട് കിളികൾ ഒരുമിച്ച് പോയ ദിവസം, ലാലേട്ടന്റെ അമ്മയുടെ ജന്മദിനത്തിൽ ഫോട്ടോയെടുക്കാൻ എത്തിയ അനീഷ് ഉപാസനയുടെ കുറിപ്പ് വൈറൽ ആകുന്നു..!!\nBy David John On Aug 5, 2019\nഇന്ന് മലയാള സിനിമയുടെ വിസ്മയ നടൻ മോഹൻലാലിന്റെ അമ്മയുടെ ജന്മദിനം ആയിരുന്നു, അമ്മയുടെ ജന്മദിനാഘോഷത്തിന് ഫോട്ടോ എടുക്കാൻ എത്തിയ അനീഷ് ഉപാസനയുടെ കുറിപ്പ് ഇങ്ങനെ,\nരണ്ട് കിളികൾ ഒന്നിച്ചുപോയ ദിവസം\nRED FM നു വേണ്ടിയായിരുന്നു ഇന്ന് ഞാൻ ലാൽസാറിന്റെ വീട്ടിലെത്തിയത്. അമ്മയുടെ പിറന്നാൾ ദിവസമായിരുന്നിട്ടു പോലും ലാൽസാർ RED FM നു ഷൂട്ട് ചെയ്യാനുള്ള സമയം മാറ്റിവെച്ചിരുന്നു.\nകാലത്ത് പ്ലാൻ ചെയ്ത ഷൂട്ട് ചില അസൗകര്യങ്ങൾ കാരണം ഉച്ചയ്ക്ക് 12 മണിയിലേക്കു മാറ്റിയിരുന്നു. ഒരു 11.30 ആയപ്പോൾ ഞാൻ കലൂരിൽ നിന്നും ഇളമക്കരയിലേക്കു പുറപ്പെട്ടു. (അടുത്തായതു കൊണ്ടു)\nഎന്റെ കഷ്ടകാലത്തിനു ലാൽസാർ 11.30ക്ക് തന്നേ റെഡി ആയി.\nഅപ്പോഴാണ് ആ ഞെട്ടിക്കുന്ന കാഴ്ച ഞാൻ കാണുന്നത്. റോഡിനു കുറുകെ ഒരു വണ്ടി അനങ്ങാതെ കിടക്കുന്നു. ഒടുക്കത്തെ ബ്ലോക്കും പൊരിഞ്ഞ മഴയും കാറുകൾ പലവഴിക്ക് തിരിഞ്ഞു പോകുന്നു. ഞാനും ഒരു വഴിക്കു വണ്ടി തിരിച്ചു.\nഅതെന്റെ പെരുവഴിയായിരുന്നെന്നു ഞാൻ മനസിലാക്കിയില്ല. സമയം പോവാൻ തുടങ്ങി. എന്റെ സഹപ്രവർത്തകർ എന്നേ വിളിച്ചു കൊണ്ടേയിരിക്കുന്നു. വേഗം വാ ചേട്ടാ\nലാൽസാർ റെഡി ആയി പുറത്തിറങ്ങി നിൽക്കുന്നുണ്ട്. ഞങ്ങളുടെ കയ്യും കാലും വിറയ്ക്കുന്നുണ്ട്. അനീഷ് എത്തിയില്ലേ എന്നും ഇടയ്ക്ക് ഇടയ്ക്ക് ചോദിക്കുന്നുമുണ്ട്. കൂടെ റെഡ് fmലെ പാർവതിയുടെ കോളുകളും, കണ്ണിലെല്ലാം ഇരുട്ട് കയറുന്നു. ദേഷ്യംവരുന്നു. വഴികൾ വീണ്ടും വീണ്ടും തെറ്റിക്കൊണ്ടേയിരിക്കുന്നു. ഒരുപാട് കറങ്ങി ഞാൻ, ഒരു ഹമ്പും ഒഴിവാക്കിയില്ല. പലവഴികളും എന്റെ മുന്നിൽ തീരുന്നു. എന്റെ പോക്ക് കണ്ടു ആളുകൾ എന്നേ കട്ട തെറി വിളിക്കുന്നത് എനിക്ക് ഗ്ലാസ്സിലൂടെ കാണാമായിരുന്നു. എത്ര വേഗതയിൽ ഓടിച്ചിട്ടും\nഏകദേശം 20 മിനിറ്റെടുത്തു ഞാൻ ലാൽസാറിന്റെ വീട്ടിലെത്താൻ. വീടിന്റെ മുറ്റം നിറയെ പിറന്നാൾ ചടങ്ങിൽ പങ്കെടുക്കാനെത്തിയ അതിഥികളുടെ വാഹനങ്ങൾ. ഞാൻ കാറ് നിർത്തി ചാടി ഇറങ്ങി. മുണ്ട് ജുബ്ബയും ഇട്ടു എന്നെയും നോക്കി മുന്നിൽ തന്നേ നിൽക്കുന്ന ലാൽസാർ ഒരു വശത്ത്.\nപിറന്നാൾ ചടങ്ങിൽ പങ്കെടുക്കാൻ വന്ന ലാൽസാറിന്റെ ബന്ധുക്കളും സുഹൃത്തുക്കളും മറ്റൊരുവശത്തു.\nഞാൻ ഓടി ചെന്ന് : സാർ എനിക്ക് വഴിതെറ്റിപോയി\nലാൽസാർ : ഈ പ്രായത്തിലോ.??\n(സ്വതസിദ്ധമായ ചിരിയുണ്ടായിരുന്നു ആ പറച്ചിലിൽ) അപ്പൊ തന്നേ എന്റെ ആദ്യത്തെ കിളി പോയി. കാരണം അപാര ടൈമിംഗ് ആയിരുന്നു ആ കൗണ്ടറിനു, എല്ലാവർക്കും ചിരിപൊട്ടി.\nകൂടെ ലാൽസാർ എന്നേ സമാധാനപ്പെടുത്തുകയും പെട്ടെന്ന് തന്നേ ഞാൻ ഷൂട്ട് തീർക്കുകയും ചെയ്തു.\nഷൂട്ടിന് ശേഷം ലാൽസാർ : “അനീഷേ അമ്മയുടെ പിറന്നാളാണ് സദ്യ കഴിച്ചിട്ട് പോയാൽമതി” ഇത് കൂടി പറഞ്ഞപ്പോൾ എന്റെ രണ്ടാമത്തെ കിളിയും കൂടി പോയി.\nലാൽസാറിന്റെ കൂടെ ഭക്ഷണം കഴിക്കാനായി ഞങ്ങളിരുന്നപ്പോൾ കൂടെയുള്ള നിഖിലും ഹിമലും ചോദിച്ചു. ശെരിക്കും ഇവിടെ എന്താ ചേട്ടാ നടക്കണതെന്നു, എന്നേപ്പോലെ തന്നേ കൂടെവന്ന എല്ലാവർക്കും ഇതൊക്കെ ഒരത്ഭുതമായിരുന്നു.\nഅങ്ങനെ ലാൽസാർ സുചിത്രമാം പ്രണവ് വിസ്മയ ലാൽസാറിന്റെ അമ്മ ആന്റണിച്ചേട്ടൻ അനിലേട്ടൻ ബന്ധുക്കൾ സഹപ്രവർത്തകർ സുഹൃത്തുക്കൾ എല്ലാവരുടെയും ഒപ്പമിരുന്നു ഞാൻ സദ്യയും കഴിച്ചു. അങ്ങനെ പോയകിളികൾ എല്ലാം ഞാൻ തിരിച്ചു പിടിച്ചു.\nമനസിലെന്നും ഓർത്തുവെയ്ക്കാൻ പറ്റിയ വിരുന്നൊരുക്കിയ ലാൽസാറിനു ഒരായിരം നന്ദി.\nകൂടെ ലാൽസാറിന്റെ അമ്മക്ക് ഞങ്ങളുടെ പിറന്നാൾ ആശംസകളും.\nചങ്കാണ് ലാൽസാർ അല്ലെങ്കിൽ അവിടുത്തെ തെങ്ങിന് ഇന്ന് ഞാൻ വളമായേനെ.\nരണ്ട് കിളികൾ ഒന്നിച്ചുപോയ ദിവസം… !!RED FM നു വേണ്ടിയായിരുന്നു ഇന്ന് ഞാൻ ലാൽസാറിന്റെ വീട്ടിലെത്തിയത്… അമ്മയുടെ…\nPosted by Aniesh upaasana studio cochin on Monday,5August 2019\nആട്ടവും പാട്ടുമായി ഒത്തുചേർന്ന് മോഹൻലാലിന്റേയും പൃത്വിരാജിന്റെയും കുടുംബം; താരമായത് വിസ്മയ മോഹൻലാൽ..!!


രാജസ്ഥാന് പഞ്ചായത്ത് തെരഞ്ഞെടുപ്പില് കോണ്‍ഗ്രസിന് വന് വിജയം; തിരിച്ചടിയേറ്റ് ബിജെപി – Jaihind TV\nരാജസ്ഥാന് പഞ്ചായത്ത് തെരഞ്ഞെടുപ്പില് കോണ്‍ഗ്രസിന് വന് വിജയം; തിരിച്ചടിയേറ്റ് ബിജെപി\nജയ്പൂർ : രാജസ്ഥാനിലെ നാല് ജില്ലകളിലെ ജില്ലാ പരിഷത്, പഞ്ചായത്ത് സമിതി ഡിവിഷനുകളിലേക്ക് നടന്ന തെരഞ്ഞെടുപ്പിൽ കോൺഗ്രസിന് വൻ ജയം. ബാരൻ, കോട്ട, ഗംഗാനഗർ, കരൗലി ജില്ലകളിലെ പഞ്ചായത്ത് സമിതികളിലേക്കാണ് തെരഞ്ഞെടുപ്പ് നടന്നത്. ഫലം പുറത്തുവന്ന 538 വാർഡുകളില് 254 സീറ്റുകളും കോണ്‍ഗ്രസ് സ്വന്തമാക്കി.\nകടുത്ത തണുപ്പിനെ തുടർന്ന്2മണിക്കൂർ വൈകിയാണ് വോട്ടെണ്ണല് ആരംഭിച്ചത്. പഞ്ചായത്ത് സമിതികളിലെ ആകെയുള്ള 568 വാർഡുകളിൽ 538 എണ്ണത്തിലെ ഫലമാണ് പുറത്തുവന്നത്. ഇതിൽ 254 സീറ്റുകൾ കോൺഗ്രസ് നേടി. 163 സീറ്റുകളിൽ മാത്രമാണ് ബിജെപിക്ക് വിജയിക്കാനായത്. ബിഎസ്പി 14 സീറ്റുകളിലും സിപിഎം ഒമ്പത് സീറ്റുകളിലും വിജയിച്ചു. ആർഎൽപി ഒരു സീറ്റിലും സ്വതന്ത്ര സ്ഥാനാർത്ഥികൾ 97 സീറ്റുകളിലും വിജയിച്ചു.\nജില്ലാ പരിഷതുകളിലേക്കുള്ള വോട്ടെണ്ണൽ പുരോഗമിക്കുകയാണ്. കനത്ത മുടൽമഞ്ഞിനെ തുടർന്ന് രാവിലെ ഒമ്പത് മണിക്ക് തുടങ്ങേണ്ടിയിരുന്ന വോട്ടെണ്ണൽ 11 മണിക്കാണ് ആരംഭിച്ചത്. മൂന്ന് ഘട്ടങ്ങളിലായി നടന്ന തെരഞ്ഞെടുപ്പിൽ 2,251 സ്ഥാനാർത്ഥികളാണ് മത്സരിച്ചത്. 1,946 സ്ഥാനാർത്ഥികൾ പഞ്ചായത്ത് സമിതികളിലേക്കും 305 സ്ഥാനാർത്ഥികൾ ജില്ലാ പരിഷതിലേക്കുമാണ് ജനവിധി തേടിയത്. ജില്ലാ പരിഷതിലേക്ക് മൂന്നുപേരും പഞ്ചായത്ത് സമിതിയിലേക്ക് ആറുപേരും എതിരില്ലാതെ തെരഞ്ഞെടുക്കപ്പെട്ടിരുന്നു.


actress manju singh passed away\nനടി മഞ്ജു സിങ് അന്തരിച്ചു\nടിവി ഷോ നിര്‍മാതാവും നടിയുമായ മഞ്ജു സിങ് അന്തരിച്ചു. മുംബൈയില് വ്യാഴാഴ്ചയായിരുന്നു അന്ത്യം. ഗാനരചയിതാവും തിപക്കഥാകൃത്തുമായ സ്വാനന്ദ് കിര്‍കിറെയാണ് മരണവാര്‍ത്ത സ്ഥിരീകരിച്ചത്. മഞ്ജുവുമായുള്ള ഓര്‍മകള് പങ്കുവച്ചുകൊണ്ടായിരുന്നു ദുഃഖവാര്‍ത്ത ആരാധകരെ അറിയിച്ചത്.\nഹിന്ദി ടെലിവിഷന് രംഗത്തെ നിറസാന്നിധ്യമായിരുന്നു മഞ്ജു. സ്വരാജ്, ഏക് കഹാനി, ഷോ ടൈം തുടങ്ങിയ നിരവധി സൂപ്പര്‍ഹിറ്റ് ഷോകളാണ് മഞ്ജു സിങ് ഒരുക്കിയത്. കൂടാതെ ഖേല് ഖിലോനെ എന്ന പരിപാടിയുടെ അവതാരകയായും എത്തിയിട്ടുണ്ട്. ഏഴ് വര്‍ഷത്തോളമാണ് മഞ്ജു ഷോ കൊണ്ടുപോയത്. ടെലിവിഷന് പ്രേക്ഷകരുടെ ഹൃദയം കവര്‍ന്ന താരത്തെ ദീദി എന്നാണ് സ്‌നേഹത്തോടെ വിളിച്ചിരുന്നത്.\nടെലിവിഷന് രംഗത്തുമാത്രമല്ല സിനിമയിലും മഞ്ജു ഭാഗ്യം പരീക്ഷിച്ചിട്ടുണ്ട്. ഹൃഷികേശ് മുഖര്‍ജി സംവിധാനം ചെയ്ത ഗോല് മാല് എന്ന ചിത്രത്തില് രത്‌ന എന്ന കഥാപാത്രമായാണ് മഞ്ജു അഭിനയിച്ചത്. ഹാന്‍കി പോന്‍കി, ലേഡീസ് ടെയ്‌ലര്, സ്‌ക്രീന് ടു തുടങ്ങിയ നിരവധി സിനിമകളിലും വേഷമിട്ടു. സിനിമ ടെലിവിഷന് രംഗത്തെ സമഗ്ര സംഭാവന കണക്കിലെടുത്തു 2015ല് മഞ്ജുവിനെ സെന്‍ട്രല് അഡൈ്വസറി ബോര്‍ഡ് ഓഫ് എജ്യൂക്കേഷന്റെ മെമ്പറായി നാമനിര്‍ദേശം ചെയ്തിരുന്നു. സിനിമ ടെലിവിഷന് രംഗത്തെ നിരവധി പ്രമുഖരാണ് മഞ്ജു സിങ്ങിന് ആദരാജ്ഞലി അര്‍പ്പിച്ചിരിക്കുന്നത്.


കുട്ടികളിലെ പ്രമേഹം; രക്ഷിതാക്കൾ ശ്രദ്ധിക്കാതെ പോകരുത് | Common symptoms of type 1 diabetes in kids\nകുട്ടികളിലെ പ്രമേഹം; രക്ഷിതാക്കൾ ശ്രദ്ധിക്കാതെ പോകരുത്\nTrivandrum, First Published Jan 2, 2021, 4:27 PM IST\nടൈപ്പ് 1 പ്രമേഹം ഏതാനും മാസം മാത്രം പ്രായമുള്ള കുട്ടികളെ പോലും ബാധിക്കുന്നതായി കണ്ട് വരുന്നു. കുട്ടികളിലെ പ്രമേഹത്തെ 'ജുവനൈൽ ഡയബറ്റിസ്' എന്ന് വിളിക്കുന്നു.\nപ്രമേഹം ഇപ്പോള് പ്രായഭേദമില്ലാതെ പിടിപെടാവുന്ന അസുഖമായി മാറിയിരിക്കുകയാണ്. കുട്ടികൾക്കിടയിൽ ടെെപ്പ് 1 പ്രമേഹം വർദ്ധിച്ച് വരുന്നതായാണ് റിപ്പോർട്ടുകൾ. ടൈപ്പ് 1 പ്രമേഹം ഏതാനും മാസം മാത്രം പ്രായമുള്ള കുട്ടികളെ പോലും ബാധിക്കുന്നതായി കണ്ട് വരുന്നു. കുട്ടികളിലെ പ്രമേഹത്തെ 'ജുവനൈൽ ഡയബറ്റിസ്' എന്ന് വിളിക്കുന്നു.\nകുട്ടികളിൽ ടൈപ്പ് 1 പ്രമേഹത്തിന്റെ വർദ്ധിച്ചുവരുന്ന സംഭവങ്ങളെക്കുറിച്ച് അവബോധമില്ലായ്മയാണ് പ്രധാന കാരണം. കുട്ടികള്‍ക്ക് അസുഖം പിടിപെട്ടാല് അവരുടെ ലക്ഷണങ്ങള് മനസിലാക്കാന് കൂടുതല് ബുദ്ധിമുട്ടാണ്. കുട്ടികളില് ടൈപ്പ് 1 പ്രമേഹത്തിന്റെ ലക്ഷണങ്ങളില് ചിലതാണ് ഇടയ്ക്കിടെ മൂത്രമൊഴിക്കല്, ക്ഷീണം അല്ലെങ്കില് അലസത, വയറിളക്കം, ഭാരക്കുറവ്, വിശപ്പ് കൂടുതല് എന്നിവ.\nമറ്റു രോഗത്തിനായി ആശുപത്രിയിലെത്തി പരിശോധനകള് നടത്തുമ്പോഴാകാം രക്തത്തില് പഞ്ചസാരയുടെ അളവ് കൂടുതലാണെന്ന് കണ്ടെത്തുന്നത്. രോഗം തിരിച്ചറിഞ്ഞു കഴിഞ്ഞാല് കുട്ടികള്‍ക്ക് കൂടുതല് കരുതല് നല്‍കേണ്ടതുണ്ട്. പാന്‍ക്രിയാസിലെ ഇന്‍സുലിന് ഉത്പാദിപ്പിക്കുന്ന ബീറ്റാ കോശങ്ങള് നശിക്കുന്നതിനാല് ഇന്‍സുലിന് ഇല്ലാതാകുന്നതും രക്തത്തിലെ ഗ്ളൂക്കോസിന്റെ അളവ് കൂടുന്നതുമാണ് ടൈപ്പ്-1 പ്രമേഹത്തിനു കാരണം.\nപ്രമേഹം റെറ്റിനയിലെ രക്തക്കുഴലുകളെ തകരാറിലാക്കുന്നു. ഇത് കാഴ്ചശക്തി കുറയുകയും അന്ധതയ്ക്ക് കാരണമാവുകയും ചെയ്യും. കുട്ടികളിലെ ടൈപ്പ് 1 പ്രമേഹം തിമിരത്തിനും ഗ്ലോക്കോമയുടെ അപകടസാധ്യതയ്ക്കും കാരണമാകും. മാത്രമല്ല, പ്രമേഹം കുട്ടിക്ക് ബാക്ടീരിയ അണുബാധകള്, ഫംഗസ് അണുബാധകള്, ചൊറിച്ചില് എന്നിവ ഉള്‍പ്പെടെയുള്ള ചര്‍മ്മപ്രശ്‌നങ്ങള്‍ക്ക് ഇരയാക്കാം.\nരക്തത്തിലെ പഞ്ചസാര ക്രമപ്പെടുത്താന് കുട്ടിയെ സഹായിക്കുക എന്നത് മാത്രമാണ് ഇത് പ്രതിരോധിക്കാനുള്ള പ്രധാന മാർഗം. ആരോഗ്യകരമായ ഭക്ഷണം കഴിക്കുന്നതിന്റെയും പതിവായി വ്യായാമം ചെയ്യുന്നതിന്റെയും പ്രാധാന്യം കുട്ടിയെ പഠിപ്പിക്കുക.\nLast Updated Jan 2, 2021, 4:27 PM IST


രക്ഷാപ്രവര്‍ത്തനം അവസാനിച്ചിട്ടില്ലെന്ന് മുഖ്യമന്ത്രി | Live Updates | Wate rlevel decreases in idukki dam\nരക്ഷാപ്രവര്‍ത്തനം അവസാനിച്ചിട്ടില്ലെന്ന് മുഖ്യമന്ത്രി | Live Updates\nPublished: Aug 20, 2018, 09:40 PM IST\nതിരുവനന്തപുരം: പ്രളയ ബാധിത മേഖലകളില് രക്ഷാപ്രവര്‍ത്തനം നാളെയും തുടരുമെന്ന് മുഖ്യമന്ത്രി പിണറായി വിജയന്. തിരുവനന്തപുരത്ത് വാര്‍ത്താസമ്മേളനത്തില് മാധ്യമങ്ങളോട് പ്രതികരിക്കുകയായിരുന്നു അദ്ദേഹം.\nപ്രാഥമിക വിലയിരുത്തലില് 20,000 കോടിയുടെ നാശനഷ്ടമാണ് കണ്ടെത്തിയത്. പുനര്‍നിര്‍മാണത്തില് ഏറ്റെടുക്കാനുള്ളത് ഭാരിച്ച ഉത്തരവാദിത്തമെന്നും മുഖ്യമന്ത്രി പറഞ്ഞു.\nഅങ്കമാലി, പറവൂര്, കാലടി മേഖലകളില് പാമ്പ് ശല്യം രൂക്ഷം. അങ്കമാലിയില് അഞ്ച് ദിവസത്തിനിടെ പാമ്പ് കടിയേറ്റ് ചികിത്സതേടിയത് അമ്പതോളം പേര്. പ്രളയത്തിന് ശേഷം വീട്ടിലെത്തിയ പലര്‍ക്കും പാമ്പ് കടിയേറ്റു.\nകേന്ദ്ര സര്‍ക്കാര് ആവശ്യപ്പെട്ടാല് പ്രളയ ബാധിത പ്രദേശങ്ങളില് സഹായമെത്തിക്കാന് സന്നദ്ധമാണെന്ന് ജപ്പാനും കാനഡയും അറിയിച്ചു. നേരത്തേ ഗള്‍ഫ് രാജ്യങ്ങള് കേരളത്തിന് കൈത്താങ്ങുമായി രംഗത്തെത്തിയിരുന്നു.\nഅതിനിടെ ദുരന്ത ബാധിത മേഖലകളില് പോകാനുള്ള മെഡിക്കല് സംഘങ്ങളെത്തിത്തുടങ്ങി. മഹാരാഷ്ട്രയില് നിന്നുള്ള ആദ്യ സംഘം തിരുവനന്തപുരത്തെത്തി. വിവിധ ജില്ലകളിലെ പ്രശ്‌ന ബാധിത പ്രദേശങ്ങളിലേക്ക് മെഡിക്കല് സംഘം പോകും.\nദുരിതാശ്വാസ ക്യാമ്പില് ഇതുവരെയെത്തിയത്9ലക്ഷത്തിലധികം പേര്. ദുരിതാശ്വാസ പ്രവര്‍ത്തനങ്ങള് അവസാനഘട്ടത്തിലേക്ക് കടന്നു. ഒറ്റപ്പെട്ടു പോയ മിക്കയിടങ്ങളിലുള്ളവരേയും രക്ഷപ്പെടുത്തി ദുരിതാശ്വാസക്യാമ്പുകളിലെത്തിച്ചു.\nറോഡ്-റെയില് ഗതാഗതം പുനസ്ഥാപിക്കപ്പെട്ടിട്ടുണ്ട്. കെഎസ്ആര്‍ടിസി സര്‍വീസുകള് ആരംഭിച്ചു. ട്രെയിന് ഗതാഗതവും സാധാരണ നിലയിലേക്കാവുന്നു.\ncontent highlights: Kerala Floods 2018\nWate rlevel decreases in idukki dam


Comet neowise comes closer to earth dont miss it | നിയോവൈസ് വാല്‍നക്ഷത്രം ഭൂമിയിലേക്ക്, അപൂര്‍വ പ്രതിഭാസം, ഇനിവരുന്നത് 6800 വര്‍ഷങ്ങള് കഴിഞ്ഞ്!! - Malayalam Oneindia\n11 min ago സംസ്ഥാനത്ത് 6986 പേർക്ക് കൂടി കൊവിഡ്; 2358 പേർക്ക് രോഗമുക്തി,9പുതിയ ഹോട്ട് സ്‌പോട്ടുകള്\n21 min ago ജലീല് സൂപ്പര് പിബി മെംബര്: മുഖ്യമന്ത്രി പിണാറിയി വിജയന് ജലീലിനെ പേടയെന്ന് പികെ കൃഷ്ണദാസ്\n30 min ago ലീഗിന് 23, ജോസഫിന് 6; യുഡിഎഫിന് 80 സീറ്റുകള് വരെ ഉറപ്പ്, കെപിസിസിയുടെ കണക്കുകള് ഇങ്ങനെ\nPublished: July 16 2020, 18:48 [IST]\nവാഷിംഗ്ടണ്: അപൂര്‍വ പ്രതിഭാസമായ ഒരു വാല്‍നക്ഷത്രം ഭൂമിയുടെ ഭ്രമണപഥത്തിലേക്ക് എത്തികൊണ്ടിരിക്കുകയാണ്. വൈകീട്ടോടെ ഇത് ഇന്ത്യയില് അടക്കം കാണാന് സാധിക്കും. ഓരോ ശാസ്ത്രപ്രേമിയും ആകാംഷയോടെയാണ് ഇതിനെ കാത്തിരിക്കുന്നത്. ഒരിക്കലും വിട്ടുകളയാനാവാത്ത കാഴ്ച്ചയാണ് ഇത്. 6800 വര്‍ഷങ്ങള് കഴിഞ്ഞ് മാത്രമേ ഇനി ഈ വാല്‍നക്ഷത്രത്തെ കാണാന് സാധിക്കൂ. നിയോ വൈസ് എന്നാണ് ഈ അപൂര്‍വ വാല്‍നക്ഷത്രത്തിന്റെ പേര്. സൂര്യാസ്തമയത്തിന് ശേഷം ഇത് ദൃശ്യമാകും. ഉത്തരാര്‍ധ ഗോളത്തില് ഉള്ളവര്‍ക്കാണ് ഇന്ന് നിയോ വൈസ് ദൃശ്യമാവുകയെന്ന് നാസ് പറഞ്ഞു.\nജൂലായ് മൂന്ന് മുതല് സൂര്യനുമായി വളരെ അടുത്ത് വരും ഈ വാല്‍നക്ഷത്രം. എന്നാല് സൂര്യാസ്തമയത്തിന് ശേഷം മാത്രമാണ് ഇത് ദൃശ്യമാവുക. 20 ദിവസത്തേക്ക് 20 മിനുട്ട് വീതമാണ് ഈ വാല്‍നക്ഷത്രം നഗ്നനേത്രങ്ങള് കൊണ്ട് കാണാന് സാധിക്കുക. ഓഗസ്റ്റോടെ ഇവ അപ്രത്യക്ഷമാവും. ബൈനോക്കുലറുകളും ടെലിസ്‌കോപ്പുകളും ഉണ്ടെങ്കില് മാത്രമേ കാണാന് സാധിക്കൂ എന്നാണ് നാസ പറയുന്നത്. ജൂലായ് 22ന് ഈ വാല്‍ക്ഷത്രം ഭൂമിയുമായി വളരെ അടുത്തെത്തും. ഭൂമിയും നിയോവൈസും തമ്മിലുള്ള അകലം ഏകദേശം 64 മില്യണ് മൈല് ആയി കുറയും. ഇത് ഏകദേശം 103 ദശലക്ഷം കിലോമീറ്ററോളം വരും.\nHajj 2020; Supreme Committee Evaluate the Preparation of hajj | Oneindia Malayalam\nആകാശത്തിന്റെ മുന്‍നിരയിലേക്ക് ഈ വാല്‍നക്ഷത്രം എത്തുമെന്നും കുറച്ചധികം നേരം അതുകൊണ്ട് കാണാന് സാധിക്കുമെന്നും ഭുവനേശ്വര് പ്ലാനറ്റേറിയം ഡെപ്യൂട്ടി ഡയറക്ടര് ശുഭേന്ദു പട്‌നായിക്ക് പറഞ്ഞു. ഏറ്റവും തെളിഞ്ഞ, അഥവാ പ്രകാശപൂരിതമായ വാല്‍നക്ഷത്രമാണ് നിയോവൈസ്. നേരത്തെ മെര്‍ക്കുറിയം ഭ്രമണപഥത്തിലായിരുന്നു ഇതിനെ കണ്ടെത്തിയത്. സൂര്യനുമായി വളരെ അടുത്ത് നില്‍ക്കുന്നത് കൊണ്ട് ഇതിന്റെ പ്രതലം പൊടിയും വാതകവും നിറഞ്ഞതായിരിക്കും. അതുകൊണ്ട് അവശിഷ്ടങ്ങള് ധാരാളം ഇതിന് ചുറ്റുമുണ്ടാവും. വാല്‍നക്ഷത്രത്തിന്റെ വാല് ഭാഗം അതുകൊണ്ട് നീളമുള്ളതായിരിക്കും.\nരണ്ടാഴ്ച്ചയ്ക്കുള്ളില് ഭൂമിക്ക് ഏറ്റവും അടുത്തെത്തും ഈ വാല്‍നക്ഷത്രം. മൂന്ന് മൈല് നീളമുണ്ടാകും ഇതിനെന്നാണ് ശാസ്ത്രജ്ഞര് പറയുന്നത്. അതാണ് അഞ്ച് കിലോമീറ്ററോളമുണ്ടാകും. വാല്‍നക്ഷത്രത്തിന്റെ കേന്ദ്രഭാഗം കരിപ്പിടിച്ച വസ്തുക്കള് കൊണ്ട് മൂടിയിരിക്കും. സൗരയൂഥത്തിന്റെ ഉല്‍പ്പത്തി സമയത്തുള്ളതായിരിക്കും ഈ ധാതുലവണങ്ങള്. ഒളിമ്പിംക്‌സിലെ നീന്തല് കുളങ്ങള് 13 മില്യണ് എണ്ണം ചേര്‍ത്താല് ലഭിക്കുന്ന ജലം ഈ വാല്‍നക്ഷത്രത്തില് അടങ്ങിയിട്ടുണ്ട്. ഭൂമിയുമായി കൂട്ടിയിടിക്കുന്ന ഒരു സാധ്യതയും ഈ വാല്‍നക്ഷത്രത്തിനില്ലെന്ന് നാസ പറഞ്ഞു.\ncomet nasa science earth sun galaxy നാസ വാല്‍നക്ഷത്രം ശാസ്ത്രം ഭൂമി സൂര്യന്\ncomet neowise comes closer to earth dont miss it\nStory first published: Thursday, July 16, 2020, 18:48 [IST]


rape attempt | തനിക്കെതിരെ നടക്കുന്നത് ഗൂഢാലോചനയാണ്; പീഡന ശ്രമത്തിനു ഇരയായെന്ന് പരാതി നൽകിയ യുവതി കല്ലടയുടെ യാത്രാ ചാർട്ടിൽ ഉണ്ടായിരുന്നില്ല; പീഡന ശ്രമം വിവാദമായതോടെ പ്രതികരണവുമായി കേസിലെ പ്രതി ജോണ്‍സണ് ജോസഫ് - Malayalivartha.com Widgets Magazine\n20 JUNE 2019 07:45 PM IST\nതനിക്കെതിരെ നടക്കുന്നത് ഗൂഢാലോചനയാണെന്ന് കല്ലട ബസ്സില് യാത്രക്കാരിയെ പീഡിപ്പിക്കാന് ശ്രമിച്ച കേസിലെ പ്രതി ജോണ്‍സണ് ജോസഫ്. പരാതി നല്‍കിയ സ്ത്രീ ചാര്‍ട്ടില് ഉണ്ടായിരുന്നില്ലെന്നും അതുകൊണ്ട് തന്നെ ഈ സ്ത്രീയെ വിളിച്ച് എഴുന്നേല്‍പ്പിച്ച് ചോദിച്ചതാണെന്നും പ്രതി ജോണ്‍സണ് പറഞ്ഞു.\nഅതേസമയം യാത്രക്കാരിയെ പീഡിപ്പിക്കാന് ശ്രമിച്ച കേസിൽ ജോണ്‍സണ് ജോസഫിനെ കോടതി റിമാന്‍റ് ചെയ്തിരിക്കുകയാണ്. 14 ദിവസത്തേക്കാണ് റിമാന്‍റ് ചെയ്തത്. പരപ്പനങ്ങാടി മജിസ്ട്രേറ്റ് കോടതിയാണ് ഇയാളെ റിമാന്‍റ് ചെയ്തത്.\nസംഭവത്തില് സംസ്ഥാന വനിതാ കമ്മീഷൻ സ്വമേധയാ കേസെടുത്തിട്ടുണ്ട്. കല്ലട ബസ് ഉടമയെ കമ്മീഷൻ ആസ്ഥാനത്ത് വിളിച്ചുവരുത്തി വിശദീകരണം തേടും. സ്ത്രീകൾക്ക് സുരക്ഷിതമായി യാത്ര ചെയ്യാൻ കല്ലട ബസ് എന്തെല്ലാം സംവിധാനങ്ങൾ ഒരുക്കിയിട്ടുണ്ടെന്ന് കമ്മീഷൻ പരിശോധിക്കുമെന്നും എം സി ജോസഫൈൻ അറിയിച്ചു. യാത്രക്കിടെ പ്രാഥമിക ആവശ്യങ്ങൾ നിർവ്വഹിക്കുന്നതിന് പോലും ബസിലെ ജീവനക്കാർ സ്ത്രീകൾക്ക് ബസ് നിർത്തിക്കൊടുക്കുന്നില്ലെന്ന് പരാതികൾ കിട്ടിയിട്ടുണ്ട്. ഇക്കാര്യവും വനിതാ കമ്മീഷന് അന്വേഷിക്കും. യാത്രക്കിടെ ബസ് ജീവനക്കാരൻ തന്നെ യുവതിയെ പീഡിപ്പിക്കാൻ ശ്രമിച്ചത് ഗൗരവമായാണ് കാണുന്നതെന്നും കമ്മീഷൻ അറിയിച്ചു.\nമംഗലാപുരത്ത് നിന്ന് കയറിയ യുവതി ഉറക്കത്തിനിടയില് ആരോ ഉപദ്രവിക്കാന് ശ്രമിക്കുന്നത് ശ്രദ്ധയില്‍പ്പെട്ടതോടെ ബഹളം വയ്ക്കുകയായിരുന്നു. ബസ് കോഴിക്കോട് എത്തിയപ്പോഴായിരുന്നു യുവതിയ്ക്ക് ദുരനുഭവം ഉണ്ടായത്. സംഭവത്തില് കര്‍ശന നടപടിയുമായി മുന്നോട്ട് പോകുകയാണ് സംസ്ഥാന സര്‍ക്കാര്. കേസില് അറസ്റ്റിലായ ഡ്രൈവര് ജോണ്‍സന്‍റെ ലൈസന്‍സ് റദ്ദാക്കുമെന്ന് ഗതാഗതമന്ത്രി എ കെ ശശീന്ദ്രൻ വാര്‍ത്താസമ്മേളനത്തില് അറിയിച്ചു. അന്തർ സംസ്ഥാന ബസുകളിൽ ഭൂരിഭാഗത്തിന്‍റെയും രജിസ്ട്രേഷനും പെർമിറ്റും കേരളത്തിന് വെളിയിൽ നിന്നാണ് എടുത്തിരിക്കുന്നത്. അതുകൊണ്ട് ബസിന്‍റെ പെർമിറ്റ് റദ്ദാക്കാൻ സംസ്ഥാനത്തിന് പരിമിതിയുണ്ടെന്ന് എ കെ ശശീന്ദ്രൻ പറഞ്ഞു. മറ്റ് ചട്ടലംഘനങ്ങളിൽ കർശന നടപടി തുടരുമെന്നും എ കെ ശശീന്ദ്രൻ അറിയിച്ചു.